title: ดยุกแห่งนอร์ม็องดี

text: ในปี ค.ศ. 1332 พระเจ้าฟิลิปที่ 6 พระราชทานดัชชีเป็นดินแดนตามศักดินาให้พระโอรส จอห์น ที่กลายเป็นพระเจ้าจอห์นที่ 2 แห่งฝรั่งเศสในปี ค.ศ. 1350 พระองค์พระราชทานดัชชีเป็นดินแดนตามศักดินาให้พระโอรส ชาร์ลส์ ที่จะกลายเป็นพระเจ้าชาร์ลส์ที่ 5 แห่งฝรั่งเศสในปี ค.ศ. 1364 ในปี ค.ศ. 1465 พระเจ้าหลุยส์ที่ 11 ถูกบีบบังคับให้พระราชทานดัชชีให้พระอนุชา ชาร์ลส์ เดอ วาลัวส์ ดยุกแห่งแบร์รี ชาร์ลไม่สามารถรักษาดัชชีไว้ในและในปี ค.ศ. 1466 ดัชชีกลายเป็นที่ดินส่วนพระมหากษัตริย์อีกครั้งอย่างถาวร ก่อนที่ระบอบกษัตริย์ของฝรั่งเศสจะถูกล้มล้างในปี ค.ศ. 1792ในหมู่เกาะแชนเนล พระมหากษัตริย์ของบริเตนเป็นที่รู้จักในฐานะ ดยุกแห่งนอร์ม็องดี แม้พระมหากษัตริย์คนปัจจุบัน พระราชินีอลิซาเบธ จะเป็นผู้หญิง แต่หมู่เกาะจงรักภักดีต่อพระองค์ในฐานะดยุกของพวกตน หมู่เกาะแชนเนลเป็นพื้นที่สุดท้ายที่ยังเหลืออยู่ของดัชชีนอร์ม็องดีในอดีตที่ยังคงอยู่ภายใต้การปกครองของพระมหากษัตริย์ของบริเตน


title: คันห่อง (ราชวงศ์จิ้น)

text: คันห่อง (, ถึงแก่กรรม 271) หรือ เชียนหง ในภาษาจีนกลาง ขุนนางของ ราชวงศ์จิ้น ของจีน เขาเคยรับราชการในรัฐ วุยก๊ก ระหว่าง ยุคสามก๊ก ของจีน บิดาของเขา Qian Zhao เป็นขุนพลชั้นสูงของรัฐวุย


title: คันห่อง (ราชวงศ์จิ้น)

text: คันห่องเป็นบุตรชายคนที่ 2 ของ Qian Zhao ขุนพลของรัฐ วุยก๊ก ใน ยุคสามก๊ก ของจีน


title: รีชาร์ที่ 2 ดยุกแห่งนอร์ม็องดี

text: รีชาร์ที่ 2 () หรือ ผู้ดีงาม (, ) เป็นบุตรชายคนโตและทายาทของรีชาร์ที่ 1 แห่งนอร์ม็องดี กับกุนนอรา เขาเป็นขุนนางนอร์มันของตระกูลนอร์ม็องดี เป็นปู่ของพระเจ้าวิลเลียมผู้พิชิต


title: รีชาร์ที่ 2 ดยุกแห่งนอร์ม็องดี

text: รีชาร์สืบทอดต่อจากบิดาเป็นดยุกแห่งนอร์ม็องดีในปี ค.ศ. 996 ในช่วงที่ยังเป็นวัยเยาว์ ห้าปีแรกของการครองตำแหน่ง (ทำให้สันนิษฐากันว่าเขาเกิดในปี ค.ศ. 980) ผู้สำเร็จราชการแผ่นดินของเขาคือเคานต์โรดูล์ฟแห่งอิฟรี ผู้เป็นอา ที่กุมอำนาจและปราบปรามการก่อกบฏของชาวนาในต้นรัชสมัยของริชาร์ด


title: รีชาร์ที่ 2 ดยุกแห่งนอร์ม็องดี

text: ริชาร์ดสนใจในศาสนาอย่างสุดซึ้งและพบว่าตนเองมีหลายอย่างที่เหมือนกับพระเจ้ารอแบร์ที่ 2 แห่งฝรั่งเศส ที่เขาให้ความช่วยเหลือทางทหารในการต่อกรกับดัชชีเบอร์กันดี เขาทำการแต่งงานเพื่อสานสัมพันธไมตรีกับบริตทานีด้วยการแต่งน้องสาว อาไวส์ กับจูฟเฟรย์ที่ 1 ดยุคแห่งบริตทานี ส่วนตัวเขาเองแต่งงานกับน้องสาวของจูฟเฟรย์ จูดิธแห่งบริตทานี


title: รีชาร์ที่ 2 ดยุกแห่งนอร์ม็องดี

text: ในปี ค.ศ. 1000 – 1001 ริชาร์ดขับไล่ชาวอังกฤษ นำโดยพระเจ้าเอเธลเรดที่ 2 แห่งอังกฤษ ที่โจมตีคาบสมุทรโคต็องแต็ง เอเธลเรดมีคำสั่งให้จับตัวริชาร์ดกลับไปอังกฤษ แต่ชาวอังกฤษไม่ได้เตรียมตัวมารับมือการตอบโต้อันรวดเร็วของอัศวินนอร์มัน จึงพ่ายแพ้ที่สมรภูมิแวล-เดอ-แซร์


title: รีชาร์ที่ 2 ดยุกแห่งนอร์ม็องดี

text: รีชาร์พยายามพัฒนาความสัมพันธ์กับอังกฤษด้วยการแต่งน้องสาว เอ็มมาแห่งนอร์ม็องดี กับพระเจ้าเอเธลเรด การแต่งงานครั้งนี้มีความสำคัญเนื่องจากทำให้หลานชายของเขา วิลเลียมผู้พิชิต ใช้อ้างสิทธิ์ในบัลลังก์อังกฤษ ความสัมพันธ์ที่พัฒนาขึ้นเป็นประโยชน์ต่อเอเธลเรดในปี ค.ศ. 1013 เมื่อพระเจ้าสเวนเคราส้อมบุกอังกฤษ เอ็มมากับสองพระโอรส เอ็ดเวิร์ดกับอัลเฟรด หนีมานอร์ม็องดี ไม่นานหลังจากนั้นสามีของเธอ พระเจ้าเอเธลเรด ก็ตามมา หลังการสิ้นพระชนม์ในเวลาต่อมาของพระเจ้าเอเธลเรด พระเจ้าคนุตแห่งอังกฤษบีบบังคับเอ็มมาให้แต่งงานกับตน ขณะที่ริชาร์ดถูกสถานการณ์บังคับให้ยอมรับกษัตริย์คนใหม่เนื่องจากน้องสาวของเขาได้เป็นพระราชินีอีกครั้ง


title: รีชาร์ที่ 2 ดยุกแห่งนอร์ม็องดี

text: รีชาร์ที่ 2 ตายเมื่อวันที่ 28 สิงหาคม ค.ศ. 1026 บุตรชายคนโตของเขา รีชาร์ ขึ้นเป็นดยุคคนใหม่


title: รีชาร์ที่ 2 ดยุกแห่งนอร์ม็องดี

text: ริชาร์ดแต่งงานครั้งแรกกับจูดิธ บุตรสาวของโคนองที่ 1 แห่งบริตทานี ทั้งคู่มีทายาทด้วยกัน ดังนี้เขาแต่งงานครั้งที่สองกับป็อปปาแห่งอ็องแวร์มู ทั้งคู่มีทายาทด้วยกัน ดังนี้


title: วอริเออร์สออฟเฟต

text: วอริเออร์สออฟเฟต () เป็นวิดีโอเกมแนวตีแม่งเลยแบบฉายด้านข้าง ผลิตโดยแคปคอม โดยเป็นเกมตู้ภาคสองที่สร้างตามมังงะ"เทนชิโอะคุราอุ" ต่อจาก"ไดนาสตีวอร์ส" ซึ่งเดิมได้รับการเปิดตัวสู่ระบบอาร์เขตในปี ค.ศ. 1992 ส่วนเวอร์ชันประจำบ้านสำหรับเซก้า แซทเทิร์น และเพลย์สเตชันได้รับการเปิดตัวในปี ค.ศ. 1996 และเวอร์ชันสำหรับโทรศัพท์มือถือในปี ค.ศ. 2005 ต่อมาทางแคปคอมได้จัดทำในเวอร์ชันอีมูเลเตอร์ในรูปแบบอาร์เขดดั้งเดิมในฐานะส่วนหนึ่งของ"แคปคอมบีตเอ็มอัพบันเดิล" ซึ่งมี"วอริเออร์สออฟเฟต" ที่ได้รับการเปิดตัวสำหรับระบบดิจิตอลเพลย์สเตชัน 4, นินเท็นโดสวิตช์, เอกซ์บอกซ์วัน และไมโครซอฟท์ วินโดวส์ ในปี ค.ศ. 2018


title: วอริเออร์สออฟเฟต

text: "วอริเออร์สออฟเฟต"เป็นวิดีโอเกมแนวตีแม่งเลยที่มีเก้าด่าน แต่ละด่านประกอบด้วยกลุ่มคนจำนวนมาก รวมถึงผู้ขัดขวางที่เป็นพลหอก, พลธนู, จอมพลัง, มือปาระเบิด และบอสจากวุยก๊กอย่างน้อยหนึ่งคน โดยสามารถเล่นได้สูงสุดสามรายในเวลาเดียวกัน ซึ่งใช้ปุ่มสองปุ่ม ได้แก่ การโจมตีและการกระโดด ตัวละครทุกตัวมีการเคลื่อนไหวมาตรฐานตามแบบฉบับฉายด้านข้างของแคปคอม ศัตรูทั่วไปรวมทั้งทหารวุยก๊ก เช่น โจร, โจรสลัด, นักมวยปล้ำ, อ้ายอ้วน และขโมยจะโผล่ขึ้นมาจากทุกที่ ในตอนท้ายของแต่ละด่านจะมีขุนพลวุยก๊กเป็นบอสประจำด่าน เช่น ลิเตียน, แฮหัวตุ้น, เคาทู, เตียวเลี้ยว, โจหยิน และซิหลง ส่วนขุนพลที่มีความประพฤติเสื่อมเสียอย่างลิโป้จะปรากฎตัวในฐานะบอสสุดท้าย หลังจากเอาชนะพวกเขาทั้งหมด ก็จะมีโจโฉที่พยายามหลบหนี เกมยังมีสองด่านโบนัสที่ต้องกดปุ่มรัว ๆ


title: วอริเออร์สออฟเฟต

text: นอกจากนี้ยังมีอาวุธหลากหลายชนิดในเกมที่สามารถหยิบขึ้นมาได้ เช่นเดียวกับเกมแบบฉายด้านข้างส่วนใหญ่ อาหารถูกนำมาใช้เพื่อเพิ่มพลังชีวิต และสามารถพบได้ในภาชนะต่าง ๆ ที่สามารถทำลายในเกม คุณลักษณะเด่นประการหนึ่งของเกมคือความสามารถในการเรียกม้าศึกซึ่งเพิ่มการโจมตีของตัวละครมากได้ขึ้น โดยทั่วไปเกี่ยวข้องกับอาวุธแบบไม้ยาว (ยกเว้นคันธนูยาวสำหรับฮองตง) แต่ละตัวละครยกเว้นจูล่งมีท่าทุ่มมวยปล้ำแบบพิเศษของพวกเขาเอง เหมือนใน"ไฟนอลไฟท์" และ"เดอะพันนิชเชอร์" ซึ่งแตกต่างจาก"ไดนาสตีวอร์ส"ที่เป็นภาคแรก ที่ไม่สามารถเล่นเป็นเล่าปี่ได้ ตัวละครที่สามารถเล่นได้คือเตียวหุย, กวนอู, จูล่ง, ฮองตง ซึ่งเป็นสี่ในห้าทหารเสือที่มีชื่อเสียง และอุยเอี๋ยน (ในเวอร์ชันสหรัฐ พวกเขามีชื่อว่าพอร์เตอร์, คัสซาร์, ซับไท, เคดัน และอาบากาตามลำดับ)


title: วอริเออร์สออฟเฟต

text: ในเวอร์ชันญี่ปุ่น "เทนชิโอะคุราอุ II" ตามสถานการณ์ของเล่าปี่ในจิงโจวจากเรื่องสามก๊ก ซึ่งเป็นนวนิยายอิงประวัติศาสตร์จากประเทศจีน มีฉากในยุคสามก๊กช่วงที่โจโฉกำลังบุกเข้าสู่ดินแดนของเขา ใน"วอริเออร์สออฟเฟต" จ๊กก๊กที่นำโดยเล่าปี่ เช่นเดียวกับในนวนิยาย ทุกอย่างของก๊กนี้จะเป็นฝ่าย "ดี" และ "ชอบธรรม" ในขณะที่วุยก๊กที่นำโดยโจโฉผู้มีความขี้ระแวงและฉลาดแกมโกง ได้รับการพรรณาว่า "ชั่วร้าย" และ "ไม่ดี" นักรบของเล่าปี่เริ่มต้นด้วยการสู้รบกับกองกำลังของโจโฉในยุทธการที่ทุ่งพกบ๋อง ต่อมาเป็นศึกสะพานเตียงปันเกี้ยว จากนั้นก็เข้าร่วมกับซุนกวนเพื่อต่อสู้ที่ศึกผาแดง หากห้าทหารเสือสังหารโจโฉ ง่อก๊กและจ๊กก๊กจะรวมพลังและรวบรวมวุยก๊กมาเป็นหนึ่งเดียว จ๊กก๊กกลับสู่การปกครองและฟื้นฟูความสงบสุข แต่หากโจโฉหนีไปได้และประวัติศาสตร์ยังคงดำเนินต่อไป ก็จะถูกแทนที่ด้วยแผ่นดินที่มีแต่ความสับสนวุ่นวายและการสิ้นสุดของจ๊กก๊ก


title: วอริเออร์สออฟเฟต

text: อย่างไรก็ตาม ในเวอร์ชันอังกฤษฉบับดัดแปลง รูปแบบของสามก๊กก็ได้หายไปและชื่อส่วนใหญ่จะถูกเปลี่ยนเป็นชื่อของชาวมองโกล โดยเป็นเรื่องที่เกิดขึ้นในดินแดนแห่งจินตนาการที่เจ้าศักดินาผู้ชั่วร้ายอัคคีลา-ออร์ข่าน (หรือโจโฉในเวอร์ชันต้นฉบ้บ) แห่งชาง-โล พยายามที่จะพิชิตประเทศที่อยู่ข้างเคียง โดยทำให้พินาศและสิ้นหวัง ส่วนกวน-ตี้ (หรือเล่าปี่ในเวอร์ชันต้นฉบับ) ด้วยความช่วยเหลือของห้านักรบผู้ยิ่งใหญ่ ได้ยืนขึ้นเพื่อต่อต้านเงามืดที่รุกราน และต่อสู้เพื่อปกป้องประชาชนและดินแดนของพวกเขา


title: สโมสรฟุตบอลเอมโปลี

text: สโมสรฟุตบอลเอมโปลี เป็นสโมสรฟุตบอลอาชีพอิตาลี ตั้งอยู่ที่เมืองเอมโปลี บริเวณย่านชานเมืองฟลอเรนซ์ สโมสรก่อตั้งในปี ค.ศ. 1920 จนถึงปัจจุบัน เอมโปลีได้เข้าแข่งขันในลีกไปแล้ว 83 ฤดูกาล แบ่งเป็นลีกระดับที่สาม 50 ฤดูกาล, เซเรียบี 20 ฤดูกาล และเซเรียอา 13 ฤดูกาล ผลงานที่ดีที่สุดในการแข่งขันระดับทวีปยุโรปคือการเข้าร่วมแข่งขันยูฟ่าคัพเมื่อฤดูกาล 2007–08


title: โฟรซิโนเนกัลโช

text: โฟรซิโนเนกัลโช () เป็นสโมสรฟุตบอลอาชีพอิตาลี ตั้งอยู่ที่เมืองโฟรซิโนเนในลาซิโอ สโมสรก่อตั้งเมื่อปี ค.ศ. 1912 ภายใต้ชื่อ Unione Sportiva Frusinate ต่อมาได้ถูกยกเลิกโดยสหพันธ์ฟุตบอลอิตาลี และกลับมาก่อตั้งสโมสรใหม่อีกครั้งเมื่อปี ค.ศ. 1990 ภายหลังจากจบฤดูกาล 2014–15 สโมสรได้เลื่อนชั้นสู่เซเรียอาเป็นครั้งแรกในประวัติศาสตร์ แต่หลังจบฤดูกาล 2015–16 ก็ตกชั้นสู่เซเรียบีเหมือนเดิม และในฤดูกาล 2018–19 สโมสรได้เลื่อนชั้นกลับมาเล่นในเซเรียอาเป็นครั้งที่สอง


title: Ғ

text: Ғ (ตัวเล็ก ғ) คืออักษรซีริลลิก ที่เกิดจากอักษร Г กับขีดขวาง ซึ่งใช้ในหลายภาษา ได้แก่ แบชเคียร์, การากัลปัก, คาซัค, อุซเบก และทาจิก ซึ่งทั้งหมดใช้แทนเสียงเสียดแทรก ลิ้นไก่ ก้อง () ถึงแม้จะมีรูปร่างคล้ายกับ F (เอฟ) และ Ϝ (ไดแกมมา) แต่ไม่มีความเกี่ยวข้องอะไรกันทั้งสิ้น


title: จัสต์บีคอส!

text: Just Because! เป็นซีรีซ์อนิเมะต้นฉบับโดย Hajime Kamoshida คนแต่งไลท์โนเวล"ซากุระโซว หอพักสร้างฝัน" และ Kiseki Himura คนแต่ง "Getsuyōbi no Tawawa" ประกอบด้วย 12 ตอนและสร้างโดย Pine Jam ทำการออกอากาศระหว่างตุลาคมถึงธันวาคม 2017 โดย Sentai Filmworks เป็นเจ้าของลิขสิทธิ์ในอเมริกา


title: กลุ่มภาษาแชสตา

text: Shastan คือกลุ่มภาษาที่ประกอบด้วยสี่ภาษา ซึ่งทั้งหมดได้สูญแล้ว ในสมัยก่อนได้มีการพูดใน ทางเหนือของแคลิฟอร์เนียและทางใต้ของโอเรกอน ประกอบด้วยตระกูลภาษานี้ได้สูญแล้ว โดย Shesta เป็นภาษาสุดท้าย ในช่วงปี 1980 ได้มีรายงานว่ามีผู้พูดภาษานี้ซึ่งเป็นผู้สูงอายุทั้งหมด 3 คน


title: กลุ่มภาษาแชสตา

text: ภาษา Shestan มักจะถูกจัดในภาษาโฮวแกน


title: รีชาร์ที่ 3 ดยุกแห่งนอร์ม็องดี

text: ริชาร์ดที่ 3 เป็นดยุคแห่งนอร์ม็องดีที่ครองราชย์ตั้งแต่เดือนสิงหาคม ค.ศ. 1026 จนเสียชีวิต การครองราชย์ช่วงสั้นๆ ของเขาเริ่มต้นด้วยการก่อกบฏของน้องชาย


title: รีชาร์ที่ 3 ดยุกแห่งนอร์ม็องดี

text: ริชาร์ดที่ 3 เป็นบุตรชายคนโตของริชาร์ดที่ 2 แห่งนอร์ม็องดี ราวปี ค.ศ. 1020 ริชาร์ดถูกบิดาส่งไปบัญชาการกองทัพขนาดใหญ่เพื่อไปช่วยน้องเขย เรจินัลด์ ที่ต่อมาเป็นเคานต์แห่งเบอร์กันดี ซึ่งถูกบิชอปและเคานต์ อูกแห่งชาลง โจมตี จับกุม และคุมขัง


title: รีชาร์ที่ 3 ดยุกแห่งนอร์ม็องดี

text: เมื่อริชาร์ดที่ 2 เสียชีวิตในเดือนสิงหาคม ค.ศ. 1026 บุตรชายคนโต ริชาร์ดที่ 3 กลายเป็นดยุคแห่งนอร์ม็องดี ไม่นานหลังจากขึ้นครองตำแหน่ง น้องชายของเขา รอแบร์ต์ ไม่พอใจกับมณฑลเยมัวส์บนพรมแดนนอร์ม็องดีที่ได้ จึงก่อกบฏต่อพี่ชาย เขาปิดล้อมเมืองฟาเลส แต่ไม่นานก็ถูกริชาร์ดจับกุมตัวได้ แต่ต่อมาก็ปล่อยตัวแลกกับการให้ปฏิญาณความจงรักภักดี ไม่นานหลังจากนั้นริชาร์ดสลายกองทัพและกลับไปรูอ็อง เมื่อเขาตายอย่างกระทันหัน ดัชชีถูกส่งต่อให้น้องชาย รอแบร์ต์ที่ 1


title: รีชาร์ที่ 3 ดยุกแห่งนอร์ม็องดี

text: ในเดือนมกราคม ค.ศ. 1027 เขาแต่งงานกับอาเดลาที่มีสายเลือดขุนนาง เธอมักถูกระบุตัวตนว่าเป็นอาเดลา พระธิดาคนรองของพระเจ้ารอแบร์ต์ที่ 2 แห่งฝรั่งเศสที่หลังจากริชาร์ดตายเมื่อวันที่ 6 สิงหาคม ค.ศ. 1027 ก็แต่งงานใหม่กับบาลด์วินที่ 5 เคานต์แห่งฟลานเดอร์ส์


title: รีชาร์ที่ 3 ดยุกแห่งนอร์ม็องดี

text: การแต่งงานของริชาร์ดกับอาเดลาไม่มีทายาท


title: รีชาร์ที่ 3 ดยุกแห่งนอร์ม็องดี

text: เขามีบุตรสองคนกับหญิงนิรนาม


title: เอเลนอร์แห่งนอร์ม็องดี

text: เอเลนอร์แห่งนอร์ม็องดี () เป็นเคานเตสคู่สมรสแห่งฟลานเดอร์ส์


title: เอเลนอร์แห่งนอร์ม็องดี

text: เกิดในช่วงระหว่างปี ค.ศ. 1011 ถึง ค.ศ. 1013 ในนอร์ม็องดี เธอเป็นบุตรสาวของริชาร์ดที่ 2 ดยุคแห่งนอร์ม็องดี กับภรรยา จูดิธแห่งบริตทานี เธอมีพี่น้องหญิงสองคนกับพี่น้องชายสามคน หนึ่งในนั้นคือรอแบร์ต์ที่ 1 ดยุคแห่งนอร์ม็องดี ที่มีบุตรชายนอกกฎหมายคือวิลเลียมผู้พิชิต หรือ พระเจ้าวิลเลียมที่ 1 แห่งอังกฤษ ในปี ค.ศ. 1017 ตอนที่เอเลนอร์ยังเด็ก มารดาของเธอ จูดิธ ตาย ริชาร์ดแต่งงานครั้งที่สองกับป็อปปาแห่งอ็องแวร์มู ทั้งคู่มีลูกด้วยกันอีกสองคน


title: เอเลนอร์แห่งนอร์ม็องดี

text: ในปี ค.ศ. 1031 เธอแต่งงานเป็นภรรยาคนที่สองของบาลด์วินที่ 4 เคานต์แห่งฟลานเดอร์ส์ ที่แก่กว่าเธอราว 30 ปี เขามีบุตรชายและทายาท บาลด์วิน จากการแต่งงานครั้งแรกกับโอจีฟแห่งลักเซมเบิร์ก เอเลนอร์มีตำแหน่งเป็นเคานเตสแห่งฟลานเดอร์ส์หลังแต่งงานกับบาลด์วิน และทั้งคู่มีบุตรสาวด้วยกันหนึ่งคนเอเลนอร์ตายในฟลานเดอร์ส์หลังปี ค.ศ. 1071 สามีของเธอตายในปี ค.ศ. 1035 สองปีหลังลูกคนเดียวของทั้งคู่เกิด


title: ด็อยท์เชิสมูเซอุม

text: ด็อยท์เชิสมูเซอุม ( – "พิพิธภัณฑ์เยอรมัน") มีชื่อเต็มว่า พิพิธภัณฑ์เยอรมันแห่งผลงานชิ้นเอกทางวิทยาศาสตร์และเทคโนโลยี () ตั้งอยู่ในเมืองมิวนิก ประเทศเยอรมนี เป็นพิพิธภัณฑ์วิทยาศาสตร์และเทคโนโลยีที่ถือว่าใหญ่ที่สุดในโลก ด้วยมีวัตถุจัดแสดงกว่า 28,000 ชิ้น ในสาขาต่าง ๆ ของวิทยาศาสตร์และเทคโนโลยีกว่า 50 สาขา มีจำนวนผู้เข้าเยี่ยมชมเฉลี่ย 1.5 ล้านครั้งต่อปี


title: ด็อยท์เชิสมูเซอุม

text: พิพิธภัณฑ์เยอรมันแห่งนี้ก่อตั้งโดยสมาคมวิศวกรรมแห่งเยอรมนี (VDI) เมื่อวันที่ 28 มิถุนายน ค.ศ. 1903 (พ.ศ. 2446) ริเริ่มโดยออสการ์ ฟอน มิลเลอร์ ปัจจุบันมีฐานะเป็นองค์กรมหาชน และเป็นสมาชิกแห่งสมาคมไลบ์นิทซ์ (Leibniz-Gemeinschaft) ในฐานะศูนย์วิจัย


title: ด็อยท์เชิสมูเซอุม

text: อาคารหลักของพิพิธภัณฑ์เยอรมันตั้งอยู่บน "มูเซอุมอินเซิล" ( – "เกาะพิพิธภัณฑ์") ซึ่งเป็นเกาะขนาดเล็กกลางแม่น้ำอีซาร์ แม่น้ำสายหลักที่ไหลผ่านกลางเมืองมิวนิก เมื่อครั้งก่อนเกาะแห่งนี้ไม่เคยมีสิ่งปลูกสร้างตั้งอยู่เลยเนื่องจากมีน้ำท่วมตามฤดูกาล จนถึง ค.ศ. 1772 เมื่อมีการสร้างเขื่อนซึลเวนชไตน์ขึ้นบริเวณต้นแม่น้ำอีซาร์เพื่อป้องกันน้ำท่วม พื้นที่เกาะก็มีการปลูกสร้างค่ายทหารอีซาร์ขึ้น อย่างไรก็ตามได้เกิดน้ำท่วมอีกครั้งในปี ค.ศ. 1899 จึงก่อสร้างอาคารขึ้นใหม่ในลักษณะป้องกันน้ำท่วมได้ ในปี ค.ศ. 1903 สภาเทศบาลเมืองประกาศว่าจะมอบเกาะให้เป็นที่ตั้งด็อยท์เชิสมูเซอุมที่จะสร้างขึ้นใหม่ อนึ่งเดิมเกาะแห่งนี้มีชื่อว่า "โคห์เลินอินเซิล" ( – "เกาะถ่าน") ภายหลังจึงเปลี่ยนชื่อเป็น มูเซอุมอินเซิล


title: สไปเดอร์-แมน (วิดีโอเกม พ.ศ. 2561)

text: มาร์เวลส์ สไปเดอร์-แมน () หรือรู้จักกันในชื่อ สไปเดอร์-แมน เป็นเกมแอ็กชันผจญภัย พัฒนาโดยอินซอมนีแอ็กเกมส์ และจัดจำหน่ายสำหรับเพลย์สเตชัน 4 โดยโซนี่อินเตอร์แอ็กทีฟเอ็นเตอร์เทนเมนต์ มีเค้าโครงจากตัวละครสไปเดอร์-แมนในมาร์เวลคอมิกส์ ซึ่งได้เริ่มวางจำหน่ายวันที่ 7 กันยายน ค.ศ. 2018


title: เตียวหอม

text: เตียวหอม (, ?–?) หรือ เจ้าฟ่าน ในภาษาจีนกลาง ขุนนางราชสำนักและขุนศึกเล็ก ๆ ผู้มีชีวิตในช่วงปลาย ราชวงศ์ฮั่นตะวันออก ของจีน


title: เตียวหอม

text: เรื่องราวของเตียวหอมถูกบันทึกไว้น้อยมากในประวัติศาสตร์ยกเว้นช่วงที่เขาเป็นเจ้าเมืองฮุยเอี๋ยงหรือ กุ้ยหยาง ในภาษาจีนกลาง (ทุกวันนี้คือ เฉินโจว มณฑลหูหนาน) ตลอด 208 และ 209 ใน 209 ขุนศึก เล่าปี่ นำกองทัพของเขาเข้าพิชิต 4 เมืองใน เกงจิ๋ว ตอนใต้: อู่เหล็ง เหล็งเหล็ง เตียงสา และ ฮุยเอี๋ยง เจ้าเมืองทั้ง 4 ยอมแพ้ต่อเขา


title: เตียวหอม

text: เล่าปี่แต่งตั้งขุนพลของเขา จูล่ง ให้แทนเตียวหอมในฐานะเจ้าเมืองฮุยเอี๋ยง เตียวหอมมีพี่สะใภ้ซึ่งเป็นม่ายซึ่งเป็นที่รู้จักสำหรับความงามของเธอ ซึ่งเขาต้องการให้เกิดการสมรสระหว่างเธอและจูล่ง ขณะเดียวกันจูล่งได้ปฏิเสธไปจากนั้นไม่นานเตียวหอมได้ลอบหนีไป


title: เตียวหอม

text: ในนวนิยายอิงประวัติศาสตร์ช่วงคริสต์ศตวรรษที่ 14 สามก๊ก เตียวหอมพยายามให้จูล่งสมรสกับพี่สะใภ้ของเขาให้ได้ ในนวนิยาย ขณะเดียวกันจูล่งปฏิเสธข้อเสนอเพราะเขากลายเป็นพี่น้องร่วมสาบานกับเตียวหอม


title: เหตุเรือล่มในทะเลสาบวิกตอเรีย พ.ศ. 2561

text: เหตุเรือล่มในทะเลสาบวิกตอเรีย เกิดขึ้นในวันที่ 20 กันยายน พ.ศ. 2561 ตามเวลาท้องถิ่น โดยเรือข้ามฟาก ชื่อ เอ็มวี นเยเรเร ซึ่งออกจากเมืองบูโกโรราซึ่งอยู่บนเกาะอูเรคเว เดินทางไปยังเกาะอูคารา ประสบเหตุพลิกคว่ำห่างจากท่าเทียบเรือของเกาะอูคารา 50 เมตร มีผู้เสียชีวิต 224 ราย โดยผู้เสียชีวิตเป็นผู้หญิง 126 ราย ผู้ชาย 71 ราย เด็กหญิง 17 ราย เด็กชาย 10 ราย รอดชีวิต 41 ราย ผู้โดยสารทั้งหมด 265 ราย หลังเกิดเหตุ ประธานาธิบดี จอห์น มากูฟูลี ประธานาธิบดี แทนซาเนีย สั่งให้ไว้ทุกข์ทั่วประเทศเป็นเวลา 4 วัน และให้จับกุมผู้จัดการเรือข้ามฟาก ผู้ที่ต้องรับผิดชอบในเหตุการณ์ และให้รัฐบาลรับผิดชอบค่าใช้จ่ายในงานศพทั้งหมดต่อมา นาย คาสซิม มาจาลิวา นายกรัฐมนตรี ประเทศแทนซาเนีย ได้เป็นประธานในพิธีฝังศพแห่งชาติ ที่จัดขึ้นที่เกาะอูคารา ซึ่งเขาระบุว่าจะสร้างอนุสรณ์สถานขึ้นเพื่อรำลึกถึงผู้เสียชีวิตจากเหตุการณ์ครั้งนี้


title: เหตุเรือล่มในทะเลสาบวิกตอเรีย พ.ศ. 2561

text: เจ้าหน้าที่นั้นเชื่อว่าเรือได้บรรทุกผู้โดยสารมามากกว่า 400 คน ผู้โดยสารรายงานว่าคนขับเรือนั้นจอดเทียบท่าเรือผิดข้างโดยพื้นที่จอดนั้นอยู่ทางขวา แต่เรือนั้นอยู่ด้านซ้ายของท่าเรือ


title: ถนนมหิดล

text: ถนนมหิดล หรือ ทางหลวงแผ่นดินหมายเลข 1141 (ดอนจั่น-เชียงใหม่) () เป็นเส้นทางสายหลักที่ใช้เข้าสู่ท่าอากาศยานเชียงใหม่ และตัวเมืองเชียงใหม่ เป็นเส้นทาง 6 ช่องจราจร เริ่มจากแยกดอนจั่น ถนนซุปเปอร์ไฮเวย์ลำปาง–เชียงใหม่ ณ หลักกิโลเมตรที่ 552+000 สิ้นสุดที่เทศบาลนครเชียงใหม่ ระยะทางทั้งสิ้น 7.565 กิโลเมตร


title: เหตุโจมตีการสวนสนามทางทหารที่อวาส พ.ศ. 2561

text: เมื่อวันที่ 22 กันยายน พ.ศ. 2561 เกิดเหตุการโจมตีการสวนสนามของทหาร จัดที่เมืองแอฮ์วอซตั้งอยู่ที่ทางทิศตะวันตกเฉียงใต้ของประเทศอิหร่าน เป็นการเคลื่อนไหวของกลุ่มปฏิรูปชาวเปอร์เซียนสำหรับปลดปล่อยประจำเมืองอวาส และรัฐอิสลามอิรักและลิแวนต์ ได้อ้างว่าเป็นผู้ร่วมกันก่อเหตุโจมตีนี้ขึ้นมา ซึ่งการโจมตีครั้งนี้ถือว่าเป็นการก่อการร้ายที่มีจำนวนผู้เสียชีวิตมากที่สุดในประเทศอิหร่าน นับแต่การระเบิดพลีชีพในแชบลาร์ และบ่าเลน พ.ศ. 2553


text: การเดินสวนสนามที่เป็นวัฒนธรรมที่สืบทอดกันมาหลายยุค โดยมีชื่อเรียกทั่วไปว่า "สัปดาห์แห่งกองทัพอันศักดิ์สิทธิ์" โดยเริ่มขึ้นในช่วงสงครามอิรัก-อิหร่าน ในปี พ.ศ. 2523 รวมถึงมีกองกำลังปฏิวัติอย่างเคริก์. เยรูซาเล็ม และบอเลวาร์ด ในเมืองอวาสเข้าร่วมด้วย


text: เมื่อวันที่ 22 กันยายน พ.ศ. 2561 เวลา 9.00 นาฬิกา ตามเวลาท้องถิ่น มือปืนสังหารสี่คนได้ปลอมตัวสวมเครื่องแบบทหารของกองกำลังปฏิวัติอิสลามและบาสิจิ (อาสาสมัคร) ต่อมา มือปืนสังหารก็กราดยิงผู้ที่เข้าชม และประชาชนอยู่ในละแวกสวนสาธารณะ ซึ่งรวมเวลาก่อเหตุแล้วประมาณสิบนาที


text: ผู้นำสูงสุดอิหร่าน อะลี คอเมเนอี ได้เขียนกล่าวกับเหตุการณ์ในเว็บไซต์ของเขาว่า: "เหตุการณ์ในครั้งนี้ถือเป็นแผนของประเทศสหรัฐอเมริกาที่กำลังเชิดหุ่นภูมิภาคแถวนั้น ให้ทลายความมั่นคงของประเทศที่คุณอาศัยหลับนอน" เขาได้สั่งการให้กองกำลังตามคนกระทำมารับผิดชอบตามความยุติธรรม กระทรวงต่างประเทศอิหร่านได้ขอร้องรัฐบาลเนเธอร์แลนด์, สหราชอาณาจักร และเดนมาร์ก ประณามต่อการโจมตีครั้งนี่และขอให้ส่งตังผู้ร้ายที่มีส่วนเกี่ยวข้องมาดำเนินคดีทีประเทศอย่างเร่งด่วน เมื่อวันที่ 23 กันยายน กระทรวงต่างประเทศได้ร่วมหารือกับคนของสหรัฐอาหรับอามิเรตต์ในเรื่องนี้


text: เจ้าชายไซรัส เรซา ปาห์ลาวี อดีตมกุฎราชกุมารแห่งอิหร่าน ได้แสดงความเสียใจต่อผู้เสียชีวิตในการโจมตีครั้งนี้


title: เทวราช

text: ในคติพหุเทวนิยม เทวราช () หมายถึง เทวดาผู้พระราชา หรือพระราชาแห่งเทวดา


title: เมธา บุนนาค

text: เมธา บุนนาค (ชื่อเล่น เล็ก) (เกิด 28 ตุลาคม พ.ศ. 2493) เป็นสถาปนิกชาวไทย อาจารย์พิเศษในหลายมหาวิทยาลัย เมธามีชื่อเสียงจากการออกในแนวทางร่วมสมัย ซึ่งผสมผสานแนวอนุรักษ์และสิ่งแวดล้อมของท้องถิ่น งานของเขาส่วนใหญ่เป็นงานแนวออกแบบรีสอร์ท โรงแรม เน้นใช้องค์ประกอบทางสถาปัตยกรรมให้เกิดมิติของพื้นที่ การรับรู้ทางสถาปัตยกรรมที่น่าสนใจ เกิดความรู้สึกภาคภูมิใจ ความแปลกใจ ความลึกลับ และความเข้มข้นทางศิลปกรรม ซึ่งเขายังได้องค์ประกอบทางธรรมชาติสนับสนุนสถาปัตยกรรม เช่น พระอาทิตย์ พระจันทร์ ดวงดาว ลม และเส้นขอบฟ้า โดยปรับให้เข้ากับงานสถาปัตยกรรมสมัยใหม่ได้อย่างลงตัว


title: เมธา บุนนาค

text: ผลงานที่ได้รับการยกย่องให้เป็นงานระดับมาสเตอร์พีซของอย่าง โรงแรมเดอะบาราย อำเภอหัวหิน (The Barai) ที่มีชื่อเสียงจากการใช้ออกแบบให้อิงรูปแบบขอมโบราณ มีคอร์ทสีแดงสะท้อนน้ำ นอกจากนี้เขายังมีผลงานอื่นๆ อีกมากมาย เช่น โรงแรมภูแลริตซ์-คาร์ลทัน (Phulay Bay Ritz-Carlton) จังหวัดกระบี่ โรงแรมเดอะโฟว์ซีซัน จังหวัดเชียงใหม่ โรงแรม Novotel Bukittinggi เกาะสุมาตราตะวันตก เป็นต้น


title: เมธา บุนนาค

text: เขาได้รับรางวัลทางสถาปัตยกรรมมากมายทั้งจากไทยและต่างประเทศอาทิเช่น รับรางวัลการออกแบบโรงแรมยอดเยี่ยมจาก The Indonesian Institute of Architects ในปี 2554 เขาได้รับรางวัลการออกแบบสถาปัตยกรรมดีเด่น (ระดับเหรียญทอง) จากสมาคม Spectrum Foundation ประเทศอินเดีย รางวัลสถาปนิกดีเด่นด้านวิชาชีพจากสมาคมสถาปนิกสยามในพระบรมราชูปถัมภ์ รางวัลการออกแบบยอดเยี่ยม จากสมาคมสถาปนิกสยามในพระบรมราชูปถัมภ์ และในปี พ.ศ. 2555 เขาได้รับการยกย่องให้เป็นศิลปินแห่งชาติ สาขาทัศนศิลป์ (สถาปัตยกรรม)


title: เมธา บุนนาค

text: เมธา บุนนาค เกิดเมื่อวันที่ 28 ตุลาคม พ.ศ. 2493 ที่กรุงเทพมหานคร เป็นบุตรคนที่สองของ นพ.มณเฑียร บุนนาค จบการปริญญาตรีในสาขาสถาปัตยกรรมจากคณะสถาปัตยกรรมศาสตร์ มหาวิทยาลัยศิลปากร (ในปี พ.ศ. 2511-2516) จากนั้นได้ไปศึกษาต่อระดับปริญญาโทในสาขาความคิดทางสถาปัตยกรรม (Architectural Ideology) ที่มหาวิทยาลัยแมนิโทบา ประเทศแคนาดา (ในปี พ.ศ. 2517-2519) และได้ไปต่อด้านการอนุรักษ์เมือง (Urban Conservation) ที่วิทยาลัยการออกแบบ มหาวิทยาลัยฮาร์วาร์ด ประเทศสหรัฐอเมริกา (ปี พ.ศ. 2525-2527)


title: กี ขนิษฐานันท์

text: กี ขนิษฐานันท์ เป็นสถาปนิก ภูมิสถาปนิกชาวไทย อดีตอาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย โดยปัจจุบันดำรงตำแหน่งอาจารย์ผู้ทรงคุณวุฒิ และอาจารย์พิเศษ


title: กี ขนิษฐานันท์

text:
อาจารย์กี จบการศึกษาระดับปริญญาตรีสาขาสถาปัตยกรรมจากคณะสถาปัตยกรรมศาสตร์ จุฬาลงกรณ์มหาวิทยาลัย และได้ไปศึกษาต่อระดับปริญญาโทในสาขาสถาปัตยกรรมจากมหาวิทยาลัยอิลลินอยส์ เออร์แบนา-แชมเปญจน์
อาจารย์กี มีผลงานการออกแบบอาคารหลายแห่งในจุฬาลงกรณ์มหาวิทยาลัยอาทิ เช่น อาคารจามจุรี 3 อาคารจามจุรี 4 ศูนย์อบรมและสัมมนา สถาบันวิจัยทรัพยากรทางน้ำ จุฬาลงกรณ์มหาวิทยาลัย อำเภอเกาะสีชัง จังหวัดชลบุรี พระมหาเจดีย์มหารัชมงคล วัดปากน้ำ ภาษีเจริญ งานออกแบบภูมิทัศน์โดยรอบพระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า งานออกแบบภูมิทัศน์โดยรอบอาคารศาลฎีกาหลังใหม่ เป็นต้น นอกจากนี้เขายังเป็นผู้แต่งหนังสือด้านงานภูมิสถาปัตยกรรมที่สำคัญให้กับทางคณะหลายเล่ม ทั้ง "มรดกกี เกร็ดความรู้ทางด้านงานก่อสร้างภูมิสถาปปัตยกรรม" โดยหนังสือส่วนใหญ่มักเกี่ยวข้องกับการก่อสร้างในงานภูมิสถาปัตยกรรม


Happy Birthday วันเกิดของนาย วันตายของฉัน เป็นละครชุด (ซีรีส์) ประเภทแฟนตาซี - ดราม่า ผลิตโดยจีเอ็มเอ็มทีวี ร่วมกับ บริษัท นักเล่าเรื่อง จำกัด กำกับการแสดงโดย ขนิษฐา ขวัญอยู่ ออกอากาศทางจีเอ็มเอ็ม 25 ทุกวันอาทิตย์ เวลา 20.30 น. และออกอากาศย้อนหลังทางไลน์ทีวี เวลา 22.30 น. เริ่มตอนแรกวันที่ 7 ตุลาคม พ.ศ. 2561


title: Happy Birthday วันเกิดของนาย วันตายของฉัน

text: ตลอดทั้งชีวิต 16 ปีของ ต้นไม้ (ปุริม รัตนเรืองวัฒนา) เขาคือเด็กที่ไม่เคยมีวันเกิดเป็นของตัวเองแม้แต่ครั้งเดียว เพราะวันเกิดของต้นไม้ คือ "วันตาย" ของ ธารน้ำ (ลภัสลัล จิรเวชสุนทรกุล) พี่สาวคนโต ถ้าต้นไม้เอ่ยถึงเรื่องวันเกิด พ่อเชษฐ์ (สันติสุข พรหมศิริ) และ แม่อร (สรวงสุดา ลาวัณย์ประเสริฐ) จะโกรธต้นไม้มากถึงมากที่สุด แต่แล้วในขวบปีที่ 17 ต้นไม้ก็ได้รับของขวัญวันเกิดชิ้นแรกจากพ่อและแม่ นั่นคือ "ห้องนอนเก่าของธารน้ำ" และเมื่อต้นไม้เริ่มเข้าไปปรับปรุงและอาศัยอยู่ เขาก็ได้พบกับวิญญาณของธารน้ำที่ยังคงวนเวียนและยึดติดอยู่ ณ ที่แห่งนั้น และเขา ก็เป็นคน ๆ เดียวที่สามารถสื่อสารกับธารน้ำได้


text: ธารน้ำไม่สามารถไปเกิดใหม่ได้เพราะยังมีบ่วงในจิตใจที่แก้ยังไงก็แก้ไม่ออก ทั้งเรื่องที่เธอทำยังไงก็ไปเกิดใหม่ไม่ได้ และทำยังไงก็ไม่สามารถจำสาเหตุและเหตุการณ์ที่ทำให้เธอตัดสินใจฆ่าตัวตายได้ ธารน้ำจึงใช้โอกาสนี้ขอความช่วยเหลือจากต้นไม้ให้ไปสืบเรื่องของ ที (พุฒิชัย เกษตรสิน) ดาราดาวรุ่งที่เป็นรักแรกและรักเดียวของธารน้ำ และนี่จึงเป็นจุดเริ่มต้นของภารกิจเชื่อมรอยร้าวของครอบครัวที่เคยแตกสลายให้ผสานกลับมาเป็นดังเดิม ด้วยพลังแห่งความรักที่เขามีเพียงคนเดียว


title: ฮัมเบิลบันเดิล

text: บริษัทฮัมเบิลบันเดิล () เป็นหน้าร้านดิจิทัลสำหรับวิดีโอเกมซึ่งเติบโตขึ้นจากข้อเสนอเดิมของคอลเลกชันฮัมเบิลบันเดิล คอลเลกชันของเกมจะขายในราคาที่กำหนดโดยผู้ซื้อซื่งจะนำไปบริจาคให้องค์กรทางการกุศลต่าง ๆ และส่วนแบ่งที่เหลือระหว่างนักพัฒนาเกม ฮัมเบิลบันเดิลยังคงจัดจำหน่ายเกมชุดในเวลาจำกัด แต่ได้ขยายไปถึงหน้าร้านที่ใหญ่และต่อเนื่องมากขึ้น แนวคิดแรกของฮัมเบิลบันเดิลเริ่มดำเนินการโดย Wolfire Games ในปี 2010 แต่เป็นชุดที่สอง ฮัมเบิลบันเดิลถูกปั่นเพื่อจัดการโปรโมชัน, การชำระเงิน และ การจัดจำหน่ายเกมชุด ในเดือนตุลาคม 2017 บริษัทได้ถูกซื้อกิจการโดย Ziff Davis ผ่านทางบริษัทย่อยของ IGN Entertainment แม้ว่าจะยังคงดำเนินงานในฐานะบริษัทย่อยที่แยกต่างหาก


title: ฮัมเบิลบันเดิล

text: ฮัมเบิลบันเดิลให้การสนับสนุนองค์กรการกุศลหลายแห่ง ได้แก่ Action Against Hunger, Child's Play, Electronic Frontier Foundation, , กาชาดอเมริกัน, WaterAid และ มูลนิธิวิกิมีเดีย โดยเมื่อปลายเดือนตุลาคม 2014 นักพัฒนาซอฟต์แวร์ที่เข้าร่วมโครงการได้ทำรายได้มากกว่า 100 ล้านดอลลาร์สหรัฐ และภายในเดือนกันยายนปี 2017 จำนวนเงินที่ได้รับจากกลุ่มการกุศลเพิ่มขึ้นเกิน 100 ล้านดอลลาร์ทั่ว 50 องค์กรการกุศลที่แตกต่างกัน ความสำเร็จของฮัมเบิลบันเดิลได้สร้างแรงบันดาลใจให้กับความพยายามที่คล้ายคลึงกันมากมายเพื่อเสนอรูปแบบ "จ่ายเท่าไรก็ได้ตามใจคุณ"


title: สมุหพระกลาโหม (ประเทศจีน)

text: สมุหพระกลาโหม () หรือ ไท่เว่ย ในภาษาจีน คือตำแหน่งผู้บัญชาการทหารสูงสุดในจีนโบราณและคาบสมุทรเกาหลี


title: เป้าซฺวิน

text: เป้าซฺวิน (, ถึงแก่กรรม 226) ชื่อรอง ชูเย่ () ขุนนางในรัฐ วุยก๊ก ระหว่าง ยุคสามก๊ก ของจีน เป้าซฺวินได้รับการแต่งตั้งเป็นเสนาบดีโดย โจโฉ ในการยอมรับของบิดาของเขา เปาสิ้น ที่ถูกสังหารระหว่างต่อสู้กับ กบฏโพกผ้าเหลือง เป้าซฺวินเป็นที่รู้จักจากการเป็นเสนาบดีที่โผงผาง จักรพรรดิวุย โจผี ผิดหวังและพิโรธกับเป้าซฺวินสำหรับพฤติกรรมที่โผงผางของเขา พระองค์ลดยศของเขาหลายครั้งระหว่างรัชสมัยของพระองค์ ท้ายที่สุด พระองค์หมดความอดทนกับเป้าซฺวินและมีราชโองการให้ประหารชีวิตเขา


title: รายชื่อเรือและเรือรบของกองทัพเรือญี่ปุ่นในสงครามโลกครั้งที่สอง

text:
รายชื่อเรือรบและเรือสงครามของกองทัพเรือจักรวรรดิญี่ปุ่นในสมัยสงครามโลกครั้งที่สอง
นั้นประกอบไปด้วย เรือบรรทุกเครื่องบิน เรือดำน้ำ เรือพิฆาต เรือประจัญบาน เรือลาดตระเวณ เรือบรรทุกน้ำมัน รวมถึงเรือเดินสมุทรอื่นๆของกองทัพเรือจักรวรรดิญี่ปุ่นที่ใช้ในช่วงสงครามโลกครั้งที่สองและสงครามแปซิฟิก


title: การสังหารหมู่ที่โรงเรียนมาร์จอรี

text: เมื่อวันที่ 14 กุมภาพันธ์ พ.ศ. 2561 ที่โรงเรียนมัธยมมาร์จอรี สโตนแมน ดักลาส โรงเรียนในเมืองพาร์คแลนด์ รัฐฟลอริดา ได้เกิดเหตุสังหารหมู่ โดยมีผู้เสียชีวิตทั้งหมด 17 ราย นักเรียนเสียชีวิต 14 ราย บุคลากรเสียชีวิต 3 ราย ได้แก่ครูสอนภูมิศาสตร์ ผู้ช่วยโค้ชทีมฟุตบอล และ ผู้อำนวยการด้านการกีฬา


title: การสังหารหมู่ที่โรงเรียนมาร์จอรี

text: ในจำนวนนี้ เสียชีวิตที่โรงเรียน 12 ราย นอกโรงเรียน 3 ราย และ อีก 2 ราย เสียชีวิตที่โรงพยาบาล โดยในจำนวน 17 คนนี้เป็นนักศึกษาวิชาทหารรุ่นเยาว์ของกองทัพสหรัฐฯ จำนวน 3 ราย


title: การสังหารหมู่ที่โรงเรียนมาร์จอรี

text: ผู้ก่อเหตุได้แก่ นาย นิโคลัส ครูซ อายุ 19 ปี ศิษย์เก่าของโรงเรียนซึ่งถูกไล่ออกหลังจากทำผิดกฎโรงเรียน โดยเป็นเหตุกราดยิงในโรงเรียนครั้งที่ 18 ของปี พ.ศ. 2561เป็นเหตุการณ์กราดยิงที่รุนแรงที่สุด 10 อันดับแรกในรอบ 35 ปี โดยนับเป็นอันดับ 9 โดยดูจากจำนวนผู้เสียชีวิตรวมจำนวนผู้ก่อเหตุที่เสียชีวิต


title: การสังหารหมู่ที่โรงเรียนมาร์จอรี

text: เป็นเหตุการณ์ที่มีผู้เสียชีวิตจากเหตุกราดยิงในมหาวิทยาลัยและโรงเรียนเป็นอันดับที่สามนับตั้งแต่ปี พ.ศ. 2383 รองจาก การสังหารหมู่ที่มหาวิทยาลัยเวอร์จิเนียเทค ซึ่งมีผู้เสียชีวิต 33 ราย เหตุยิงกันในโรงเรียนประถมแซนดีฮุก ในเมืองนิวทาวน์ ซึ่งเกิดในปี พ.ศ. 2555 มีผู้เสียชีวิตในเหตุการณ์นั้น 28 ราย


title: การสังหารหมู่ที่โรงเรียนมาร์จอรี

text: ก่อนเกิดเหตุการณ์ นาย นิโคลัส ครูซ ได้โพสวิดิโอลงในเว็บไซด์ยูทิวบ์ ภายหลังจากที่ นาย เบน เบนไนท์ ได้เข้าไปรับชม เขาตัดสินใจแจ้งสำนักงานสอบสวนกลาง โดยสำนักงานสอบสวนกลางได้ตรวจสอบแต่ไม่สามารถระบุคนโพสต์ได้ นาย จิม การ์ด ครูประจำโรงเรียนกล่าวว่าทาง โรงเรียนเคยแจ้งเตือนครูให้ระมัดระวังถึงพฤติกรรมของนาย นิโคลัส ครูซ ด้านนักเรียนกล่าวว่าเคยมีผู้พบกระสุนปืนในกระเป๋าของผู้ก่อเหตุ และคาดว่านั้นคือสาเหตุที่โรงเรียนไล่เขาออก


title: การสังหารหมู่ที่โรงเรียนมาร์จอรี

text: เช้าวันเกิดเหตุที่โรงเรียนมัธยมมาร์จอรี สโตนแมน ดักลาส ทางโรงเรียนได้ทำการซ้อมหนีไฟโดยในช่วงบ่าย สัญญาณเตือนไฟไหม้ได้ดังขึ้นอีกครั้ง ส่งผลให้นักเรียนสับสนและคิดว่าไม่ได้มีเหตุร้ายแรง นักเรียนในโรงเรียนเข้าใจว่าเป็นเพียงการซ้อม อีกทั้งโรงเรียนได้ซ้อมรับมือเหตุการณ์กราดยิงในโรงเรียนไปเมื่อ 6 สัปดาห์ก่อน ภายหลังได้ยินเสียงปืนเด็กนักเรียนจึงได้ตระหนักว่าไม่ใช่การซ้อมโดยส่วนหนึ่งวิ่งไปที่ถนนหน้าโรงเรียน และบางส่วนเลือกที่จะหาที่กำบัง โดยนาย นิโคลัส ครูซ ใช้อาวุธปืน AR-15 Rifle ในการสังหารครั้งนี้


title: การสังหารหมู่ที่โรงเรียนมาร์จอรี

text: ภายหลังเหตุการณ์นี้มีการพยายามรณรงค์เรื่องกฎหมายอาวุธปืนในสหรัฐอเมริกา ได้มีการยกย่องและให้เหรียญกล้าหาญแก่ นักศึกษาวิชาทหารรุ่นเยาว์ของกองทัพสหรัฐฯ จำนวน 3 ราย ได้แก่ Martin Duque Alaina Petty และ Peter Wang โดย Peter Wang เป็นชาวจีนคนเดียวที่เสียชีวิตในเหตุการณ์นี้


title: การสังหารหมู่ที่โรงเรียนมาร์จอรี

text: จากการสอบสวน นาย นิโคลัส ครูซ แม่บุญธรรมของเขาเสียชีวิตเมื่อปี เดือน พฤศจิกายน พ.ศ. 2560 ส่วนพ่อเสียชีวิตตั้งแต่ปี พ.ศ. 2547เขาได้ย้ายมาอยู่กับพ่อแม่ของเพื่อนร่วมโรงเรียนตั้งแต่เดือนพฤศจิกายน พ.ศ. 2560


title: การสังหารหมู่ที่โรงเรียนมาร์จอรี

text: ต่อมาวันที่ 18 พฤษภาคม พ.ศ. 2561 มีเหตุการณ์กราดยิงที่โรงเรียนมัธยม ซานตาเฟ่ รัฐเท็กซัส มีผู้เสียชีวิต 10 ราย


title: การสังหารหมู่ที่โรงเรียนมาร์จอรี

text: วันที่ 27 ตุลาคม พ.ศ. 2561 มีเหตุการณ์กราดยิงในโบสถ์มีผู้เสียชีวิต 11 ราย รัฐเพนซิลเวเนีย และวันที่ 7 พฤศจิกายน พ.ศ. 2561 มีเหตุการณ์กราดยิงที่เมืองทาวน์ซันโอคส์ รัฐแคลิฟอร์เนีย มีผู้เสียชีวิต 13 ราย


title: แอลฟาโกะ

text: แอลฟาโกะ () เป็นโปรแกรมคอมพิวเตอร์ที่เล่นเกมกระดานหมากล้อม ที่ได้รับการพัฒนาโดยกูเกิล ดีปไมด์ ของแอลฟาเบต อิงก์ ในกรุงลอนดอน แอลฟาโกะมีหลายเวอร์ชัน เช่น แอลฟาโกะ ซีโร, แอลฟาโกะ มาสเตอร์ และแอลฟาโกะ อี เป็นต้น


title: แอลฟาโกะ

text: ในเดือนตุลาคม ค.ศ. 2015 แอลฟาโกะกลายเป็นโปรแกรมคอมพิวเตอร์โกะตัวแรกที่ชนะนักหมากล้อมอาชีพโดยไม่มีแต้มต่อบนกระดานขนาด 19 × 19 เต็มรูปแบบ ในเดือนมีนาคม ค.ศ. 2016 มันสามารถเป็นฝ่ายชนะอี เซ-ดล ในการแข่งขันห้าเกม ซึ่งเป็นครั้งแรกที่โปรแกรมคอมพิวเตอร์โกะสามารถเป็นฝ่ายชนะมืออาชีพระดับ 9 ดั้งโดยไม่มีแต้มต่อ แม้ว่าจะเป็นฝ่ายแพ้อี เซ-ดล ในเกมที่สี่ แต่อีก็ยอมแพ้ในเกมสุดท้าย ส่งผลให้แอลฟาโกะเป็นฝ่ายชนะด้วยผล 4 ต่อ 1 ในการยอมรับถึงชัยชนะ แอลฟาโกะได้รับรางวัล 9 ดั้งกิตติมศักดิ์จากสมาคมหมากล้อมแห่งประเทศเกาหลี รายการดังกล่าวและนัดท้าชิงกับอี เซ-ดล ได้รับการบันทึกไว้ในภาพยนตร์สารคดีที่มีชื่อเดียวกันว่า "แอลฟาโกะ" กำกับโดยเกร็ก โคหส์ ผลงานนี้ได้รับเลือกจากวารสาร"ไซเอินซ์"ในตำแหน่งรองชนะเลิศของความก้าวหน้าแห่งปี ในวันที่ 22 ธันวาคม ค.ศ. 2016


title: แอลฟาโกะ

text: ที่การประชุมสุดยอดหมากล้อมแห่งอนาคต ค.ศ. 2017 แอลฟาโกะเป็นฝ่ายชนะเคอ เจี๋ย ซึ่งเป็นผู้เล่นอันดับ 1 ของโลกในเวลานั้น ในการแข่งขันสามเกม หลังจากนั้น แอลฟาโกะได้รับรางวัล 9 ดั้งระดับมืออาชีพจากสมาคมหมากล้อมแห่งประเทศจีน หลังจากการแข่งขันระหว่างแอลฟาโกะกับเคอ เจี๋ย แอลฟาโกะได้อำลาวงการในขณะที่ดีปไมด์ดำเนินการวิจัยเอไอในด้านอื่น ๆ ต่อไป


title: แอลฟาโกะ

text: แอลฟาโกะใช้ขั้นตอนวิธีคำนวณแบบการค้นหาต้นไม้มงเต การ์โล เพื่อหาตาเดินของมันโดยขึ้นอยู่กับความรู้ที่ได้ "เรียนรู้" ก่อนหน้านี้โดยการเรียนรู้ของเครื่อง โดยเฉพาะโครงข่ายประสาทเทียม (กระบวนการการเรียนรู้เชิงลึก) โดยการฝึกฝนที่ครอบคลุมแบบถ้วนทั่ว ทั้งจากการเล่นของมนุษย์และคอมพิวเตอร์


title: แอลฟาโกะ

text: โครงข่ายประสาทได้รับการฝึกเพื่อคาดการณ์การเลือกเดินของตัวแอลฟาโกะเองและเป็นฝ่ายชนะเกม โครงข่ายประสาทนี้ช่วยเพิ่มพลังของการคำนวณแบบการค้นหาต้นไม้ ส่งผลให้มีการเลือกเดินมีคุณภาพสูงขึ้น และการเล่นด้วยตัวเองที่แข็งแกร่งขึ้นในการทำซ้ำครั้งต่อไป การเริ่มต้นแบบ"ตาบูลาราซา" ซึ่งเป็นแอลฟาโกะโปรแกรมใหม่ของพวกเขาได้บรรลุประสิทธิภาพเหนือมนุษย์ ด้วยการเป็นฝ่ายชนะ 100 ต่อ 0 เกมจากการพบกับรุ่นเผยแพร่ก่อนหน้า แอลฟาโกะเป็นฝ่ายล้มแชมป์


title: แอลฟาโกะ

text: หมากล้อมได้รับการพิจารณาว่ายากมากสำหรับคอมพิวเตอร์ที่จะเป็นฝ่ายชนะกว่าเกมอื่น ๆ เช่นหมากรุก เนื่องจากจำนวนการแตกกิ่งก้านที่มีขนาดใหญ่มากจึงทำให้ยากที่จะใช้วิธีการดั้งเดิมของเอไอ เช่น การตัดออกแบบแอลฟา–เบตา, การท่องต้นไม้ และการค้นหาวิทยาการศึกษาสำนึก


title: แอลฟาโกะ

text: เกือบสองทศวรรษหลังจากที่ดีปบลูคอมพิวเตอร์ของไอบีเอ็มชนะแชมป์หมากรุกโลกอย่างแกรี คาสปารอฟ ในดีปบลูพบคาสปารอฟ โปรแกรมหมากล้อมที่แข็งแกร่งใช้เทคนิคปัญญาประดิษฐ์ถึงระดับ 5 ดั้งสมัครเล่นเท่านั้น และยังไม่สามารถเอาชนะผู้เล่นหมากล้อมระดับอาชีพได้โดยไม่มีแต้มต่อ ส่วนในปี ค.ศ. 2012 โปรแกรมซอฟต์แวร์เซน ได้ทำงานบนคอมพิวเตอร์สี่กลุ่ม และเป็นฝ่ายชนะมาซากิ ทาเกมิยะ (9 ดั้งอาชีพ) สองครั้งด้วยแต้มต่อห้าและสี่เม็ด ครั้นในปี ค.ศ. 2013 ซอฟต์แวร์เครซีสโตน เป็นฝ่ายชนะโยชิโอะ อิชิดะ (9 ดั้งอาชีพ) ด้วยแต้มต่อสี่เม็ด


title: แอลฟาโกะ

text: อ้างอิงจากเดวิด ซิลเวอร์ ของดีปไมด์ โครงการวิจัยแอลฟาโกะก่อตั้งขึ้นประมาณปี ค.ศ. 2014 เพื่อทดสอบเครือข่ายประสาทเทียมที่ใช้การเรียนรู้เชิงลึกสามารถเข้าแข่งขันในหมากล้อมได้ แอลฟาโกะแสดงถึงการปรับปรุงที่สำคัญกว่าโปรแกรมหมากล้อมรุ่นก่อน โดยใน 500 เกมได้เผชิญกับโปรแกรมหมากล้อมอื่น ๆ ที่มีอยู่ รวมทั้งเครซีสโตนและเซน แอลฟาโกะที่ทำงานบนคอมพิวเตอร์เครื่องเดียวได้เป็นฝ่ายชนะทุกเกมยกเว้นเพียงเกมเดียว ในการจับคู่ที่คล้ายกัน แอลฟาโกะทำงานบนคอมพิวเตอร์หลายเครื่องได้ชนะเกมทั้งหมด 500 เกมที่เล่นกับโปรแกรมหมากล้อมอื่น ๆ และ 77 เปอร์เซนต์ของเกมที่เล่นกับแอลฟาโกะทำงานบนคอมพิวเตอร์เครื่องเดียว เวอร์ชันเผยแพร่ในเดือนตุลาคม ค.ศ. 2015 ใช้ 1,202 หน่วยประมวลผลกลาง และ 176 หน่วยประมวลผลกราฟิกส์


title: แอลฟาโกะ

text: ในเดือนตุลาคม ค.ศ. 2015 รุ่นเผยแพร่ของแอลฟาโกะชนะแชมป์หมากล้อมของยุโรปอย่างฝาน ฮุย ซึ่งเป็นนักหมากล้อมอาชีพระดับ 2 ดั้ง (จากที่มีทั้งหมด 9 ดั้ง) ห้าต่อศูนย์เกม นี่เป็นครั้งแรกที่โปรแกรมหมากล้อมคอมพิวเตอร์เป็นฝ่ายชนะผู้เล่นระดับอาชีพบนกระดานขนาดเต็มโดยไม่มีแต้มต่อ การประกาศข่าวดังกล่าวล่าช้าไปจนถึงวันที่ 27 มกราคม ค.ศ. 2016 เพื่อให้ตรงกับการตีพิมพ์บทความในวารสาร"เนเจอร์" โดยมีการอธิบายถึงการใช้อัลกอริทึม


title: แอลฟาโกะ

text: แอลฟาโกะได้เล่นกับอี เซ-ดล ซึ่งเป็นนักหมากล้อมระดับอาชีพ 9 ดั้งชาวเกาหลีใต้ หนึ่งในผู้เล่นที่ดีที่สุดในหมากล้อม กับห้าเกมที่จัดที่โรงแรมโฟร์ซีซันส์ในกรุงโซล ประเทศเกาหลีใต้เมื่อวันที่ 9, 10, 12, 13 และ 15 มีนาคม ค.ศ. 2016 ซึ่งมีวิดีโอสตรีมถ่ายทอดสด ส่วนเอจา ฮวง ซึ่งเป็นสมาชิกทีมดีปไมด์ และนักเล่นหมากล้อม 6 ดั้งสมัครเล่น ได้วางเม็ดบนกระดานหมากล้อมให้แก่แอลฟาโกะ ซึ่งทำงานผ่านระบบคลาวด์ของกูเกิลพร้อมกับเซิร์ฟเวอร์ที่ตั้งอยู่ในสหรัฐ การแข่งขันใช้กติกาแบบจีนกับโคมิ 7.5 แต้ม และแต่ละฝ่ายมีเวลาในการคิดสองชั่วโมงบวกกับระยะเวลาเบียวโยมิ 60 วินาที เวอร์ชันของแอลฟาโกะที่เล่นกับอีใช้จำนวนกำลังประมวลผลเหมือนกับที่ใช้ในการแข่งขันกับฝาน ฮุย นิตยสาร"ดิอีโคโนมิสต์"รายงานว่าใช้ 1,920 หน่วยประมวลผลกลาง และ 280 หน่วยประมวลผลกราฟิกส์


title: แอลฟาโกะ

text: ในขณะที่เล่น อี เซ-ดล มีชัยชนะหมากล้อมชิงแชมป์ระหว่างประเทศสูงสุดเป็นอันดับ 2 ของโลก แม้ว่าจะไม่มีวิธีการอย่างเป็นทางการในการจัดอันดับหมากล้อมระดับนานาชาติ แต่แหล่งข่าวบางแห่งได้ให้อี เซ-ดล เป็นผู้เล่นที่ดีที่สุดอันดับที่สี่ในโลกในขณะนั้น ส่วนแอลฟาโกะไม่ได้รับการฝึกโดยเฉพาะเพื่อเผชิญหน้ากับอี


title: แอลฟาโกะ

text: แอลฟาโกะเป็นฝ่ายชนะสามเกมแรกตามการยอมจำนนของอี อย่างไรก็ตาม อีเป็นฝ่ายชนะแอลฟาโกะในเกมที่สี่ ที่ชนะจากฝ่ายตรงข้ามยอมจำนนในตาที่ 180 จากนั้น แอลฟาโกะยังคงชนะได้เป็นครั้งที่สี่ จากการชนะเกมที่ห้าโดยอีกฝ่ายยอมจำนน


title: แอลฟาโกะ

text: รางวัลนี้มีมูลค่า 1 ล้านดอลลาร์สหรัฐ เนื่องด้วยแอลฟาโกะเป็นฝ่ายชนะสี่ในห้าเกม และดังนั้น รางวัลจะนำไปมอบให้แก่องค์กรการกุศล รวมทั้งยูนิเซฟ ส่วนอี เซ-ดล ได้รับเงิน 150,000 ดอลลาร์สำหรับการเข้าร่วมในเกมทั้งหมดห้าเกมและเพิ่มอีก 20,000 ดอลลาร์สำหรับการชนะของเขา


title: แอลฟาโกะ

text: ในเดือนมิถุนายน ค.ศ. 2016 ในการนำเสนอที่จัดขึ้นที่มหาวิทยาลัยในประเทศเนเธอร์แลนด์ เอจา ฮวง หนึ่งในทีมดีปไมด์ เปิดเผยว่าได้แก้ไขปัญหาที่เกิดขึ้นในระหว่างเกมที่ 4 ระหว่างแอลฟาโกะกับอี และหลังจากตาเดินที่ 78 (ซึ่งได้รับการขนานนามว่า "การเคลื่อนย้ายของพระเจ้า" โดยระดับอาชีพหลายคน) มันจะเล่นได้อย่างแม่นยำและรักษาความได้เปรียบของหมากดำ ก่อนถึงตาเดินที่ 78 แอลฟาโกะเป็นผู้นำตลอดเกมและการเดินของอีไม่ได้รับการยกย่องว่าเป็นหนึ่งในเกมที่ชนะ แต่เกิดจากพลังการประมวลผลของโปรแกรมถูกเบี่ยงเบนและสับสน ฮวงอธิบายว่าเครือข่ายวิถีทางของแอลฟาโกะของการหาคำสั่งเดินที่แม่นยำที่สุดและความต่อเนื่อง ไม่ได้นำแอลฟาโกะไปสู่ความต่อเนื่องที่ถูกต้องหลังจากตาเดินที่ 78 เนื่องจากเครือข่ายประเมินค่าไม่ได้ระบุว่าตาเดินที่ 78 ของอีจะเป็นไปได้มากที่สุด และดังนั้นเมื่อเดินตาดังกล่าว ทำให้แอลฟาโกะไม่สามารถปรับให้ถูกต้องเพื่อความต่อเนื่องทางตรรกะได้


title: แอลฟาโกะ

text: เมื่อวันที่ 29 ธันวาคม ค.ศ. 2016 บัญชีใหม่บนเซิร์ฟเวอร์ทาอีเจ็มชื่อ "มาจิสเตอร์" (Magister) (ซึ่งแสดงเป็น 'มาจิสต์' (Magist) ในเวอร์ชันภาษาจีนของเซิร์ฟเวอร์) จากประเทศเกาหลีใต้ได้เริ่มเล่นเกมกับนักกีฬามืออาชีพ จากนั้นได้เปลี่ยนชื่อบัญชีเป็น "มาสเตอร์" (Master) ในวันที่ 30 ธันวาคม แล้วย้ายไปที่เซิร์ฟเวอร์ฟอกซ์โกะในวันที่ 1 มกราคม ค.ศ. 2017 ครั้นเมื่อวันที่ 4 มกราคม ทางดีปไมด์ได้ยืนยันว่าทั้ง "มาจิสเตอร์" และ "มาสเตอร์" เป็นการเล่นโดยแอลฟาโกะในเวอร์ชันที่อัปเดตแล้ว ณ วันที่ 5 มกราคม ค.ศ. 2017 สถิติออนไลน์ของแอลฟาโกะคือแพ้ 60 ครั้งและแพ้ 0 ครั้ง รวมถึงสามชัยชนะเหนือผู้เล่นอันดับหนึ่งของหมากล้อมอย่างเคอ เจี๋ย ที่ได้รับการบรรยายสรุปอย่างเงียบ ๆ ล่วงหน้าว่ามาสเตอร์เป็นเวอร์ชันหนึ่งของแอลฟาโกะ หลังจากแพ้ต่อมาสเตอร์ กู่ ลี่ เสนอเงินรางวัล 100,000 หยวน (14,400 ดอลลาร์สหรัฐ) ให้แก่ผู้เล่นคนแรกที่สามารถเอาชนะมาสเตอร์ได้ มาสเตอร์เล่นที่ 10 เกมต่อวัน หลายคนสงสัยอย่างรวดเร็วว่าเป็นผู้เล่นเอไอเนื่องจากมีการพักระหว่างเกมน้อยหรือไม่มีเลย คู่ต่อสู้ของมันรวมถึงแชมป์โลกหลายราย เช่น เคอ เจี๋ย, พัก จ็อง-ฮวัน, ยูตะ อิยามะ, ตั้ว เจียซี, หมี่ ยวี่ถิง, สือ เยวี่ย, เฉิน เย่าเย่, หลี่ ชินเฉิง, กู่ ลี่, ฉาง เฮ่า, ถัง เหวยซิง, ฟั่น ถิงอี้ว์, โจว รุ่ยหยาง, เจียง เหวยเจี๋ย, โจว จุ้น-ซุน, คิม จี-ซ็อก, คัง ทง-ยุน, พัก ย็อง-ฮุน และว็อน ซ็อง-จิน; แชมป์ของประเทศหรือรองแชมป์โลก เช่น เหลียน เซี่ยว, ถัน เซี่ยว, เม่ง ไท่หลิง, ตั่ง อี้เฟย, หวง หยุนซง, หยาง ติ่งซิน, กู จื่อเหา, ชิน จินซอ, โช ฮัน-ซึง และอัน ซ็องจุน เกมทั้งหมด 60 เกมยกเว้นหนึ่งเกมเป็นเกมเร็ว กับสามเกมแบบเบียวโยมิ 20 หรือ 30 วินาที มาสเตอร์ได้เสนอให้ขยายเบียวโยมิไปหนึ่งนาทีเมื่อเล่นกับเนี่ย เว่ยผิง ในการพิจารณาจากอายุของเขา หลังจากชนะเกมที่ 59 มาสเตอร์ได้เปิดเผยตัวเองในแชทรูมที่ได้รับการควบคุมโดย ดร. เอจา ฮวง จากทีมดีปไมด์ แล้วเปลี่ยนสัญชาติของมันเป็นสหราชอาณาจักร หลังจากเกมเหล่านี้เสร็จสิ้น เดมิส ฮัสซาบิส ซึ่งเป็นผู้ร่วมก่อตั้งกูเกิล ดีปไมด์ ได้กล่าวในทวีตว่า "เรากำลังรอคอยที่จะเล่นเกมอย่างเป็นทางการและเต็มรูปแบบในเวลาต่อมา [ค.ศ. 2017] โดยร่วมมือกับองค์กรหมากล้อมและผู้เชี่ยวชาญ"


title: แอลฟาโกะ

text: ผู้เชี่ยวชาญด้านหมากล้อมรู้สึกประทับใจกับประสิทธิภาพการทำงานของแอลฟาโกะ และสไตล์การเล่นที่ไม่ได้เป็นมนุษย์ เคอ เจี๋ย กล่าวว่า "หลังจากที่มนุษยชาติใช้เวลาหลายพันปีในการปรับปรุงกลยุทธ์ของเรา คอมพิวเตอร์บอกเราว่ามนุษย์เป็นฝ่ายผิดอย่างสิ้นเชิง... ฉันจะส่งเสียงเท่าที่จะบอกได้ว่าไม่ใช่มนุษย์คนเดียวที่ได้สัมผัสกับขอบแห่งความจริงของหมากล้อม"


title: แอลฟาโกะ

text: ในการประชุมสุดยอดหมากล้อมแห่งอนาคต ซึ่งจัดขึ้นที่อูเจิ้นในเดือนพฤษภาคม ค.ศ. 2017 แอลฟาโกะได้เล่นสามเกมกับเคอ เจี๋ย ซึ่งเป็นนักหมากล้อมอันดับ 1 ของโลก รวมทั้งสองเกมกับมืออาชีพจีนชั้นนำหลายคน ได้แก่ เกมหมากล้อมแบบจับคู่หนึ่งเกม และที่พบกับทีมห้าผู้เล่นที่เป็นมนุษย์อีกหนึ่งเกม


title: แอลฟาโกะ

text: กูเกิล ดีปไมด์ มอบรางวัล 1.5 ล้านดอลลาร์เป็นรางวัลแก่ผู้ชนะสำหรับการจับคู่สามเกมระหว่างเคอ เจี๋ย และแอลฟาโกะ ขณะที่ฝ่ายแพ้ได้รับเงิน 300,000 ดอลลาร์ ซึ่งแอลฟาโกะชนะทั้งสามเกมกับเคอ เจี๋ย รวมทั้งแอลฟาโกะได้รับรางวัล 9 ดั้งระดับมืออาชีพจากสมาคมหมากล้อมแห่งประเทศจีน


title: แอลฟาโกะ

text: หลังจากที่ชนะการแข่งขันสามเกมกับเคอ เจี๋ย ผู้เป็นนักหมากล้อมอันดับสูงสุด แอลฟาโกะก็ได้อำลาวงการ และทางดีปไมด์ยังยกเลิกการทำงานของทีมที่ทำงานเกี่ยวกับเกมเพื่อมุ่งเน้นไปที่การวิจัยเอไอในด้านอื่น ๆ ต่อไป หลังจากการประชุมสุดยอด ดีปไมด์ได้เผยแพร่แมตช์แอลฟาโกะปะทะแอลฟาโกะ 50 เกมเต็มความยาว เป็นของขวัญให้แก่ชุมชนหมากล้อม


title: แอลฟาโกะ

text: ทีมแอลฟาโกะเผยแพร่บทความในวารสาร"เนเจอร์" เมื่อวันที่ 19 ตุลาคม ค.ศ. 2017 โดยแนะนำแอลฟาโกะ ซีโร ซึ่งเป็นเวอร์ชันที่ไม่มีข้อมูลของมนุษย์และแข็งแกร่งกว่าเวอร์ชันก่อน ๆ ของมนุษย์ที่ชนะการแข่งขัน โดยการเล่นเกมกับตัวเอง แอลฟาโกะ ซีโร เหนือกว่าจุดแข็งของแอลฟาโกะ อี ภายในสามวันด้วยการชนะ 100 เกมต่อ 0 อีกทั้งถึงระดับของแอลฟาโกะ มาสเตอร์ ภายใน 21 วัน และเหนือกว่ารุ่นเก่าทั้งหมดใน 40 วัน


title: แอลฟาโกะ

text: ในเอกสารที่เผยแพร่ในอาร์ซิฟเมื่อวันที่ 5 ธันวาคม ค.ศ. 2017 ดีปไมด์อ้างว่ามันใช้แนวทางแอลฟาโกะ ซีโร โดยทั่วไปจนกลายเป็นแอลฟาซีโรอัลกอริทึมเดียว ซึ่งประสบความสำเร็จภายใน 24 ชั่วโมงในระดับที่เหนือกว่าของการเล่นในเกมหมากรุกสากล, หมากรุกญี่ปุ่น และหมากล้อม โดยการเอาชนะโปรแกรมแชมป์โลก ทั้งสต็อกฟิช, เอลโม และแอลฟาโกะ ซีโร เวอร์ชัน 3 วัน


title: แอลฟาโกะ

text: เมื่อวันที่ 11 ธันวาคม ค.ศ. 2017 ดีปไมด์ได้เปิดตัวเครื่องมือการสอนแอลฟาโกะในเว็บไซต์ของตน เพื่อวิเคราะห์อัตราการชนะของการเปิดหมากล้อมที่แตกต่างกันตามที่แอลฟาโกะ มาสเตอร์ คำนวณ เครื่องมือการสอนรวบรวม 6,000 การเปิดหมากล้อมจาก 230,000 เกมของมนุษย์ในแต่ละเกมที่วิเคราะห์ด้วย 10,000,000 แบบจำลองโดยแอลฟาโกะ มาสเตอร์ หลายการเปิดประกอบด้วยการแนะนำการดำเนินเกมของมนุษย์


title: แอลฟาโกะ

text: แอลฟาโกะเวอร์ชันก่อน ๆ ได้รับการทดสอบเกี่ยวกับฮาร์ดแวร์ที่มีซีพียูและจีพียูหลายแบบ โดยทำงานในแบบอะซิงโครนัสหรือโหมดแบบกระจาย สองวินาทีของการคิดในการเดินแต่ละตา ผลการให้คะแนนอีโลแสดงที่รายการด้านล่าง โดยในการแข่งขันที่มีเวลาต่อการเดินมากขึ้นระดับการให้คะแนนเมื่อชนะก็จะมากขึ้น


title: แอลฟาโกะ

text: ในเดือนพฤษภาคม ค.ศ. 2016 กูเกิลได้เปิดตัว "หน่วยประมวลผลเทนเซอร์" ซึ่งเป็นฮาร์ดแวร์ที่เป็นกรรมสิทธิ์ของตนเอง ซึ่งระบุว่าได้รับการติดตั้งในโครงการภายในหลายแห่งที่กูเกิลแล้ว รวมทั้งการแข่งขันแอลฟาโกะกับอี เซ-ดล


title: แอลฟาโกะ

text: ในการประชุมสุดยอดหมากล้อมแห่งอนาคตเมื่อเดือนพฤษภาคม ค.ศ. 2017 ดีปไมด์เผยว่าเวอร์ชันของแอลฟาโกะที่ใช้ในการประชุมสุดยอดครั้งนี้คือแอลฟาโกะ มาสเตอร์ และเปิดเผยว่าได้วัดความแรงของซอฟต์แวร์เวอร์ชันต่าง ๆ ส่วนแอลฟาโกะ อี ซึ่งเป็นเวอร์ชันที่ใช้กับอี สามารถต่อให้แอลฟาโกะ ฝาน ซึ่งเป็นเวอร์ชันที่ใช้กับฝาน ฮุย ด้วยแต้มต่อสามเม็ด และแอลฟาโกะ มาสเตอร์ ที่มีแต้มต่อสามเม็ดอีกแบบที่แข็งแกร่งขึ้น


title: แอลฟาโกะ

text: ตั้งแต่ปี ค.ศ. 2016 ขั้นตอนวิธีของแอลฟาโกะใช้การรวมกันของการเรียนรู้ของเครื่องและเทคนิคการคำนวณแบบการค้นหาต้นไม้ รวมกับการฝึกแบบกว้าง ทั้งจากการเล่นของมนุษย์และคอมพิวเตอร์ มันใช้การคำนวณแบบการค้นหาต้นไม้มงเต การ์โล ที่นำโดย "เครือข่ายคุณค่า" และ "เครือข่ายนโยบาย" ซึ่งดำเนินการโดยใช้โครงข่ายประสาทเทียมแบบลึก จำนวนจำกัดของการตรวจจับคุณลักษณะเฉพาะเกมก่อนการประมวลผล (ตัวอย่างเช่น เพื่อเน้นว่าการเดินตรงกับรูปแบบนากาเดะ) ได้นำมาใช้กับอินพุตก่อนที่จะถูกส่งไปยังโครงข่ายประสาทเทียม


title: แอลฟาโกะ

text: ระบบโครงข่ายประสาทเทียมได้รับการปลุกเครื่องในขั้นต้นจากความชำนาญในการเล่นเกมของมนุษย์ แอลฟาโกะได้รับการฝึกขั้นต้นเพื่อเลียนแบบการเล่นของมนุษย์โดยพยายามจับคู่การเคลื่อนไหวของผู้เล่นระดับอาชีพจากเกมประวัติศาสตร์ที่บันทึกไว้ โดยใช้ฐานข้อมูลประมาณ 30 ล้านรูปแบบการวางหมาก เมื่อมันถึงระดับหนึ่งของความสามารถ มันก็ได้รับการฝึกเพิ่มเติมโดยการตั้งค่าให้เล่นเกมจำนวนมากกับอินสแตนซ์อื่น ๆ ของตัวเอง โดยใช้การเรียนแบบเสริมกำลังเพื่อพัฒนาการเล่นของมัน และเพื่อหลีกเลี่ยงการเสียเวลาของฝ่ายตรงข้าม โปรแกรมจะถูกกำหนดไว้เป็นพิเศษเพื่อยอมแพ้หากมีการประเมินความน่าจะเป็นของชัยชนะภายใต้เกณฑ์บางอย่าง สำหรับการแข่งขันกับอี เกณฑ์การยอมแพ้ถูกกำหนดไว้ที่ 20 เปอร์เซ็นต์


title: แอลฟาโกะ

text: โทบี แมนนิง ซึ่งเป็นผู้ตัดสินสำหรับแมตช์แอลฟาโกะพบฝาน ฮุย ได้อธิบายถึงรูปแบบของโปรแกรมว่า "อนุรักษ์นิยม" รูปแบบการเล่นของแอลฟาโกะมีความเป็นไปได้ในการชนะมากกว่าด้วยแต้มน้อยกว่า เหนือความเป็นไปได้ในการแพ้มากกว่าด้วยแต้มมากกว่า กลยุทธ์ของการเพิ่มความน่าจะเป็นของการชนะ แตกต่างจากสิ่งที่ผู้เล่นที่เป็นมนุษย์มนุษย์มีแนวโน้มที่จะทำเพื่อเพิ่มผลกำไรจากพื้นที่ และแจกแจงบางส่วนด้วยการเคลื่อนไหวแปลก ๆ ของมัน มันทำการเดินเปิดเกมหลายแบบที่มนุษย์ไม่เคยหรือไม่ค่อยทำ ในขณะที่มักหลีกเลี่ยงการเปิดเกมในเส้นที่สองที่มนุษย์ชอบทำ มันชอบใช้หมากกดไหล่ โดยเฉพาะอย่างยิ่งหากฝ่ายตรงข้ามมีสมาธิมากกว่า


title: แอลฟาโกะ

text: ชัยชนะในเดือนมีนาคมปี ค.ศ. 2016 ของแอลฟาโกะเป็นก้าวสำคัญในการวิจัยปัญญาประดิษฐ์ หมากล้อมได้รับการยกย่องว่าเป็นปัญหาที่ยากในการเรียนรู้ด้วยเครื่องซึ่งคาดว่าจะเป็นไปไม่ได้สำหรับเทคโนโลยีในยุคนั้น ผู้เชี่ยวชาญส่วนใหญ่คิดว่าโปรแกรมหมากล้อมที่มีประสิทธิภาพอย่างแอลฟาโกะจะต้องใช้เวลาห่างออกไปอย่างน้อยห้าปี โดยผู้เชี่ยวชาญบางคนคิดว่าจะใช้เวลาอย่างน้อยอีกหนึ่งทศวรรษก่อนที่คอมพิวเตอร์จะเอาชนะแชมป์หมากล้อม ผู้สังเกตการณ์ส่วนใหญ่ในตอนต้นของการแข่งขัน ค.ศ. 2016 คาดว่าอีจะชนะแอลฟาโกะ


title: แอลฟาโกะ

text: พร้อมด้วยเกมเช่นหมากฮอส (ที่ได้ "แก้ปัญหา" โดยทีมผู้เล่นหมากฮอสชีนุก), หมากรุกสากล และปัจจุบันที่หมากล้อมชนะโดยคอมพิวเตอร์ ชัยชนะในเกมกระดานยอดนิยม ไม่สามารถใช้เป็นหลักไมล์สำคัญสำหรับปัญญาประดิษฐ์ในวิถีที่พวกเขาเคยใช้ได้อีกต่อไป เมอร์รีย์ แคมป์เบล แห่งดีปบลู กล่าวถึงชัยชนะของแอลฟาโกะว่า "จุดจบแห่งยุค... พวกเขาได้แสดงให้เห็นว่าเกมกระดานทำได้มากหรือน้อยกว่า และถึงเวลาแล้วที่ต้องก้าวต่อไป"


title: จิงจฺวี่

text: จิงจฺวี่ (; "ละครเมืองหลวง") ไต้หวันเรียก กั๋วจฺวี่ (; "ละครของชาติ") เป็นงิ้วรูปแบบหนึ่งซึ่งประกอบด้วยดนตรี การขับร้อง การแสดง การเต้น และกายกรรม เกิดขึ้นเมื่อปลายคริสต์ศตวรรษที่ 18 แล้วได้รับการพัฒนาและยอมรับนับถืออย่างเต็มที่เมื่อกลางคริสต์ศตวรรษที่ 19 งิ้วรูปแบบนี้เป็นที่นิยมอย่างยิ่งในราชสำนักของราชวงศ์ชิง และถือเป็นหนึ่งในสมบัติทางวัฒนธรรมของประเทศจีน คณะนักแสดงกลุ่มหลักตั้งสำนักอยู่ ณ เป่ย์จิงและเทียนจินในภาคเหนือ กับช่างไห่ในภาคใต้ ทั้งยังอนุรักษ์กันอยู่ในไต้หวัน และเผยแพร่ไปประเทศอื่น เช่น สหรัฐ และญี่ปุ่น


title: จิงจฺวี่

text: จิงจฺวี่ใช้นักแสดงหลักอยู่สี่ประเภท คือ พระ เรียกว่า เชิง (生), นาง เรียกว่า ต้าน (旦), บทชาย เรียกว่า จิ้ง (净), และบทตลก เรียกว่า โฉ่ว (丑) ในการแสดงจะใช้เสื้อผ้าอาภรณ์อลังการและการแต่งหน้าฉูดฉาด นักแสดงอาศัยทักษะในการพูด ร้อง เต้น และต่อสู้ด้วยท่าทางที่เป็นสัญลักษณ์มากกว่าความสมจริง นักแสดงยังยึดถือธรรมเนียมทางรูปแบบหลากหลายธรรมเนียมซึ่งช่วยให้ผู้ชมเข้าถึงเนื้อเรื่องที่แสดง การเคลื่อนไหวแต่ละอย่างจะต้องลงกับดนตรีและจังหวะเพื่อสื่อความหมาย ท่วงทำนองที่ใช้แบ่งเป็นสองประเภท คือ ซีผี (西皮) และเอ้อร์หวง (二黄) ซึ่งมีหลากรูปแบบ เช่น เพลงร้องเดี่ยว ทำนองที่ตายตัว และเสียงเครื่องกระทบ ส่วนบทละครนั้นมีกว่า 1,400 เรื่อง ซึ่งมักอิงประวัติศาสตร์ เทพปกรณัม และปัจจุบันก็ยึดโยงกับเรื่องราวในชีวิตสมัยใหม่มากขึ้น


title: จิงจฺวี่

text: ในการปฏิวัติวัฒนธรรมช่วงคริสต์ทศวรรษ 1960 จิงจฺวี่ถูกประณามว่า เป็นสิ่งตกค้างจากยุคเจ้าขุนมูลนาย และถูกแทนที่ด้วยการแสดงย่างป่านซี่ (樣板戲) ที่รัฐบาลปฏิวัติคิดขึ้นเพื่อโฆษณาชวนเชื่อและเผยแพร่ลัทธินิยมของตน หลังการปฏิวัติวัฒนธรรมสิ้นสุดลง การเปลี่ยนแปลงดังกล่าวถูกยกเลิกเกือบทั้งสิ้น ปัจจุบัน มีความพยายามปฏิรูปจิงจฺวี่หลายประการเพราะคนดูลดลงเรื่อย ๆ เป็นต้นว่า มีความพยายามเพิ่งคุณภาพในการแสดง ประยุกต์องค์ประกอบใหม่ ๆ รวมถึงเล่นเรื่องใหม่เรื่องเก่าคละกันบ้าง การปฏิรูปดังกล่าวประสบผลสำเร็จบ้างไม่สำเร็จบ้าง


title: ไป๋ อฺวี้ถัง

text: ไป๋ อฺวี้ถัง () ฉายา หนูขนแพร (錦毛鼠) เป็นตัวละครในนวนิยายจีนสมัยคริสต์ศตวรรษที่ 19 เรื่อง "เจ็ดผู้กล้าห้าผู้ทรงธรรม" โดยเป็นจอมยุทธ์เร่ (遊俠) ซึ่งมีชีวิตอยู่ในช่วงราชวงศ์ซ่ง และเป็นสมาชิกของกลุ่มห้าหนู (五鼠)


title: ไป๋ อฺวี้ถัง

text: ไป๋ จิ่นถัง (白錦堂) พี่ชายของไป๋ อฺวี้ถัง เป็นผู้โอบอ้อมแต่เสียชีวิตก่อนวัยอันควร ไป๋ อฺวี้ถัง จึงท่องเที่ยวไปจนถึงเกาะสุญญตา (陷空島) และได้เป็นพี่น้องร่วมสาบานกับบุคคลสี่คน เรียงตามลำดับอายุคือ


title: ไป๋ อฺวี้ถัง

text: ห้าคนเรียกตัวเองว่า "ห้าหนู" และยกให้หลู ฟาง เป็นพี่ใหญ่และหัวหน้ากลุ่ม ออกร่อนเร่ไปทั่วเพื่อกระทำกิจอันกล้าหาญ แต่เมื่อได้ทราบข่าวว่า จักรพรรดิซ่งเหรินจง (宋仁宗) ประทานสมญา "แมวหลวง" (御貓) ให้แก่จั่น เจา (展昭) ผู้มีฉายาว่า "จอมยุทธ์ใต้" (南俠) และตั้งจั่น เจา เป็นราชองครักษ์พกดาบขั้น 4 (御前四品帶刀護衛) ไป๋ อฺวี้ถัง ก็โกรธ เพราะเห็นว่า การตั้งแมวหลวงเป็นการหยามหน้าตนซึ่งเป็นหนู จึงบุกเข้าพระนครเปี้ยนเหลียง (汴梁) หรือปัจจุบัน คือ ไคเฟิง (開封) ไปสร้างความปั่นป่วนในที่ต่าง ๆ รวมถึงพระราชวัง, จวนเจ้าเมืองเปา เจิ่ง (包拯), และจวนราชครูผัง จี๋ (龐籍) เพื่อให้จั่น เจา ในฐานะราชองครักษ์ ออกติดตามจับกุมตน จะได้ประลองฝีมือกัน


title: ไป๋ อฺวี้ถัง

text: ไป๋ อฺวี้ถัง ใช้กับดักจับตัวจั่น เจา ได้ แต่เจี่ยง ผิง หนูตะลุยบาดาล มาช่วยแก้ไขได้ทัน ไป๋ อฺวี้ถัง ยอมมอบตัวต่อทางการอย่างขัดมิได้ และจักรพรรดิซ่งเหรินจงประทานอภัยโทษให้แก่เขา ทั้งตั้งเขาไปช่วยเหลือหยาน ฉาซ่าน (顏查散) ในการปราบกบฏเซียงหยางหวัง (襄陽王)


title: ไป๋ อฺวี้ถัง

text: ไป๋ อฺวี้ถัง บุกเข้าไปถึงตำหนักเซียงหยางหวัง ได้สังหารลูกน้องของเซียงหยางหวังดังรายนามต่อไปนี้


title: ไป๋ อฺวี้ถัง

text: แต่ไป๋ อฺวี้ถัง ทะนงตนว่ากล้าแกร่งไม่มีใครเทียม ประมาทเลินเล่อจนติดกับดักและตายอยู่ในตำหนักนั้น นับเป็นจอมยุทธ์คนแรกที่เสียชีวิตในเรื่อง


title: ไป๋ อฺวี้ถัง

text: ปรัชญาเมธีหู ชื่อ (胡適) กล่าวชมว่า ไป๋ อฺวี้ถัง เป็นตัวละครที่มีชีวิตชีวาที่สุดในนวนิยาย ทั้งบุคลิกภาพหลายอย่างที่น่าตำหนิทำให้ไป๋ อฺวี้ถัง เป็นผู้อาจหาญอย่างเหลือเชื่อ และเหนือกว่าผู้กล้าที่ยึดถือคุณธรรมเต็มเปี่ยมเสียอีก


title: ไป๋ อฺวี้ถัง

text: ส่วน Cao Zhengwen กล่าวว่า ตัวละครนี้พรรณนาได้เหมือนมีชีวิตจริง แสดงว่า ผู้แต่งสามารถบริหารจัดการบุคลิกภาพสองขั้วของตัวละครได้เก่งกาจนัก


title: ไป๋ อฺวี้ถัง

text: ในภาพยนตร์ นักแสดงชายกว่ายี่สิบคนเคยรับบทไป๋ อฺวี้ถัง คนที่มีชื่อเสียง ได้แก่ ฟู่ เชิง (傅聲), เฉียน เสี่ยวหาว (錢小豪), ซุน ซิ่ง (孫興), เจียว เอินจฺวิ้น (焦恩俊), ถัง เหวินหลง (唐文龍), เฉิน ฮ่าวหมิน (陳浩民), และเฉิน เสี่ยว (陳曉)


title: ไป๋ อฺวี้ถัง

text: ในภาพยนตร์ตลกเรื่อง "เหลาฉู่อ้ายช่างเมา" (老鼠愛上貓) เมื่อ ค.ศ. 2003 นักแสดงหญิงจาง ปั๋วจือ (張栢芝) รับบทเป็นไป๋ อฺวี้ถัง


title: มู่หลาน (แก้ความกำกวม)

text: มู่หลาน (木蘭) อาจหมายถึง


title: เจ้าชายยูจีโน ดยุกแห่งเจนัว

text:
เจ้าชายยูจีโน ดยุกแห่งเจนัว () ประสูติเมื่อวันที่ 13 มีนาคม 2449 ณ ตูริน อิตาลี เป็นพระโอรสพระองค์สุดท้องใน เจ้าชายโทมัส ดยุกแห่งเจนัว กับ เจ้าหญิงอิซาเบลลาแห่งบาวาเรีย ทรงเป็นดยุกแห่งเจนัว พระองค์ที่ 5 และพระองค์สุดท้าย
พระองค์ทรงเสกสมรสกับ  เจ้าหญิงลูเซียแห่งบูร์บง-ซิซิลีทั้งสอง พระธิดาใน เจ้าชายเฟอร์ดินานด์ ปิอุส ดยุกแห่งกาลาเบรีย กับ เจ้าหญิงมาเรีย ลุจวิกา เทเรซาแห่งบาวาเรีย เมื่อวันที่ 29 ตุลาคม 2481 ณ พระราชวังนึมเฟนบูร์ก มิวนิก เยอรมัน ซึ่งทั้ง 2 ทรงสืบเชื้อสายมาจาก พระเจ้าลุดวิจที่ 1 แห่งบาวาเรีย เหมือนกัน โดยพระชายารับพระราชทานพระอิสริยยศที่ ดัชเชสแห่งเจนัว ดัชเชสแห่งแอโคนา พระชายา มีพระธิดา 1 พระองค์คือ


title: เจ้าชายยูจีโน ดยุกแห่งเจนัว

text: โดยหลังจากที่ ราชอาณาจักรอิตาลี สิ้นสุดลง พระองค์และพระชายา พระธิดา เสด็จไปประทับยัง บราซิล โดยทรงงานในฟาร์มส่วนพระองค์ และสิ้นพระชนม์เมื่อวันที่ 8 ธันวาคม 2539 สิริพระชันษา 90 ชันษา โดยถัดจากนั้นเพียง 5 ปี ในปี 2544 พระชายา คือ  เจ้าหญิงลูเซียแห่งบูร์บง-ซิซิลีทั้งสอง ก็สิ้นพระชนม์ลงด้วยพระชันษา 93 ชันษา พระศพของทั้ง 2 ถูกฝัง ณ สุสานหลวงราชวงศ์ใกล้เมืองตูริน


title: จนกว่าจะพบกัน

text: จนกว่าจะพบกัน () เป็นภาพยนตร์ชีวประวัติแนวชีวิตในปี ค.ศ. 2016 กำกับโดยการ์ท เดวิส (ผลงานกำกับเรื่องยาวเรื่องแรก) และเขียนบทโดย ลู้ก เดวีส์ จากหนังสือสารคดีเรื่อง "A Long Way Home" โดยซารู เบรียร์ลีย์ ภาพยนตร์แสดงโดย เดฟ พาเทล, ซันนี พาวาร์, รูนีย์ มารา, เดวิด เวนแฮม และนิโคล คิดแมน เล่าเรื่องจริงของเบรียร์ลีย์ หลังจากที่ 25 ปีหลังจากที่เขาพลัดพรากจากครอบครัว จนเขาได้ตามหาครอบครัว


title: จนกว่าจะพบกัน

text: ภาพยนตร์ฉายรอบปฐมทัศน์โลกที่เทศกาลภาพยนตร์นานาชาติโทรอนโต เมื่อวันที่ 10 กันยายน ค.ศ. 2016 และฉายจำกัดโรงในสหรัฐเมื่อ 25 พฤศจิกายน 2016 โดยบริษัทเวยน์สไตน์ ก่อที่จะฉายรอบปกติวันที่ 6 มกราคม 2017 และฉายในออสเตรเลียเมื่อ 19 มกราคม 2017 และฉายในสหราชอาณาจักรเมื่อ 20 มกราคม 2017


title: จนกว่าจะพบกัน

text: "จนกว่าจะพบกัน" ได้รับการเสนอชื่อเข้าชิงรางวัลออสการ์ครั้งที่ 89 จำนวน 6 สาขา รวมถึงในสาขาภาพยนตร์ยอดเยี่ยม สาขานักแสดงสมทบชายยอดเยี่ยม สาขานักแสดงสมทบหญิงยอดเยี่ยม และสาขาบทภาพยนตร์ดัดแปลงยอดเยี่ยม ภาพยนตร์ได้รับ 2 รางวัลจากเวทีรางวัลบาฟตา ในสาขานักแสดงสมทบชายยอดเยี่ยม (พาเทล) และบทดัดแปลงยอดเยี่ยม ภาพยนตร์ประสบความสำเร็จด้านรายได้ โดยทำรายได้ 140 ล้านเหรียญสหรัฐทั่วโลก ถือเป็นหนึ่งในภาพยนตร์ออสเตรเลียที่ทำได้รายได้สูงสุดตลอดกาล


title: บางกะเจ้า

text: บางกะเจ้า หรือยังเรียกว่า กระเพาะหมู เป็นเกาะเทียมที่เกิดจากคุ้งแม่น้ำเจ้าพระยาโดยมีคลองลัดโพธิ์เชื่อมแม่น้ำทางทิศตะวันตก บางกะเจ้าตั้งอยู่ทางตอนใต้ของกรุงเทพมหานคร ในอำเภอพระประแดง จังหวัดสมุทรปราการ เกาะนี้ครอบคลุมพื้นที่ ยังคงเป็นพื้นที่เกษตรกรรมที่มีประชากรอาศัยไม่หนาแน่น ในบางครั้งได้รับการขนานนามว่า "ปอดสีเขียว" ของกรุงเทพ ปี พ.ศ. 2549 นิตยสาร "ไทม์เอเชีย" ฉบับ Best of Asia ได้ยกย่องให้บางกะเจ้าเป็นปอดกลางเมืองที่ดีที่สุดในเอเชีย (best urban oasis) ผู้คนที่มาบางกะเจ้ามักมาสัมผัสธรรมชาติและปั่นจักรยานชมวิว และมีการเปิดตลาดบางน้ำผึ้งในช่วงวันหยุดเสาร์-อาทิตย์ และยังเป็นที่ตั้งของสวนสาธารณะและสวนพฤกษชาติศรีนครเขื่อนขันธ์ มีพื้นที่ประมาณ 200 กว่าไร่ และพิพิธภัณฑ์ปลากัดไทย


title: บางกะเจ้า

text: บางกะเจ้าประกอบด้วย 6 ตำบล คือ ตำบลทรงคนอง ตำบลบางกระสอบ ตำบลบางน้ำผึ้ง ตำบลบางยอ ตำบลบางกะเจ้า และตำบลบางกอบัว คำว่า กะเจ้า มีความหมายว่า นกยาง หรือ นกกระยาง น่าจะมาจากเมื่อก่อนมีนกกระยางอาศัยอยู่บริเวณนี้จำนวนมาก บางกะเจ้ายังมีอากาศร่มเย็นเป็นธรรมชาติ เหมาะสำหรับตั้งบ้านเรือนเพื่ออยู่อาศัย ฝั่งตรงข้ามของบางกะเจ้าคือช่องนนทรีและพระโขนง ในอดีตมีเหล่าขุนนางอาศัยอยู่จำนวนมาก หญิงสมัยก่อนนิยมไว้ผมสูงรัดเกล้า ได้มีการอพยพหนีมายังบางกะเจ้าด้วยเหตุผลไม่แน่ชัด ผ่านทางคลองสายหนึ่ง ซึ่งชาวบ้านเรียก ช่องนางหนี ก่อนจะเปลี่ยนมาเป็น ช่องนนทรี ส่วนพื้นที่ริมคลองที่ได้อพยพมา เรียกชนกลุ่มนี้ว่า "บางบ้านเจ้า" หรือ "คลองรัดเกล้า" เมื่อเวลาเปลี่ยนไปเรียก "บางรัดเกล้า" หรือ "บางบ้านเจ้า" จึงเปลี่ยนเป็น "บางกะเจ้า"


title: บางกะเจ้า

text: ราวปี พ.ศ. 1400 มีการตั้งเมืองพระประแดงบริเวณฝั่งซ้ายของแม่น้ำเจ้าพระยาเพื่อเป็นเมืองหน้าด่านให้กับอาณาจักรละโว้ มีการเอ่ยถึงบางผึ้งในกำสรวลสมุทรในบทที่ 71 ซึ่งเป็นวรรณคดีอยุธยายุคต้น โดยกล่าวถึงบริเวณวัดบางผึ้งเหนือ คลองลัดโพธิ์ พบหลักฐานว่ามีการสร้างวัดกองแก้ว โดยได้รับพระราชทานวิสุงคามสีมาเมื่อ พ.ศ. 2243 ปัจจุบันโบราณสถานภายในวัดที่คงอยู่เช่น พระอุโบสถหลังเก่า รูปแบบสถาปัตยกรรมสมัยอยุธยา หลังคาไม่มีการลดหลั่น ต่อมาในรัชกาลสมเด็จพระเจ้าท้ายสระโปรดให้พระยาราชสงคราม (ปาน) เป็นแม่กองขุดคลองลัดโพธิ์ เพื่อเป็นทางลัดออกไปทางปากอ่าวไทย ในพระราชวโรกาสที่ต้องการทรงเบ็ด (ตกปลา) อันเป็นกีฬาที่ทรงโปรดปราน เดิมคลองนี้มีความยาว 25 เส้น (1,000 เมตร)


title: บางกะเจ้า

text: จนเมื่อในรัชสมัยพระบาทสมเด็จพระพุทธยอดฟ้าจุฬาโลกโปรดฯ ให้ย้ายราชธานีจากกรุงธนบุรีมาตั้ง ณ ฝั่งซ้ายของแม่น้ำเจ้าพระยา ต่อมาปี พ.ศ. 2329 องเชียงสือซึ่งเป็นหลานของกษัตริย์ญวน ที่ได้หนีภัยการเมืองเข้ามาขอพึ่งพระบรมโพธิสมภารตั้งแต่ปี พ.ศ. 2325 เห็นว่าหมดภัยทางบ้านเกิดเมืองนอน แต่จะทูลลากลับก็เกรงพระทัย จึงหนีลงเรือหนีไปทางปากน้ำเจ้าพระยา เมื่อพระบาทสมเด็จพระพุทธยอดฟ้าจุฬาโลกและกรมพระราชวังบวรมหาสุรสิงหนาท ทรงทราบ ทรงยกกองเรือตามไปแต่ไม่ทันกัน ทรงกริ้วมาก ทรงเห็นว่า องเชียงสือรู้ความตื้นลึกหนาบางของไทยเป็นอย่างดี จึงโปรดฯ ให้กรมพระราชวังบวรฯ ลงสำรวจพื้นที่สร้างเมืองใหม่บริเวณปากน้ำเจ้าพระยา กรมพระราชวังบวรฯ เห็นว่าบริเวณ "ลัดโพธิ์" มีชัยภูมิที่ดี จากนั้นได้สร้างป้อมค่ายหนึ่งป้อมชื่อ "ป้อมวิทยาคม" พระบาทสมเด็จพระพุทธยอดฟ้าจุฬาโลกได้รับสั่งให้สร้างเมืองบริเวณปากลัด แต่ยังไม่สำเร็จเพราะเกิดศึกกับพม่าก่อน แต่มีการถมคลองลัดโพธิ์ให้แคบเพื่อป้องกันการโจมตีจากทะเล อีกทั้งอาจทำให้น้ำเค็มจากปากน้ำไหลมาถึงกรุงเทพได้เร็วขึ้น


title: บางกะเจ้า

text: รัชกาลต่อมา พระพุทธเลิศหล้านภาลัย โปรดให้ตั้งเมืองใหม่ชื่อ "เมืองนครเขื่อนขันธ์" โปรดให้เกณฑ์ชาวมอญจากเมืองปทุมธานี 300 คน ย้ายครัวมอญมาอยู่ที่เมืองนี้ ไปตั้งภูมิลำเนาอยู่ที่เมืองนี้ นอกจากนี้พระบาทสมเด็จพระพุทธเลิศหล้านภาลัยได้โปรดฯ ให้ขุดคลองลัดใหม่ที่เหนือคลองลัดโพธิ์ เริ่มอพยพเข้ามาตั้งแต่ พ.ศ. 2357 ตั้งแต่สมัยรัตนโกสินทร์ตอนต้น เป็นชุมชนชาวมอญเก่า ยังคงรักษาประเพณีงานเทศกาลที่สำคัญไว้อยู่ เช่นประเพณีสงกรานต์ การเล่นสะบ้า การบวชพระของชาวรามัญ การแห่หงส์ธงตะขาบ เป็นต้น การตั้งถิ่นฐานที่บางกะเจ้า คาดว่าเริ่มจากบริเวณตำบลทรงคนอง แล้วขยายตัวไปเรื่อย ๆ ตามถนนเพชรหึงษ์ อีกส่วนหนึ่งคาดว่าเริ่มบริเวณบางน้ำผึ้งในปัจจุบัน


title: บางกะเจ้า

text: โค้งแม่น้ำเจ้าพระยาตรงบางกะเจ้าซึ่งมีความยาวราว 20 กิโลเมตร ช่วยชะลอน้ำเค็มและเป็นที่พักตะกอนต่าง ๆ จากสภาพพื้นดิน ที่เกิดจากการทับถมของตะกอนบริเวณปากแม่น้ำเจ้าพระยา ทำให้บริเวณบางกะเจ้ามีความอุดมสมบูรณ์ของดิน มีน้ำขังในพื้นที่อยู่ประมาณ 2.5 ล้านลูกบาศก์เมตร ช่วยเป็นแหล่งพักน้ำไม่ให้ไหลเข้ามาในเขตชุมชนของกรุงเทพ


title: บางกะเจ้า

text: พื้นที่ราบลุ่มแม่น้ำท่วมถึง ที่มีระดับความสูงพื้นเฉลี่ย 50-60 เซนติเมตรจากระดับน้ำทะเลปานกลาง สภาพดินเป็นดินเหนียวตะกอนสะสม มีความเค็มเปลี่ยนแปลงตามอิทธิพลของน้ำทะเล สภาพน้ำล้อมรอบบางกะเจ้า มีทั้งน้ำเค็ม น้ำจืด น้ำกร่อย เป็นระบบนิเวศที่มีความผสมผสาน ปากคลองได้รับอิทธิพลจากน้ำกร่อยช่วงน้ำทะเลหนุนสูงและอิทธิพลน้ำขึ้นน้ำลงเป็นถิ่นกระจายของป่าชายเลน ส่วนที่ราบต่ำริมน้ำหรือพื้นที่ตอนในที่มีน้ำแช่ขังในช่วงฤดูฝนและแห้งในช่วงฤดูแล้ง แต่เดิมเป็นป่าบึงน้ำจืด จนเปลี่ยนมาเป็นนสวนผลไม้ที่ขุดร่องไว้ช่วยระบายน้ำ และตามที่ดอนสูงกลางคุ้งเคยถูกปกคลุมด้วยป่าดิบลุ่มต่ำซึ่งปัจจุบันเปลี่ยนเป็นพื้นที่สวนและที่อยู่อาศัย


title: บางกะเจ้า

text: บางกะเจ้ามีพืชพื้นเมือง 35 วงศ์ 72 สกุล 81 ชนิด ปลูกผลไม้ท้องถิ่นที่เป็นที่รู้จักอย่างมะม่วงน้ำดอกไม้ มะพร้าว ส้มเทพรส ละมุดสีดา รวมถึงลูกหม่อน ที่มีรสชาติเป็นเอกลักษณ์เฉพาะถิ่น และพบสิ่งมีชีวิต 637 ชนิด บางสายพันธุ์เป็นพันธุ์หายาก กุ้งเต้นสีชมพู สกุล "Allochestes" พบเป็นแห่งแรกในภูมิภาคเอเชียตะวันออกเฉียงใต้ และหิ่งห้อยในกลุ่มน้ำกร่อย กลุ่มน้ำจืด และกลุ่มบนบก บางชนิดหายากในเขตกรุงเทพฯ และปริมณฑล บริเวณสวนศรีนครเขื่อนขันธ์ยังเป็นแหล่งดูนกที่สำคัญ ที่พบทั้งนกประจำถิ่น และนกอพยพตามฤดูกาล


title: บางกะเจ้า

text: จากข้อมูลปี พ.ศ. 2554 ระบุบางกะเจ้าช่วยดูดซับก๊าซคาร์บอนไดออกไซด์ได้เฉลี่ยปีละ 6,000 ตันคาร์บอนไดออกไซด์ และผลิตออกซิเจนได้ 6 ล้านตันต่อวัน


title: บางกะเจ้า

text: ปี 2520 คณะรัฐมนตรี มีมติ ครม. กำหนด 6 ตำบลของ อำเภอพระประแดง อันได้แก่ 6 ตำบลในบางกะเจ้า เพื่อจัดทำเป็นพื้นที่ป่าอนุรักษ์ แบ่งเป็น 2 โซนหลักคือ พื้นที่โซนสีเขียวทึบ ซึ่งเป็นพื้นที่ชนบทและเกษตรกรรม และพื้นที่ขาวทแยงเขียวเป็นโซนอนุรักษ์ชนบทและเกษตรกรรม เป็นเขตที่ได้รับการปกป้องมากที่สุด หลังจากนั้นได้มีการเปลี่ยนผังเมืองหลายครั้ง โดยทุกครั้งเป็นการเปิดให้มีการพัฒนาอาคารสิ่งก่อสร้างมากขึ้น อย่างฉบับปี 2548 พื้นที่ขาวทะแยงเขียวที่ไม่อนุญาตให้ก่อสร้างอาคารก็ปรับเปลี่ยนให้สามารถสร้างบ้านเดี่ยวขนาดไม่เกิน 200 ตร.ม.ได้แต่ต้องไม่กินที่เกิน 5% ในแต่ละบริเวณที่กำหนดไว้ในผังเมือง พอฉบับปี 2556 ปรับให้สร้างได้ไม่เกิน 15% ในแต่ละบริเวณ ส่วนพื้นที่เขียวทึบนั้นในปี 2548 ให้ก่อสร้างได้ 10% ในแต่ละบริเวณ แต่ไม่ให้นำที่ดินไปจัดสรร ต่อมาในปี 2556 ปรับใหม่ให้นำไปจัดสรรสร้างบ้านเดี่ยวได้ จากข้อมูลการใช้ประโยชน์ที่ดินปี 2556 เป็นพื้นที่ที่มีการพัฒนาแล้ว ร้อยละ 41.79 พื้นที่อยู่อาศัย ร้อยละ 39.11 พื้นที่อุตสาหกรรม ร้อยละ 2.68 และพื้นที่สีเขียว ร้อยละ 58.21 ประกอบด้วยพื้นที่การเกษตร ร้อยละ 28.36 พื้นที่รกร้าง 20.10 พื้นที่เปิดโล่ง ร้อยละ 3.31 ป่าชายเลน ร้อยละ 2.61 พื้นที่นันทนาการ ร้อยละ 1.92 พื้นที่แหล่งน้ำ ร้อยละ 1.91


title: บางกะเจ้า

text: ช่วงปี 2525 ถึง 2530 พระบาทสมเด็จพระเจ้าอยู่หัวฯ ประทับเฮลิคอปเตอร์พระที่นั่งผ่านบางกะเจ้าเป็นประจำ จึงทรงมีพระราชดำริว่า สมควรสงวนพื้นที่แห่งนี้ไว้สำหรับเป็นพื้นที่สีเขียวของกรุงเทพมหานครและปริมณฑล เนื่องจากลมมรสุมจากอ่าวไทยจะพัดเอาอากาศบริสุทธิ์เข้ามา ไล่อากาศเสียในกรุงเทพฯ เป็นเวลากว่าปีละ 9 เดือน ดังนั้นรัฐบาลจึงประกาศให้พื้นที่แห่งนี้ อยู่ภายใต้โครงการ "สวนกลางมหานคร" กำหนดพื้นที่เวนคืนในพื้นที่บางกะเจ้า แต่ไม่เป็นผล จึงได้ปรับเปลี่ยนเป็นการซื้อขายตามความสมัครใจแทน ปี 2539 ได้ประกาศในราชกิจจานุเบกษา ทำให้บางกะเจ้าถือเป็นพื้นที่สีเขียวที่ใหญ่ที่สุดและอยู่ใกล้กรุงเทพมหานครที่ได้รับการอนุรักษ์พื้นที่ไว้ ต่อมาในปี พ.ศ. 2542 สำนักงานนโยบายและแผนทรัพยากรธรรมชาติและสิ่งแวดล้อม (สผ.) กระทรวงวิทยาศาสตร์และสิ่งแวดล้อม จัดซื้อที่ดิน 564 แปลง เนื้อที่ 1,276 ไร่ ก่อสร้างสวนสาธารณะและสวนพฤกษชาติ เนื้อที่ 148 ไร่ พระบาทสมเด็จพระเจ้าอยู่หัวฯ พระราชทานชื่อสวนสาธารณะและสวนพฤกษศาสตร์ ว่า "ศรีนครเขื่อนขันธ์"


title: บางกะเจ้า

text: อีกปัญหาหนึ่งของบางกะเจ้าคือ การกัดเซาะชายฝั่ง สาเหตุมาจากคลื่นจากการเดินเรือ และจอดเรือใหญ่ กรมเจ้าท่าคุมเรื่องการเดินเรือ จอดเรือ รวมถึงควบคุมความเร็วของเรือ และปลูกพืชกันการกัดเซาะด้วย ซึ่งพบว่าต้นไม้อย่างลำพู รากของลำพูจะช่วยดักตะกอนโคลนที่ฟุ้งกระจายให้ตกตะกอน และช่วยให้ดินเลนยึดรวมตัวกัน ทำให้ยากต่อการพังทลาย นอกจากนี้ยังมีปัญหาน้ำเค็มรุกเข้ามาถึง 8 เดือน ซึ่งจะต้องถูกแก้ไปพร้อมกันด้วยให้น้ำเค็มรุกเข้ามาเหลือ 3 เดือนตามธรรมชาติ โดยวิธีเพิ่มแหล่งกักเก็บน้ำจืด และทำให้การไหลเวียนของพื้นที่ 3 น้ำ คือ น้ำจืด น้ำเค็ม น้ำกร่อย กลับคืนมา โดยสามารถกักเก็บน้ำได้ที่สวนสาธารณะศรีนครเขื่อนขันธ์และฟื้นฟูคูคลอง 32 คลองที่ต่อเชื่อมคุ้งบางกะเจ้าทั้งหมด


title: บางกะเจ้า

text: องค์การบริหารส่วนตำบลในบางกะเจ้า ประกอบด้วย


title: บางกะเจ้า

text: โครงสร้างอายุและเพศของกรมการปกครองปี 2557 มีประชากรทั้งสิ้น 39,036 คน เป็นชาย 18,745 คน และเป็นหญิง 20,291 คน ประชากรส่วนใหญ่ของพื้นที่อยู่ในกลุ่มวัยแรงงานช่วงวัย 30-39 ปี คิดเป็น 6,316 คน หรือร้อยละ 16.18


title: บางกะเจ้า

text: จากข้อมูลปี 2557 ตำบลในบางกะเจ้าที่มีความหนาแน่นมากที่สุดคือ ตำบลบางกอบัว 2,908 คน/ตร.กม. รองมาคือ ตำบลทรงคนอง 2,135 คน/ตร.กม. ความหนาแน่นเฉลี่ยของทั้ง 6 ตำบลเท่ากับ 1,967.8 คน/ตร.กม. ซึ่งมีความหนาแน่นมากกว่าจังหวัดสมุทรปราการที่มีความหนาแน่นเป็นอันดับ 4 ของประเทศ คือ 711 คน/ตร.กม. และจากการสำรวจการเปลี่ยนแปลงจำนวนครัวเรือนระหว่าง พ.ศ. 2555 ถึง 2558 ตำบลที่มีจำนวนครัวเรือนเพิ่มมากสุดคือ ตำบลทรงคนอง


title: บางกะเจ้า

text: ชุมชนบริเวณบางกะเจ้าเป็นสังคมแบบผสมของกลุ่มอาชีพเกษตรกร รับจ้าง ค้าขาย และ รับราชการ ครัวเรือน ส่วนใหญ่ร้อยละ 52 อยู่ในบริเวณนี้มากกว่า 40 ปีขึ้นไป โดยที่ร้อยละ 84 เป็น เจ้าของบ้านเอง ร้อยละ 46 เป็นเจ้าของที่ดินด้วยและกรรมสิทธิ์ที่ดินมากกว่า 40 ปีขึ้นไป ร้อยละ 60 ได้กรรมสิทธิ์ โดยเป็นมรดกตกทอด อีกร้อยละ 20 ซื้อที่ดิน ร้อยละ 7 อาศัยที่ดินของญาติพี่น้อง และอื่น ๆ ชาวบ้านอาศัยตามสภาพแวดล้อมที่เป็นธรรมชาติ ชุมชนไม่หนาแน่น ลักษณะชุมชนเป็นแบบกระจายตามแนวคูคลอง ส่วนชุมชนริมถนนและริมน้ำเป็นแบบทางยาว สภาพความเป็นอยู่สงบไม่เร่งรีบ เอื้อเฟื้อเผื่อแผ่กัน โดยมี ผู้นำสังคมคือกำนันและผู้ใหญ่บ้าน และการปกครองท้องถิ่น ในรูปแบบขององค์กรบริหารส่วนตำบล จากข้อมูลแผนพัฒนาจังหวัดสมุทรปราการ ปี 2557-2560 อาชีพที่มีผู้ประกอบอาชีพมากที่สุดในบางกะเจ้าคือ อาชีพรับจ้างทั่วไป ร้อยละ 49.01 รองลงมาได้แก่ อาชีพเกษตรกร ร้อยละ 25.12


title: บางกะเจ้า

text: ในอดีตประชากรส่วนใหญ่ประกอบอาชีพทำสวน รายได้หลักในยุคแรกคือ ทำสวนส้ม และสวนผสม เพราะทางการงดเว้นการเก็บค่าอากรกับส้ม ส้มที่มีชื่อเสียงคือ "ส้มเทพรส" บางคนเรียกส้มพระประแดง ในยุคต่อมาปลูกมะพร้าวเพื่อทำน้ำตาลมะพร้าว เนื่องจากราคาดีกว่าผลไม้ทั่วไป แต่ต่อมามีผลผลิตน้อยและต้นทุนสูงจึงหันมาทำสวนผสมแบบเดิม โดยผลไม้ที่ปลูกคือ มะพร้าวน้ำหอม มะม่วงน้ำดอกไม้ ส้ม มะปราง ละมุด มะนาว กล้วยหอม กล้วยน้ำว้า กระท้อน มะไฟ มะเฟือง ชมพู่มะเหมี่ยว พุทรา หมาก พืชสวนครัว เช่น ชะอม และเนื่องจากสภาพ 3 น้ำ ที่เรียกว่า "ลักจืด ลักเค็ม" ผลไม้ที่ปลูกที่นี่จึงหวานแหลมกว่าพื้นที่ทั่วไป


title: บางกะเจ้า

text: การค้าในปัจจุบันเติบโตมากขึ้น มีตลาดบางน้ำผึ้งที่มีพ่อค้า แม่ค้านอกพื้นที่มาทำธุรกิจ เพื่อตอบสนองต่อชาวกรุงเทพที่เข้ามารวมถึงปั่นจักรยาน สิ่งที่ตามมาคือ จุดเช่าจักรยานบริเวณท่าเรือที่สำคัญ อีกจุดสำคัญคือ สวนสาธารณะและสวนพฤกษชาติศรีนครเขื่อนขันธ์ มีจุดเช่าจักรยานอยู่ด้านหน้า อีกบริการหนึ่งของชาวบ้าน คือ บ้านพักโฮมสเตย์ ให้นักท่องเที่ยวอยู่อาศัยกับชาวบ้าน


title: บางกะเจ้า

text: ถนนเพชรหึงษ์เป็นเส้นทางหลักในการสัญจรเข้าออกพื้นที่บางกะเจ้า มีการค้าขายอยู่ริมทาง ยังมีรถบรรทุกวิ่งเข้าออกอยู่จำนวนมากทำให้การจราจรติดขัดในบางเวลา มีรถประจำทางสาย 1011 วิ่งเส้นทางถนนเพชรหึงษ์จากพระประแดง มายังบางกอบัว ส่วนพื้นที่ริมแม่น้ำเจ้าพระยาเป็นพื้นที่ขนถ่ายสินค้าจากฝั่งเมืองข้ามมายังบางกะเจ้า มีท่าเรือที่ข้ามฝั่งมายังบางกะเจ้าได้แก่ ท่าเรือวัดบางนานอก – ท่าเรือวัดบางน้ำผึ้งนอก, ท่าเรือวัดคลองเตยนอก – ท่าเรือบางกะเจ้า (กำนันขาว), ท่าเรือข้างธนาคารกรุงเทพ สำนักงานพระราม 3 – ท่าเรือวัดบางกระเจ้านอก และท่าเรือสาธุประดิษฐ์ – ท่าเรือวัดโปรดเกศเชษฐาราม เมื่อข้ามฝั่งมาเดินทางเชื่อมต่อโดยมอเตอร์ไซค์รับจ้าง เว้นแต่ท่าคลองลัดโพธิ์ที่ข้ามมาจากท่าเรือใต้สะพานภูมิพล เมื่อข้ามฝั่งมามีรถประจำทางสาย 1011 ด้วย


title: บางกะเจ้า

text: สถานที่ท่องเที่ยวทางธรรมชาติของบางกะเจ้าที่สำคัญคือ สวนสาธารณะและสวนพฤกษชาติศรีนครเขื่อนขันธ์ มีเนื้อที่ 148 ไร่ สร้างเสร็จในปี 2540 เป็นสวนสาธารณะและสถานที่ปั่นจักรยาน และสวนอีกแห่งหนึ่งคือ สวนป่าลำพูและหิ่งห้อย บนพื้นที่ 41 ไร่ มีหิ่งห้อยซึ่งกินน้ำค้างที่ต้นลำพู พบหิ่งห้อย 5 ชนิด 4 สกุล


title: บางกะเจ้า

text: สำหรับวัดในคุ้งบางกะเจ้า มีอยู่ 12 วัด ได้แก่ วัดบางน้ำผึ้งนอก วัดบางกระสอบ วัดป่าเกด วัดคันลัด วัดจากแดง วัดกองแก้ว วัดบางกะเจ้ากลาง วัดบางกะเจ้านอก วัดราษฎร์รังสรรค์ วัดบางน้ำผึ้งใน วัดบางกอบัว วัดบางขมิ้น วัดเหล่านี้ล้วนมีความเก่าแก่ วัดบางน้ำผึ้งนอกสร้างราว พ.ศ. 2450 วัดบางกระสอบสร้างราว พ.ศ. 2357 วัดป่าเกดสร้างในสมัยรัชกาลที่ 3 กรมศิลปากรได้ขึ้นทะเบียนเป็นโบราณสถานเมื่อ พ.ศ. 2510 ส่วนวัดกองแก้ว หรือชาวบ้านเรียก วัดแก้วฟ้า เก่าแก่สุด สร้างเมื่อ พ.ศ. 2242 วัดส่วนใหญ่ยังเป็นวัดมอญ ลักษณะเด่นของวัดมอญก็คือ เจดีย์ทรงมอญ ข้อสังเกต คือ มีเสาหงส์ และธงตะขาบ


title: บางกะเจ้า

text: สถานที่ท่องเที่ยวอื่น เช่น บ้านธูปหอม ตลาดบางน้ำผึ้ง พิพิธภัณฑ์ปลากัดไทย หมู่บ้านมอญทรงคนอง


title: เจ้าหญิงลูเซียแห่งบูร์บง-ซิซิลีทั้งสอง

text:
เจ้าหญิงลูเซียแห่งบูร์บง-ซิซิลีทั้งสอง หรือต่อมาเป็น เจ้าหญิงลูเซีย ดัชเชสแห่งเจนัวและดัชเชสแห่งแอโคนา พระชายา () ประสูติเมื่อวันที่ 9 กรกฎาคม 2451 ณ มิวนิก บาวาเรีย เป็นพระธิดาใน เจ้าชายเฟอร์ดินานด์ ปิอุส ดยุกแห่งกาลาเบรีย กับ เจ้าหญิงมาเรีย ลุจวิกา เทเรซาแห่งบาวาเรีย
พระองค์ทรงเสกสมรสกับ เจ้าชายยูจีโน ดยุกแห่งเจนัว เมื่อวันที่ 29 ตุลาคม 2481 ณ พระราชวังนึมเฟนบูร์ก มิวนิก เยอรมัน ซึ่งทั้ง 2 ทรงสืบเชื้อสายมาจาก พระเจ้าลุดวิจที่ 1 แห่งบาวาเรีย เหมือนกัน โดยพระองค์รับพระราชทานพระอิสริยยศที่ ดัชเชสแห่งเจนัว ดัชเชสแห่งแอโคนา พระชายา มีพระธิดา 1 พระองค์คือ


title: เจ้าหญิงลูเซียแห่งบูร์บง-ซิซิลีทั้งสอง

text: โดยหลังจากที่ ราชอาณาจักรอิตาลี สิ้นสุดลง พระองค์และพระสวามี พระธิดา เสด็จไปประทับยัง บราซิล โดยพระสวามีทรงงานในฟาร์มส่วนพระองค์ ต่อมาพระสวามีสิ้นพระชนม์เมื่อวันที่ 8 ธันวาคม 2539 สิริพระชันษา 90 ชันษา โดยถัดจากนั้นเพียง 5 ปี ในปี 2544 พระองค์ก็สิ้นพระชนม์ลงด้วยพระชันษา 93 ชันษา พระศพของทั้ง 2 ถูกฝัง ณ สุสานหลวงราชวงศ์ใกล้เมืองตูริน


title: ศาสนาพื้นบ้านจีน

text: ศาสนาพื้นบ้านจีน เป็นขนบทางศาสนาของชาวฮั่น ที่มาการบูชาบรรพชนและพลังธรรมชาติ การไล่ผี รวมถึงความเชื่อในระบบธรรมชาติที่เป็นไปตามอิทธิพลของมนุษย์และอมนุษย์ ตามที่ปรากฏในเรื่องปรัมปราของจีน เมื่อถึงครสต์ศตวรรษที่ 11 (ราชวงศ์ซ่ง) คติเหล่านี้เริ่มผสมผสานกับความเชื่อเรื่องกรรมและการเวียนว่ายตายเกิดของศาสนาพุทธ และลำดับชั้นเทพเจ้าของลัทธิเต๋า จนก่อให้เกิดระบบศาสนาที่แพร่หลายดังปัจจุบัน


title: ศาสนาพื้นบ้านจีน

text: ศาสนาพื้นบ้านจีนมีที่มา รูปแบบ ภูมิหลัง พิธีกรรม และปรัชญา ที่แตกต่างหลากหลาย แต่มีแนวคิดหลักร่วมกันคือ สวรรค์เป็นที่มาของศีลธรรม เอกภพมีพลังงานชีวิต และบรรพชนเป็นผู้ควรเคารพนับถือ


title: ศาสนาพื้นบ้านจีน

text: ในสมัยราชวงศ์หมิงและราชวงศ์ชิง ราชสำนักยินยอมให้แต่ละชุมชนนับถือศาสนาพื้นบ้านของตนได้หากทำให้สังคมมีระเบียบ แต่จะปราบปรามทันทีที่พบว่าเป็นภัยต่อความมั่นคงของราชสำนัก หลังระบอบสมบูรณาญาสิทธิราชย์ล่มสลายลง รัฐบาลและชนชั้นนำเริ่มมองว่าศาสนาพื้นบ้านเป็นเรื่องงมงายและล้าสมัยของพวกศักดินา จนถึงคริสต์ศตวรรษที่ 20 ในประเทศไต้หวันและคริสต์ศตวรรษที่ 21 ในประเทศจีน ปัญญาชนจึงเริ่มยอมรับศาสนาพื้นบ้านมากขึ้น


title: กีฬามวยสากลสมัครเล่นในโอลิมปิกฤดูร้อน 1920

text: การแข่งขันมวยสากลสมัครเล่นในกีฬาโอลิมปิก พ.ศ. 2463 จัดขึ้นระหว่างวันที่ 21 - 24 สิงหาคม ที่แอนท์เวิป มีการแข่งขันทั้งหมด 8 รุ่น


text: มีนักมวยสากลสมัครเล่น 116 คน จาก 12 ประเทศเข้าร่วมการแข่งขัน:


title: ซัลตา

text: ซัลตา () เป็นเมืองที่ตั้งอยู่ในหุบเขาเลร์มา สูง 1,152 เมตรเหนือระดับน้ำทะเลในทางฝั่งตะวันตกเฉียงเหนือของอาร์เจนตินา และยังเป็นชื่อของเมืองหลวงของรัฐซัลตาอีกด้วย ในเขตมหานครของเมืองมีประชากรอาศัยอยู่ 619,000 คน ทำให้ซัลตาเป็นเมืองที่มีประชากรมากที่สุดเป็นอันดับ 2 ในภาคตะวันตกเฉียงเหนือของประเทศ


title: ซัลตา

text: เมืองซัลตาได้รับการก่อตั้งเมื่อวันที่ 16 เมษายน ค.ศ. 1582 โดยเอร์นันโด เด เลร์มา


title: หยาง จิ่งหฺวา

text: หยาง จิ่งหฺวา ( ) (เกิด 12 ธันวาคม ค.ศ. 1977) เป็นนักแสดงภาพยนตร์ชาวจีน ซึ่งมีชื่อภาษาอังกฤษที่คนทั่วไปรู้จักคือ "เชอร์รีล หยาง" ()


title: ริซะ ทาจิบานะ (นักแสดงภาพยนตร์ลามก)

text: ริสะ ทาจิบานะ ( ) เป็นนักแสดงภาพยนตร์ลามกชาวญี่ปุ่น เธอมีชื่อเดิมว่า เอริ ทากามัตสึ


title: ริซะ ทาจิบานะ (นักแสดงภาพยนตร์ลามก)

text: เธอเคยเป็นเด็กฝึกงานของวง AKB48 อยู่แค่ไม่กี่เดือนก็ตัดสินใจออกจากวง โดยประกาศจบการศึกษาในปี 2010 แล้วมาเข้าสู่วงการ AV ในปี 2013 ใช้ชื่อในวงการ AV ว่า ทาจิบานะ ริซะ () เธอมีผลงานที่ทำให้เธอมีชื่อเสียง ทำให้เธอประสบความสำเร็จเป็นอย่างมาก นอกจากนี้เธอยังได้รับการโหวตจากคนเกาหลีให้ติดอันดับ 7 ของผู้หญิงที่สวยที่สุดในเอเชียอีกด้วย


title: ริซะ ทาจิบานะ (นักแสดงภาพยนตร์ลามก)

text: แต่ทว่าเธอก็มีผลงานให้แฟนคลับภาพยนตร์ AV ได้ดูกันเพียงแค่ 4 เรื่องเท่านั้นก่อนจะตัดสินใจลาออกจากวงการ และกลายเป็นข่าวอื้อฉาวในเวลาต่อมาว่าเธอนั้นได้ผันตัวไปขายบริการทางเพศ โดยคิดค่าบริการในเวลา 120 นาทีสูงถึง 800,000 เยน หรือประมาณ 265,600 บาท โดยชูกัน โพสต์ (Shukan Post) นิตยสารรายสัปดาห์ชื่อดังของญี่ปุ่นได้เปิดเผยว่าทากามัตสึ ได้แอบรับงานเป็นสาวขายบริการทางโทรศัพท์ให้กับสถานบริการทางเพศชั้นสูงแห่งหนึ่งในกรุงโตเกียวโดยใช้ชื่อว่า “มาริ อิโนอูเอะ” ซึ่งทางเว็บไซต์ของทางสถานบริการก็ได้มีการลงโฆษณาว่าเธอรับขายบริการอยู่


title: ริซะ ทาจิบานะ (นักแสดงภาพยนตร์ลามก)

text: เหตุผลหนึ่งที่หนังที่เธอแสดงไม่มีคำว่า Idol หรือ Icon มาเป็นจุดขายเหมือนอดีตสมาชิก AKB48 ที่ผันตัวมาเป็นนักแสดงภาพยนตร์ลามกในก่อนหน้านี้ ก็น่าจะเป็นเพราะว่าเธอยังเป็นแค่เด็กฝึกงานไม่ได้เป็นสมาชิก AKB48 เต็มตัวเหมือนคนอื่น ๆ นั่นเอง แต่อย่างไรก็ดีมีแฟนคลับจำนวนไม่น้อยที่รู้สึกประทับใจกับบทบาทการแสดงหนัง AV ของเธอโดยเฉพาะกับผลงานที่เปิดตัวเธอเข้าสู่วงการอย่างเรื่อง star-409 AV Debut – Risa Tachibana。 ที่แม้จะเป็นผลงานการแสดงเพียงแค่เรื่องแรกแต่เธอก็ทำหน้าที่ได้ดีมาก ๆ ไม่ว่าจะเป็นการแสดงอารมณ์ความรู้สึกผ่านทางสีหน้าแววตา ท่าทางเขินอาย ความไร้เดียงสาที่อยู่ในระดับกำลังพอดีไม่มากไปไม่น้อยไป และยังมีพัฒนาการทางด้านฝีมือการแสดงให้เห็นอย่างเด่นชัดจากเรื่อง star-424 Cosplay Continuous Extreme Orgasm Risa Tachibana ซึ่งเป็นผลงานอีกเรื่องหนึ่งที่เธอแสดงได้อย่างยอดเยี่ยม


title: ริซะ ทาจิบานะ (ไอดอลญี่ปุ่น)

text: ริซะ ทาจิบานะ () เป็นนักร้องชาวญี่ปุ่น


title: เจ้าชายโทมัส ดยุกแห่งเจนัว

text: เจ้าชายโmมัส ดยุกแห่งเจนัว () ประสูติเมื่อวันที่ 6 กุมภาพันธ์ 2397 ณ ราชอาณาจักรซาร์ดิเนีย เป็นพระโอรสใน เจ้าชายเฟอร์ดินานด์ ดยุกแห่งเจนัว (2365-2398) กับ เจ้าหญิงเอลิซาเบธแห่งแซกโซนี ทรงเป็นพระราชนัดดาใน พระเจ้าชาลส์ แฟร์ดีนันโดแห่งซาร์ดิเนีย และยังทรงเป็นพระขนิษฐภรรดา(น้องเขย)ใน พระเจ้าอุมแบร์โตที่ 1 แห่งอิตาลี และเป็นพระราชมาตุลา(น้าชาย)ใน พระเจ้าวิคเตอร์ เอ็มมานูเอลที่ 3 แห่งอิตาลี โดยเมื่อพระภาติยะคือ พระเจ้าวิคเตอร์ เอ็มมานูเอลที่ 3 แห่งอิตาลี เสด็จขึ้นครองราชย์เป็นพระมหากษัตริย์แห่งอิตาลีนั้น ทรงมีพระบมราชโองการให้พระมาตุลาและผู้สืบสกุลนั้นเป็นเจ้าแห่งอิตาลีทั้งหมด และเป็นสาขาของราชวงศ์อิตาลี


title: เจ้าชายโทมัส ดยุกแห่งเจนัว

text:
ในช่วงสงครามโลกครั้งที่สอง พระองค์ได้รับการแต่งตั้งเป็นผู้บัญชาการทหารสูงสุดแห่งอิตาลีจาก พระเจ้าวิคเตอร์ เอ็มมานูเอลที่ 3 แห่งอิตาลี ทั้งนี้พระองค์ทรงเป็นพระราชอนุชาใน มาร์เกอริตาแห่งซาวอย สมเด็จพระราชินีแห่งอิตาลี จึงเป็นพระราชมาตุลา (น้าขาย) ใน พระเจ้าวิตโตรีโอ เอมานูเอเลที่ 3 แห่งอิตาลี อีกทั้งพระองค์ยังทรงเป็นพระราชนัดดาใน พระเจ้าชาลส์ แฟร์ดีนันโดแห่งซาร์ดิเนีย พระองค์สุดท้ายที่ดำรงพระชนม์ชีพและสิ้นพระชม์
ในปี 2426 พระองค์ทรงเสกสมรสกับ เจ้าหญิงอิซาเบลลาแห่งบาวาเรีย มีพระบุตรดังนี้


title: เจ้าชายโทมัส ดยุกแห่งเจนัว

text: พระองค์สิ้นพระชนม์ลงเมื่อวันที่ 15 เมษายน 2474 สิริพระชันษา 77 ชันษา


title: มิสโกลบอินเตอร์เนชันแนล

text: องค์กรมิสโกลบอินเตอร์เนชันแนล เป็นกลุ่มการประกวดความงามระดับโลกที่จัดขึ้นเป็นประจำทุกปี.. ปัจจุบัน มิสโกลบ มีการผลิตพร้อมกันโดยองค์กรต่างๆ 3 แห่งที่อ้างตัวว่าเป็นผู้จัดงานอย่างเป็นทางการ, มิสโกลบเป็นที่รู้จักในปี 1988. ในปี 2010, การประกวดแบ่งออกเป็นสามองค์กร. มิสโกลบอินเตอร์เนชันแนล (), ในประเทศตุรกีผลิตเป็นประจำทุกปี (งานที่ไม่ได้ใช้งานในปัจจุบัน) โดย RCA Global Entertainment Co. และจัดโดย Rasim Aydın. เดอะมิสโกลบ () ในแอลเบเนียเป็นจำนวนมากที่ผลิตโดยองค์กรอื่นสมาคม, Deliart Association และผลิตโดย Petri Bozo. ในปี พ.ศ. 2016, ผู้จัดงานที่สามมิสโกลบกรุ๊ป บริษัทจำกัด, ในเมืองออนตาริโอ ประเทศแคนาดาได้เริ่มจัดงานประกวดมิสโกลบ () ประจำปีโดย Albert Xhaferri และ Dickson Ng.


title: มิสโกลบอินเตอร์เนชันแนล

text: การประกวดมิสโกลบทั้งสามครั้งถูกตัดออกจาก มิสโกลบ เดิมที่ก่อตั้งโดย ชาร์ลี ซี. มิสโกลบได้จดทะเบียนในสำนักงานสิทธิบัตรและเครื่องหมายการค้าของ วอชิงตัน ดี.ซี. ในปี 1975


title: มิสโกลบอินเตอร์เนชันแนล

text: การประกวด มิสโกลบ เป็นที่รู้จักแพร่หลายในปี 1988, แต่การประกวดมิสโกลบอินเตอร์เนชันแนลได้รับการจัดอันดับจากผู้ชนะตั้งแต่ปี 1925 ในปี พ.ศ. 2015, Pageantopolis และ Critical Beauty ได้เปิดตัวผลงานของมิสโกลบอินเตอร์เนชันแนลในช่วงต้นปีและผู้ชนะตั้งแต่ปี 1925-1987 จากการจัดประกวดนางงาม Miss Winnepausakee pageant, เบื้องต้นเพื่อการประกวดนางงามนิวแฮมป์เชียร์


title: มิสโกลบอินเตอร์เนชันแนล

text:
เดอะมิสโกลบก่อตั้งในปี 2004 ที่ประเทศแอลเบเนีย เดิมเวทีชื่อ "มิสโกลบ" ต่อมาในปี 2016 เปลี่ยนชื่อเป็น "เดอะมิสโกลบ"
มิสโกลบก่อตั้งในปี 1974 ที่ประเทศแคนาดา จัดตั้งโดยองค์กรมิสโกลบกรุ๊ป แยกตัวออกมาจากเวที "เดอะมิสโกลบ"
มิสโกลบอินเตอร์เนชันแนลก่อตั้งในปี 1988 ที่ประเทศตุรกี จัดตั้งโดย ชาร์ลี ซี


title: มิสอินเตอร์เนชันแนลไทยแลนด์ 2018

text: มิสอินเตอร์เนชันแนลไทยแลนด์ 2018 เป็นการประกวดมิสอินเตอร์เนชันแนลไทยแลนด์ครั้งที่ 3 การประกวดรอบตัดสินจัดขึ้นเมื่อวันที่ 6 ตุลาคม พ.ศ. 2561. ณ โรงแรมอัล มีรอซ โฮเต็ล แบงค็อก, กรุงเทพมหานคร รามคำแหง ซอย 5. ผู้ชนะจะได้เป็นตัวแทนประเทศไทยเข้าร่วมประกวดนางงามนานาชาติ 2018 สำหรับการประกวดมิสอินเตอร์เนชั่นแนลไทยแลนด์ 2018 รอบพรีลิมมินารี่ จะจัดขึ้นในวันที่ 5 ตุลาคม พ.ศ. 2561. ณ โรงแรมอัล เมรอส กรุงเทพมหานคร รามคำแหง ซอย 5.


title: มิสอินเตอร์เนชันแนลไทยแลนด์ 2018

text: § ได้รับการโหวตเข้ามาอยู่ใน 12 คนสุดท้าย


title: มิสอินเตอร์เนชันแนลไทยแลนด์ 2018

text:
การประกวดรอบชุดไทยประจำชาติ ในวันที่ 4 ตุลาคม 2561 ณ โรงแรมอัล เมรอส กรุงเทพมหานคร รามคำแหง ซอย 5. ผู้ชนะจะได้รับรางวัลเงินสด 50,000 บาท และกิฟวอยท์เชอร์จากสโรชาคลินิกอีก 50,000 บาท
การประกวดรอบชุดว่ายน้ำ ในวันที่ 3 ตุลาคม 2561 ณ ศูนย์สุขภาพทางการแพทย์และความงาม ตรัยยา ชั้น 4 ห้อง จูบิลี่ฮอลล์, กรุงเทพมหานคร
การประกวดรอบขวัญใจวังยาวนครนายก ในวันที่ 30 กันยายน 2561 ณ ห้องสุพรรณิการ์ โรงแรมวังยาว ริเวอร์ไซด์ รีสอร์ท, จังหวัดนครนายก โดยมี นายวุฒิชัย กิตติธเนศวร อดีต สส. จังหวัดนครนายก และนายปิยวัฒน์ กิตติธเนศวร ร่วมมอบรางวัลให้กับสาวงาม
การประกวดรอบชุดราตรียอดเยี่ยม ในรอบพรีลิมมินารี่ จัดขึ้นในวันที่ 5 ตุลาคม พ.ศ. 2561. ณ โรงแรมอัล เมรอส กรุงเทพมหานคร รามคำแหง ซอย 5.


title: มิสอินเตอร์เนชันแนลไทยแลนด์ 2018

text: 25 ผู้เข้าประกวดที่ได้รับการยืนยัน:


title: ดั่ง ถิ หง็อก ถิ่ญ

text: ดั่ง ถิ หง็อก ถิ่ญ () เป็นนักการเมืองหญิงชาวเวียดนาม เธอดำรงตำแหน่งรองประธานาธิบดีเวียดนาม และเป็นรักษาการประธานาธิบดีเวียดนามหลังจากที่ประธานาธิบดีเจิ่น ดั่ย กวางถึงแก่อสัญกรรมในวันที่ 21 กันยายน ค.ศ. 2018


title: บราทววสท์

text: บราทววสท์ (, ) เป็นไส้กรอกเยอรมันชนิดหนึ่ง ทำจากเนื้อวัว เนื้อลูกวัว หรือเนื้อหมูซึ่งพบได้บ่อยที่สุด คำ มีที่มาจากคำในภาษาเยอรมันสูงเก่าว่า ซึ่งประสมจากคำ แปลว่า เนื้อสับ กับคำ แปลว่า ไส้กรอก แต่ในภาษาเยอรมันปัจจุบัน คำ มักถูกนำไปเชื่อมโยงกับคำกริยา ซึ่งแปลว่า นาบบนกระทะหรือย่าง


title: บราทววสท์

text: แม้ว่าสูตรทำไส้กรอกที่เก่าแก่ที่สุดเท่าที่พบนั้นจะมาจาก ค.ศ. 228 แต่หลักฐานเอกสารชิ้นแรกที่กล่าวถึงบราทววสท์ในเยอรมนีสามารถย้อนไปได้ถึงเพียง ค.ศ. 1313 โดยพบที่เมืองเนือร์นแบร์คในภูมิภาคฟรังโกเนีย ซึ่งยังคงเป็นหนึ่งในศูนย์กลางการผลิตไส้กรอกย่างที่มีชื่อเสียงระดับนานาชาติ


title: บราทววสท์

text: สูตรบราทววสท์แตกต่างกันไปตามภูมิภาคและแม้แต่ท้องถิ่น แหล่งข้อมูลบางแห่งระบุว่ามีบราทววสท์เยอรมันแตกต่างกันมากกว่า 40 ชนิด หลายชนิดที่รู้จักกันดีมีต้นกำเนิดในฟรังโกเนีย (ตั้งอยู่ในภาคเหนือของรัฐบาวาเรีย), ทือริงเงินซึ่งเป็นเพื่อนบ้านทางทิศเหนือ และพื้นที่ใกล้เคียง วิธีการเสิร์ฟบราทววสท์ก็แตกต่างกันไปตามท้องถิ่นเช่นกัน แต่โดยทั่วไปถือว่าไส้กรอกชนิดนี้เป็นของว่างซึ่งเสิร์ฟกับมัสตาร์ดและขนมปังก้อนที่ทำจากแป้งสาลี ส่วนในผับมักเสิร์ฟกับเซาเออร์เคราท์หรือสลัดมันฝรั่ง บางครั้งก็เสิร์ฟกับขนมปังแป้งข้าวไรย์เปลือกสีน้ำตาลเข้ม มีน้อยครั้งที่เสิร์ฟกับเพรตเซล นอกจากนี้ บราทววสท์ยังเป็นรูปแบบหนึ่งของอาหารจานด่วนยอดนิยมในประเทศที่พูดภาษาเยอรมัน โดยมักปรุงและขายกันในร้านแผงลอยริมทาง


title: ปิดห้วน

text: ปิดห้วน (, ถึงแก่กรรม 9 กุมภาพันธ์ 249) หรือ ปี้กุย ในภาษาจีนกลาง ชื่อรอง เจาเซียน () ขุนนางซึ่งรับราชการในรัฐ วุยก๊ก ระหว่าง ยุคสามก๊ก ของจีน


title: ปิดห้วน

text: บิดาของปิดห้วน Bi Zili รับราชการเป็นผู้พันในช่วงปลายยุค ราชวงศ์ฮั่นตะวันออก ระหว่างรัชสมัยของ จักรพรรดิฮั่นเซี่ยน หรือ พระเจ้าเหี้ยนเต้ ปิดห้วนมาจากเมืองตงผิง (ทุกวันนี้ครอบคลุม ซานตง และ เหอหนาน) เป็นที่รู้จักจากความสามารถของเขาตั้งแต่เขายังเด็ก


title: เวส เครเวน

text: เวสลีย์ เอิร์ล เครเวน (; 2 สิงหาคม ค.ศ. 1939 – 30 สิงหาคม ค.ศ. 2015) เป็นผู้กำกับภาพยนตร์ นักเขียน โปรดิวเซอร์ นักแสดงชาวอเมริกัน เป็นที่รู้จักจากผลงานการบุกเบิกของเขา กับแนวหนังสยองขวัญโดยเฉพาะหนังไล่เชือด (Slasher film) ที่ถือว่ามีอิทธิพลกับหนังแนวนี้อย่างกว้างขวาง เนื่องจากความสำเร็จและมีผลกระทบทางวัฒนธรรม กับงานหนังสยองขวัญ เครเวนได้รับขนานนามว่า "ปรมาจารย์หนังสยองขวัญ"


title: เวส เครเวน

text: ผลงานที่เป็นที่รู้จักที่สุดของเขาคือการสร้างภาพยนตร์ชุดเรื่อง "A Nightmare on Elm Street" และ "Scream" ที่มีตัวละครอย่าง เฟรดดี ครูเกอร์ และโกสต์เฟซ ตามลำดับ ผลงานเรื่องอื่นของเขาเช่น "The Last House on the Left", "The Hills Have Eyes", "Swamp Thing", "The Serpent and the Rainbow", "The People Under the Stairs", "Vampire in Brooklyn" และ "Red Eye"


title: การกระจายเสียงวิทยุ

text: การกระจายเสียงวิทยุ () คือการถ่ายทอดสัญญาณคลื่นวิทยุสู่ผู้ฟังในระยะไกล สถานีเหล่านี้อาจเชื่อมต่อกับเครือข่าววิทยุเพื่อกระจายเสียงในรูปแบบวิทยุ (radio format) โดยทั่วไป หรือกระจายเสียงข่าวหรือรายการ หรือทั้ง 2 อย่าง การกระจายเสียงวิทยุภาคพื้นดินในรูปแบบอื่นเช่น เคเบิลวิทยุ (cable radio), เครือข่ายสายโทรทัศน์ท้องถิ่น (local wire television), วิทยุดาวเทียม (satellite radio) และวิทยุอินเทอร์เน็ต (internet radio) ผ่านสื่อแบบส่งต่อเนื่องทางอินเทอร์เน็ต รูปแบบสัญญาณอาจเป็นแอนะล็อกหรือดิจิตอล


title: งิวฮู

text: งิวฮู (, ถึงแก่กรรม 192) หรือ เยียวหู หรือ หนิวฝู่ ในภาษาจีนกลาง ขุนพลซึ่งรับราชการภายใต้ขุนศึก ตั๋งโต๊ะ หรือ ต่งจั่ว ระหว่างปลายยุค ราชวงศ์ฮั่นตะวันออก ของจีน


title: งิวฮู

text: งิวฮูรับราชการภายใต้ขุนศึก ตั๋งโต๊ะ เมื่อครั้งยังเป็นขุนศึกแห่งเหลียงจิ๋วระหว่างรัชสมัยของ จักรพรรดิฮั่นหลิง หรือ พระเจ้าเลนเต้ (ครองสิริราชสมบัติ 168–189) ตั๋งโต๊ะไว้ใจเขามากถึงขั้นให้สมรสกับบุตรสาวของเขา งิวฮูจึงมีสถานะเป็นบุตรเขยของตั๋งโต๊ะ


title: โนห์ อลัม ชาห์

text: โมฮาเหม็ด โนห์ อลัม ชาห์ (เกิด 3 กันยายน ค.ศ. 1980) เป็นนักฟุตบอลทีมชาติสิงคโปร์ซึ่งเลิกเล่นแล้ว ลงเล่นให้ทีมชาติสิงคโปร์ 84 นัดยิงไป 35 ประตู


title: โนห์ อลัม ชาห์

text: เริ่มต้นอาชีพการค้าแข้งกับทีม เซมบาวังเรนเจอร์ส เขาลงเล่นไป 14 นัด ยิงไป 3 ประตู


title: โนห์ อลัม ชาห์

text: และกลับมาหลังจากย้ายไปสิงคโปร์อาร์มฟอร์ซ รอบสองเขาลงเล่น 47 นัดยิง 19 ประตู


title: โนห์ อลัม ชาห์

text: เขาย้ายมาเล่นที่สิงคโปร์อาร์มฟอร์ซในปี 2001 ลงเล่น 20 นัด ยิง 5 ประตู


title: โนห์ อลัม ชาห์

text: เขาย้ายมากจากเซมบาวังเรนเจอร์สในปี 2003 ลงเล่น 164 นัด ยิงไป 89 ประตู เป็นตำนานสโมสร


title: โนห์ อลัม ชาห์

text: และย้ายกลับมาจากอาเรม่า โครนัส ในปี 2012 ลงเล่น 26 นัด ยิง 8 ประตู


title: โนห์ อลัม ชาห์

text: และย้ายกลับมาแทมปิแนสโรเวอร์สในปี 2014 จากพีเอสเอสสเลมัน ลงเล่น 62 นัด ยิง 17 ประตู และแขวนสตั๊ดที่นี่


title: โนห์ อลัม ชาห์

text: เขาย้ายมาเล่นที่มาเลเซียให้กับ พีดีอาร์เอ็มเอฟเอ ด้วยสัญญายืมตัวหนึ่งฤดูกาล ลงเล่นไป 28 นัด ยิง 12 ประตู


title: โนห์ อลัม ชาห์

text: เขาย้ายไปที่อาเรม่า โครนัส ในอินโดนีเซีย ลงเล่น 73 นัด ยิง 32 ประตู


title: โนห์ อลัม ชาห์

text: เขาย้ายมาที่พีเอสเอส สเลมันหนึ่งฤดูกาลในปี 2013 ลงเล่น 30 นัด ยิง 11 ประตู


title: โนห์ อลัม ชาห์

text: ชาห์ประกาศแขวนสตั๊ดในปี 2015 ด้วยสถิติทั้งอาชีพลงเล่น 433 นัด ยิง 171 ประตู


title: โนห์ อลัม ชาห์

text: เขาเคยยิง 7 ประตูใส่ทีมชาติลาวในฟุตบอลชิงแชมป์อาเซียน ในปี 2007 โดยลูกที่ 7 เป็นการจักรยานอากาศ และพาทีมคว้าแชมป์ได้ในปีนั้น ด้วยการเป็นนักเตะยอดเยี่ยมของทัวร์นาเม้นต์


title: โนห์ อลัม ชาห์

text: เขายังได้พาทีมชนะอิรัก 2-0 ในศึกฟุตบอลโลกรอบคัดเลือก ปี 2006


title: โนห์ อลัม ชาห์

text: เขาเป็นกัปตันทีมครั้งแรกในปี 2009 ในนัดพบกับทีมชาติจีนที่เสมอไป 1-1 ปีต่อมาเขาทำผลงานได้น่าผิดหวังในเอเอฟเอฟซูซูกิคัพ 2010 ด้วยการตกรอบแรกด้วยคะแนน 4 คะแนน และเขายิงประตูไม่ได้เลย


title: โนห์ อลัม ชาห์

text: เขาเลิกเล่นทีมชาติในปี 2010 ด้วยผลงาน 84 นัด 35 ประตู และได้รับการยกย่องจากเอเอฟเอฟ ว่าเป็นหนึ่งในกองหน้าที่ดีที่สุดตลอดกาลของอาเซียนและเป็นกองหน้าที่ดีที่สุดในประวัติศาสตร์สิงคโปร์


title: จอมยุทธสะท้านโลกันตร์

text: จอมยุทธสะท้านโลกันตร์ ( ) หรือชื่อเดิมว่า จอมยุทธผงาดฟ้า เป็นละครโทรทัศน์ที่สร้างขึ้นในปี ค.ศ. 1989 นำแสดงโดย โจว ซิงฉือ, อู๋ เจิ้นหวี่, อู๋ เมิ่งต๋า, แจคเกอลีน ลอว์, หลัน เจี๋ยอิง, คูตี้ เหมย ออกอากาศทางช่อง TVB ในประเทศจีน และออกอากาศทางช่อง 3 แฟมิลี่ ใน ประเทศไทย โดยออกอากาศต่อจากละครเรื่อง ศึกเทพพยากรณ์พิชิตมาร


title: จอมยุทธสะท้านโลกันตร์

text: ถง อ้าวเทียนต่อสู้กับกู่ เยี่ยนหยังจนกระทั่งเขาเสียชีวิตลง เยี่ยนหยังได้รับบาดเจ็บสาหัสจนต้องเข้าพักรักษาตัว ต้วนไห่รู้สึกละอายแก่ใจจึงรับกู่ อวี้โหลว ลูกชายของกู่ฟงมาเลี้ยงเป็นการไถ่บาป โดยปล่อยปละละเลยต้วนเฟยลูกชายของตัวเอง


title: จอมยุทธสะท้านโลกันตร์

text: ต่อมาเมื่อกู่เยี่ยนหยังรักบาดแผลหายแล้ว เขาจึงวางแผนเพื่อกำจัดต้วนไห่ ขณะเดียวกันต้วนไห่ก็ต้องการให้ต้วนเฟยฝึกพลังจี๋เล่อให้ได้เพื่อเอาไว้ต่อสู้กับกู่เยี่ยนหยัง ต้วนเฟยสืบทราบว่ามีตัวยาสามารถรักษาบาดแผลจากการปะทะพลังจี๋เล่อได้ จึงออกเดินทางไปเกาะสุริยัน เพื่อเสาะหาตัวยามาเตรียมรักษาบาลแผลจากการปะทะกับกู้เยี่ยนหยัง


title: จอมยุทธสะท้านโลกันตร์

text: ต้วยเฟยได้พบกู่ฟงบนเกาะสุริยัน ซึ่งขณะนั้นเขาได้กลายเป็นคนตาบอดไปแล้ว ต้วนเฟยจึงพากู่ฟงไปยังเมืองตาลีฟู เพื่อค้นหาตัวยามารักษาดวงตาให้กู่ฟงหายเป็นปกติ จอมยุทธเฉียน ว่านหลี่ขอซื้อคัมภีร์ของสำนักฉุงฉังจากกู่ฟง เพื่อถวายให้หนีติ้งซัน เจ้าเมืองแห่งตาลีฟู แต่กู่ฟงเกรงว่าติ้งซันจะนำคัมภีร์แห่งตาลีแอธเปลี่ยนคัมภีร์สาวพรหมจรรย์กับกู่เยี่ยนหยังจึงตกลงใจรับปากแลกเปลี่ยนคัมภีร์และร่วมมือกันฝึก แล้วก็จริงดังที่กู่ฟงคาดการณ์ไว้ หนี่ ติ้งซันต้องการแลกเปลี่ยนคัมภีร์กับกู่เยี่ยนหยังจริงๆ เพราะจะยิ่งเป็นการเพิ่มพลังให้แก่เยี่ยนหยังมากขึ้น ดังนั้นกู่ฟงจึงตัดสินใจปลอมตัวเป็นกู่เยี่ยนหยัง ไปแลกคัมภีร์กับหนีติ้งซัน แต่แล้วกู่เยี่ยนหยังตัวจริงก็ปรากฏตัวขึ้น เกิดการต่อสู้อย่างรุนแรงจนทำให้กู่ฟงเสียชีวิต กู่เยี่ยนหยังบุกสำนักฉังฉุง จับอวี้โหลวขังไว้ อวี้โหลวจึงตัดสินใจฝึกพลังดึงดูด พร้อมทั้งส่งคนติดตามหาต้วนเฟยให้กลับมาช่วย แม้ต้วนเฟยจะช่วยอวี้โหลวออกมาได้ แต่ทว่าอวี้โหลวซึ่งฝึกพลังดูดจนถูกพลังมารเข้าแทรก ทำให้เขามีจิตใจชั่วร้ายและตามฆ่าต้วนเฟย ทำให้ฝ่ายอธรรมถูกทำลายล้างจนสิ้น


title: ยูนิตี (เกมเอนจิน)

text: ยูนิตี้ () เป็นเกมเอนจินแบบข้ามแพลตฟอร์มสำหรับใช้ในการพัฒนาวีดีโอเกมทั้งแบบ 2 มิติและ 3 มิติรวมทั้งการสร้างซิมูเลชั่นต่างๆลงบนเครื่องคอมพิวเตอร์(ทั้งแบบตั้งโต๊ะและแล็ปท็อป), คอนโซล, สมาร์ททีวี, เว็บไซต์ และอุปกรณ์พกพาต่างๆ ยูนิตี้ถูกพัฒนาโดย Unity Technologies และเปิดตัวครั้งแรกในเดือนมิถุนายน ค.ศ.2005 ในงาน Worldwide Developers Conference ที่ Apple Inc. โดยตัวเอนจินในขณะนั้นรองรับการใช้งานบนแพลตฟอร์ม OS X โดยเฉพาะเท่านั้น แต่ในปัจจุบัน(ค.ศ. 2018) ยูนิตี้ได้ขยายการรองรับไปยังแพลตฟอร์มอื่นๆเพิ่มเติมรวมกว่า 27 แพลตฟอร์ม


title: ยูนิตี (เกมเอนจิน)

text: ยูนิตี้ใช้ภาษา C# เป็นภาษาหลักในการพัฒนาเกมบนเอนจินสำหรับเวอร์ชันปัจจุบัน โดยก่อนหน้านี้ในยูนิตี้เวอร์ชันเก่า ได้มีการใช้ภาษาที่เรียกว่า Boo ในการพัฒนาเกมซึ่งภาษานี้ได้ถูกยกเลิกและนำออกจากตัวเอนจินไปในยูนิตี้เวอร์ชัน 5 นอกจากนี้ก็ยังมีการใช้ภาษาที่เรียกว่า UnityScript (ซึ่งเป็นภาษาที่ได้รับอิทธิพลมาจาก Javascript) ก่อนที่จะถูกประกาศให้ควรเลิกใช้(Deprecated) ในยูนิตี้เวอร์ชัน 2017.1 ในเดือนสิงหาคม ค.ศ. 2017


title: มหาบุรุษพลิกแผ่นดิน

text: มหาบุรุษพลิกแผ่นดิน ( ) เป็นละครโทรทัศน์ที่สร้างขึ้นในปี ค.ศ. 2015 ละครโทรทัศน์ที่ดัดแปลงเรื่องราวมาจากวรรณกรรมของไห่เหยิน เรื่อง หลางหยาป่าง นำแสดงโดย หู เกอ, หลิว เทา, หวัง ข่าย ออกอากาศทางช่อง Dragon TV และ Beijing TV ในประเทศจีน และออกอากาศทางช่อง 3 แฟมิลี่ ใน ประเทศไทย โดยออกอากาศต่อจากละครเรื่อง พระพุทธเจ้า


title: มหาบุรุษพลิกแผ่นดิน

text: ในยุคสมัยหนันเหลียง เป่ยเหว่ยยกทัพลงใต้ หลินเซี่ยพาหลินซูลูกชายวัยสิบเจ็ดปีนำกองกำลังชื่อเยี่ยนเจ็ดหมื่นนายออกศึก สุดท้ายกองกำลังชื่อเยี่ยนเพิ่งได้รับชัยชนะ แต่กลับถูกคนปองร้าย จนต้องตายอย่างอนาถที่หุบเขาเหมยหลิง หลินซูได้รับความช่วยเหลือจากพรรคพวกจนเอาตัวรอดเอาไว้ได้และจากความช่วยเหลือของหลางหย่าเก่อ หลินซูได้ก่อตั้งเจียงจั่วเหมิงขึ้นมา


title: มหาบุรุษพลิกแผ่นดิน

text: สิบสองปีต่อมา หลินซูกลับมาในฐานะ “เหมยฉางซู” เจ้าลัทธิ คอยแอบให้ความช่วยเหลือพระโอรส เพราะด้วยความที่อุปนิสัยตรงไปตรงมาจึงไม่เป็นที่โปรดปรานของอู่ตี้ ทั้งยังต้องใช้สุขภาพที่อ่อนแอเผชิญอุปสรรคความยากลำบากเพื่อกำจัดขุนนางชั่ว และใช้ชีวิตในวาระสุดท้ายล้างมลทินให้กองทัพชื่อเยียนเจ็ดหมื่นนายที่ซื่อสัตย์จงรักภักดีต่อราชวงศ์ แต่กลับถูกลอบสังหารสิ้น


title: มหาบุรุษพลิกแผ่นดิน

text: ในเวลาเดียวกัน อู่ตี้ลุ่มหลงความสำราญ ปกครองบ้านเมืองจนระส่ำระสาย ชายแดนก็มีข้าศึกคอยรุกราน เป่ยเหว่ยเปลี่ยนผู้นำสบโอกาสยกทัพลงใต้บุกโจมตี บรรดาขุนนางในราชสำนักไม่มีผู้ใดที่มีความสามารถนำทัพออกศึก เหมยฉางซูกินยาปลุกเร้าพลังเฮือกสุดท้ายขึ้นมานำทัพออกศึกด้วยความห้าวหาญ ในช่วงวาระสุดท้ายของชีวิต เขาสามารถสยบอริราชศัตรูทางเหนือได้สำเร็จ จบสิ้นชีวิตของหลินซู ในการเสียชีวิตของเขาท่ามกลางสนามรบครั้งนั้น


title: หลิว เทา

text: หลิว เทา ( ) เป็นนักแสดงชาวจีนที่มีชื่อเสียง มีผลงานเด่นคือ "Demi-Gods and Semi-Devils" (2003), "Mazu" (2012), "To Elderly With Love" (2013), "Nirvana in Fire" (2015), "Legend of Mi Yue" (2015), "Ode to Joy" (2016) and "The Advisors Alliance" (2017)


title: เฉียว ซิน

text: เฉียว ซิน ( ) เป็นนักแสดงชาวจีนที่มีชื่อเสียง มีผลงานเด่นคือ "Nirvana in Fire" (2015) ซึ่งมีชื่อภาษาอังกฤษที่คนทั่วไปรู้จักคือ "บริตเจต เฉียว" ()


title: ทรัส

text: ทรัส (Truss) หรือโครงถัก คือโครงสร้างทางวิศวกรรมที่นิยมใช้เพื่อรับภาระ (Load) ต่าง ๆ ดังปรากฏพบเห็นได้ในโครงสร้างของหลังคา ป้ายโฆษณา รวมไปถึงสะพานขนาดใหญ่ ทรัสประกอบด้วยชิ้นส่วน (Member) ซึ่งทำมาจากวัสดุที่สามารถทนแรงกด (Compression) แรงดึง (Tension) และแรงบิด (Torque) ได้ ส่วนใหญ่มักทำมาจากเหล็กกล้า ทรัสอย่างง่าย (Simple Truss) เกิดจากการนำชิ้นส่วนมาต่อกันเป็นรูปสามเหลี่ยม เมื่อนำรูปสามเหลี่ยมนั้นมาต่อกันอย่างชิดที่สุดจะได้เป็นโครงสร้างที่มีขนาดใหญ่ขึ้น และสามารถนำมาประยุกต์ใช้ในงานด้านวิศวกรรมได้


title: มิสเตอร์ยูไนเต็ดเอเชีย

text: มิสเตอร์ยูไนเต็ดเอเชีย () เป็นการประกวดความงามชายก่อตั้งขึ้นในปี พ.ศ. 2561 ในครั้งแรกมี 17 ประเทศที่ส่งตัวแทนเข้าร่วมการประกวด ผู้ที่ได้ตำแหน่งมิสเตอร์ยูไนเต็ดเอเชียคนแรกได้แก่ Boy Paanpasavth จากลาว


title: มิสเตอร์ยูไนเต็ดเอเชีย

text: Boy Paanpasavth จากลาว ครองตำแหน่งมิสเตอร์ยูไนเต็ดเอเชีย 2018


title: กบฏอำเภอหลู่

text: กบฏอำเภอหลู่ () กบฏที่เกิดขึ้นใน ค.ศ. 209 ใน อำเภอหลู่ (ในทุกวันนี้ หลู่อัน, อานฮุย) หลังจาก ยุทธการที่ผาแดง ในปลาย ราชวงศ์ฮั่นตะวันออก ของจีน ตันหลัน และ Mei Cheng อดีต 2 ขุนพลของขุนศึก อ้วนสุด เป็นผู้เริ่มก่อการกบฏ ขุนศึก โจโฉ ซึ่งควบคุมราชสำนักฮั่นส่วนกลาง ส่งทัพแบ่งเป็น 2 ทัพไปปราบกบฏ: อิกิ๋ม และ จงป้า ไปโจมตี Mei Cheng ส่วน เตียวเลี้ยว กับ เตียวคับ และ งิวกาย ในฐานะรองแม่ทัพของเขาไปโจมตี ตันหลัน


title: กบฏอำเภอหลู่

text: ในเวลาต่อมาระหว่างที่ 2 ทัพปะทะกัน Mei Cheng ทำทียอมแพ้ต่อ อิกิ๋ม และนำคนของเขาไปร่วมกับ ตันหลัน ที่ ภูเขาเทียนจู่ ในเวลาต่อมา อิกิ๋ม และ จงป้า ล่าถอย ด้านมือที่สาม เตียวเลี้ยว กังวลกับคู่แข่งของโจโฉ ขุนศึก ซุนกวน ได้ส่งขุนพลของเขา ฮันต๋ง กับกองทัพไปช่วยเหลือตันหลันการป้องกันเมืองหว่านเฉิงอยู่ในความดูแลของ ฮันต๋ง ป้อมปราการที่สำคัญใน เมืองโลกั๋ง ในเวลานั้นด้าน เตียวเลี้ยว ส่ง จงป้า ไปโจมตี หว่านเฉิง เพื่อให้มั่นใจว่า ฮันต๋ง จะไม่เคลื่อนทัพกบฏตามมา


title: กลุ่มชาติพันธุ์

text: กลุ่มชาติพันธุ์ () หมายถึง กลุ่มคนที่มีอัตลักษณ์ทางประวัติศาสตร์ร่วมกัน ทำให้สมาชิกกลุ่มมีวัฒนธรรม ประเพณี บรรทัดฐาน ภาษา และความเชื่อในแนวเดียวกัน อัตลักษณ์เหล่านี้ถูกถ่ายทอดจากรุ่นสู่รุ่น บุคคลภายนอกอาจเข้าเป็นสมาชิกกลุ่มได้ด้วยการแต่งงานหรือวิธีการอื่น ๆ ตามที่สังคมนั้นกำหนด


title: เหตุเพลิงไหม้โรงงานเคเดอร์ พ.ศ. 2536

text: เหตุเพลิงไหม้โรงงานเคเดอร์ เกิดขึ้นเมื่อวันที่ 10 พฤษภาคม พ.ศ. 2536 เวลา 16.00 น. ที่ โรงงานของบริษัท เคเดอร์อินดัสเตรียล ไทยแลนด์ จำกัด ถนนพุทธมณฑล สาย 4 อำเภอสามพราน จังหวัดนครปฐม นับเป็นเหตุการณ์เพลิงไหม้โรงงานที่ร้ายแรงที่สุดครั้งหนึ่ง โดยมีผู้เสียชีวิต รวม 188 ราย และมีผู้บาดเจ็บอีก 469 คน โรงงานแห่งนี้เป็นของเครือเจริญโภคภัณฑ์ ผลิตสินค้าของเล่นสำหรับเด็กส่งออกไปยังต่างประเทศ อาทิ ตุ๊กตา


title: เหตุเพลิงไหม้โรงงานเคเดอร์ พ.ศ. 2536

text: ก่อนหน้านี้ โรงงานของเล่นดังกล่าว เคยเกิดเพลิงไหม้อาคารแล้ว 3 ครั้ง ครั้งแรกเมื่อวันที่ 16 สิงหาคม 2532 เพลิงไหม้บริเวณชั้น 3 อาคารได้รับความเสียหายมาก สาเหตุเกิดจากอุปกรณ์ไฟฟ้าเสื่อมไฟฟ้าลัดวงจร ครั้งที่สองเมื่อวันที่ 2 พฤศจิกายน 2534 เพลิงไหม้ที่โรงเก็บตุ๊กตา และครั้งที่ 3 เมื่อวันที่ 13 กุมภาพันธ์ 2536 เกิดเพลิงไหม้อาคารหลังที่ 3 ชั้น 2 และชั้น 3 ทำให้สินค้าได้รับความเสียหาย


title: เหตุเพลิงไหม้โรงงานเคเดอร์ พ.ศ. 2536

text: จากการสืบสวน พบว่าเพลิงไหม้ครั้งนี้เกิดจากการก่อสร้างที่ไม่ได้ตามมาตรฐานโรงงานอุตสาหกรรม และไม่มีการซักซ้อมการรับมือกับอัคคีภัยให้แก่พนักงาน ภายหลังเกิดเพลิงไหม้ ประมาณ 15 นาที โรงงานก็ได้ยุบตัวพังทลายลงมา นอกจากนี้ยังพบว่า โรงงานดังกล่าวไม่ได้สร้างบันไดหนีไฟ หรือสำรองเอาไว้ ประตูทางเข้า-ออกมีน้อย และคับแคบเกินกว่ากฎหมายกำหนด ไม่มีระบบการเตือนภัยที่สมบูรณ์และได้มาตรฐาน สาเหตุที่ทำให้เกิดการเสียชีวิตจำนวนมาก เนื่องจากพนักงานรักษาความปลอดภัยได้ปิดประตูโรงงาน เพราะกลัวคนงานจะขโมยทรัพย์สินในอาคาร เจ้าหน้าที่ระบุว่าสาเหตุของการเกิดเพลิงไหม้เกิดจากคนงานทิ้งก้นบุหรี่ไว้ แล้วเกิดการติดไฟกับผ้าในโรงงาน


title: เหตุเพลิงไหม้โรงงานเคเดอร์ พ.ศ. 2536

text: สืบเนื่องจากเหตุการณ์นี้ รัฐบาลได้กำหนดให้วันที่ 10 พฤษภาคมของทุกปี เป็น "วันความปลอดภัยในการทำงานแห่งชาติ" เพื่อรำลึกถึงเหตุการณ์ดังกล่าว ตามมติคณะรัฐมนตรี เมื่อวันที่ 28 สิงหาคม พ.ศ. 2540


title: ไรส์ (อัลบั้มแทยัง)

text: ไรส์ (, มักเขียน RISE) เป็นสตูดิโออัลบั้มชุดที่สองของนักร้องชาวเกาหลีใต้ แทยัง สมาชิกวงดนตรีเคป็อป บิกแบง ออกจำหน่ายในวันที่ 3 มิถุนายน ค.ศ. 2014 ต่อจากอัลบั้มแรก "โซลาร์" (2010) "ไรส์" กลายเป็นอัลบั้มเคป็อปอันดับที่สามที่เข้าชาร์ต"บิลบอร์ด" 200 นี้ได้ประจำปี ค.ศ. 2014 โดยเปิดตัวที่อันดับ 112 อัลบั้มยังขึ้นอันดับหนึ่งในชาร์ตบิลบอร์ดเวิลด์อัลบั้มชาร์ต และฮีตซีกเกอส์อัลบั้มชาร์ต ในเกาหลีใต้ อัลบั้มยังเปิดตัวที่อันดับที่หนึ่งบนแกออนอัลบั้มชาร์ตด้วย


title: ไรส์ (อัลบั้มแทยัง)

text: "รินการีนกา" เป็นซิงเกิลแรกจากอัลบั้มนี้ โดยออกจำหน่ายล่วงหน้าก่อนออกจำหน่ายอัลบั้มเมื่อวันที่ 8 พฤศจิกายน ค.ศ. 2013 เพลงเป็นแนวฮิปฮอปและอีดีเอ็ม โดยขึ้นอันดับสูงสุดที่ 6 ในเกาหลีใต้ อย่างไรก็ตาม หลังจากอัลบั้มวางจำหน่ายในวันที่ 3 มิถุนายน 2014 ซิงเกิลต่าง ๆ ในอัลบั้มก็เน้นไปทางอาร์แอนด์บีมากขึ้น แทยังกล่าวว่า มีการเปลี่ยนแปลงแนวดนตรีในระหว่างการบันทึกเสียง เหตุเพราะต้นสังกัดของเขา วายจีเอนเตอร์เทนเมนต์ ไม่พอใจกับเพลงที่เขากำลังทำอยู่


title: ไรส์ (อัลบั้มแทยัง)

text: แทยังทำงานร่วมกับชอยซ์เธอร์ทีเซเวนและเท็ดดี พัก ผู้ช่วยทำอัลบั้มของเขาก่อนหน้านี้ รวมถึงเดอะฟลิปโทนส์และเจฮาร์ต นอกจากนี้ยังมี บอยส์นอยซ์ โปรดิวเซอร์เพลงชาวเยอรมัน และ พีเจย์ นักดนตรีชาวเกาหลีใต้ เป็นผู้ผลิตซิงเกิลต่าง ๆ ในอัลบั้ม "ไรส์" ด้วย โดยก่อนหน้านี้ทั้งสองคนเคยมีส่วนร่วมในอัลบั้มของวงบิกแบงมาก่อน เพื่อนร่วมวงอย่าง จี-ดรากอน ก็มีส่วนร่วมในอัลบั้มด้วยเช่นกัน อัลบั้มนี้ยังเป็นการร่วมมือกันครั้งแรกของแทยังและแอร์เพลย์, โช ซ็อง-ฮวัก, แฮปปีเปเรซ , บริตต์ เบอร์ตัน และผู้ผลิตและนักดนตรีอีกหลาย ๆ คน แม้ว่าแทร็กส่วนใหญ่จะเป็นแนวอาร์แอนด์บี แต่เพลง "บอดี เป็น "ดิสโก้คลาสสิก" กับ "อิเล็กทรอนิกส์ที่หนักและมีกลิ่นอายดิจิทัล" ในขณะที่เพลง "ดิสเอนต์อิต" ชวนให้นึกถึงป็อปบริติช, "เลตโก" แนวกอสเปล และ "อินโทร (ไรส์)" มีองค์ประกอบของทรอปิคอลรวมอยู่ด้วย


title: การ์มิช-พาร์เทินเคียร์เชิน

text: การ์มิช-พาร์เทินเคียร์เชิน () เป็นเมืองชนบททางใต้ของรัฐบาวาเรีย ประเทศเยอรมนี ติดกับพรมแดนประเทศออสเตรีย ถือเป็นแหล่งเล่นสกีที่มีชื่อเสียงแห่งหนึ่ง เมืองแห่งนี้เคยเป็นสถานที่จัดโอลิมปิกฤดูหนาว 1936 บริเวณใกล้เคียงยังเป็นที่ตั้งของซุกชปิทเซอ (2,962 เมตร) ภูเขาที่สูงที่สุดในเยอรมนี และยังเป็นบ้านเกิดของคีตกวีชื่อดังอย่างริชชาร์ท ชเตราส์ ซึ่งจะมีการจัดเทศกาลดนตรีริชชาร์ท-ชเตราส์ในเดือนมิถุนายนของทุกปี


title: การ์มิช-พาร์เทินเคียร์เชิน

text: เมืองแห่งนี้เคยมีชื่อว่า "พาร์ทานุม" (Partanum) ในสมัยจักรวรรดิโรมัน ซึ่งตั้งอยู่บนเส้นทางค้าขายระหว่างนครเวนิสกับเอาคส์บวร์ค ก่อนที่ราว 800 ปีต่อมาจะถูกเรียกว่า "แกร์มาเนสเกา" (Germaneskau) ซึ่งแปลว่า "แขวงเยอรมัน"


title: การ์มิช-พาร์เทินเคียร์เชิน

text: การ์มิช-พาร์เทินเคียร์เชิน ตั้งมีภูมิอากาศแบบอบอุ่นชื้นภาคพื้นสมุทร อากาศในบริเวณในฤดูหนาวนี้ค่อนข้างเย็นกว่าส่วนอื่นๆของรัฐบาวาเรีย


title: เอสกิลสตูนา

text: เอสกิลสตูนา () เป็นนครและศูนย์กลางการปกครองของเทศบาลเอสกิลสตูนา เทศมณฑลเซอเดอร์มานลันด์ ประเทศสวีเดน นครเอสกิลสตูนามีประชากร 67,359 คน ในปี ค.ศ. 2015 และประชากรในเขตเทศบาล 100,092 คนในเทศบาลเอสสกิลสตูนา (2014) เอสกิลสตูนามีประชากรชาวสวีเดนเชื้อสายฟินแลนด์เป็นจำนวนมาก เมืองตั้งอยู่ริมแม่น้ำเอสสกิลสตูนา ที่เชื่อมต่อกับทะเลสาบเยลมาเรนและเมลาเรน


title: พายุด็อมเร็ย

text:
ด็อมเร็ย (, ) เป็นชื่อในรายชื่อพายุหมุนเขตร้อนในชุดที่ 1 ของมหาสมุทรแปซิฟิกตะวันตกเฉียงเหนือ ส่งโดยประเทศกัมพูชา คำว่า "ด็อมเร็ย" ในภาษาเขมรหมายถึง ช้าง
พายุด็อมเร็ยนั้นอาจหมายถึง


title: ฟุตบอลในประเทศฝรั่งเศส

text: ฟุตบอลเป็นกีฬาที่นิยมมากที่สุดในประเทศฝรั่งเศส ตามมาด้วยรักบี้ยูเนียน ซึ่งสหพันธ์ฟุตบอลฝรั่งเศส (FFF, Fédération Française de Football) เป็นองค์กรปกครองระดับประเทศและเป็นผู้รับผิดชอบในการดูแลกีฬาฟุตบอลทุกประเภทภายในประเทศ ทั้งระดับอาชีพและสมัครเล่น สหพันธ์จัดรายการกุปเดอฟร็องส์และเป็นผู้รับผิดชอบในการแต่งตั้งผู้จัดการทีมชาติฟุตบอลชาย, หญิง และเยาวชนในประเทศฝรั่งเศส สหพันธ์ให้ความสำคัญกับลีกเอิงและลีกเดอต่อสันนิบาตฟุตบอลอาชีพ ซึ่งควบคุมดูแล, จัดระเบียบ และจัดการสองลีกสูงสุดของประเทศ สันนิบาตฟุตบอลอาชีพยังรับผิดชอบในการจัดรายการกุปเดอลาลีกซึ่งเป็นการแข่งขันถ้วยลีกของประเทศ สหพันธ์ฟุตบอลฝรั่งเศสยังกำกับดูแลลีกของจังหวัดโพ้นทะเลและดินแดนของฝรั่งเศสและเป็นเจ้าภาพสโมสรฟุตบอลอาแอ็ส มอนาโก ซึ่งเป็นสโมสรที่ตั้งอยู่ในรัฐอธิปไตยที่เป็นอิสระของประเทศโมนาโก ส่วนในปี ค.ศ. 2006 สหพันธ์ฟุตบอลฝรั่งเศสออกใบอนุญาต 2,143,688 ใบ ร่วมกับผู้เล่นที่ลงทะเบียนแล้ว 1,850,836 ราย และสโมสรจดทะเบียน 18,194 ราย


title: ฟุตบอลในประเทศฝรั่งเศส

text: สโมสรฟุตบอลแห่งแรกได้รับการเสนอสู่ประเทศฝรั่งเศสในปี ค.ศ. 1863 ตามที่อธิบายไว้ในบทความในหนังสือพิมพ์โดย"เดอะสกอตสแมน" ซึ่งระบุว่า "สุภาพบุรุษชาวอังกฤษที่อาศัยอยู่ในกรุงปารีสได้จัดสโมสรฟุตบอลขึ้นเป็นจำนวนมาก... การแข่งขันฟุตบอลจัดขึ้นที่สวนสาธารณะบัวเดอบูลอญโดยได้รับอนุญาตจากหน่วยงานและทำให้ชาวฝรั่งเศสอัศจรรย์ใจ" ฟุตบอลสมัยใหม่ได้รับการแนะนำในเก้าปีต่อมาเมื่อปี ค.ศ. 1872 โดยลูกเรือชาวอังกฤษที่เล่นในเลออาฟวร์ในปี ค.ศ. 1872


title: เอฟเอคัพ ฤดูกาล 2018–19

text: เอฟเอคัพ ฤดูกาล 2018–19 (หรือที่เรียกว่า เอฟเอแชลเลนจ์คัพ) เป็นปรากฏการณ์ที่เกิดขึ้นครั้งที่ 138 ของ เอฟเอคัพ ถ้วยหลักของการแข่งขันฟุตบอลในประเทศอังกฤษและการแข่งขันถ้วยน็อคเอาท์เก่าแก่ที่สุดในโลก. รายการนี้ได้รับการสนับสนุนจาก เอมิเรตส์, และเป็นที่รู้จักในชื่อของ เอมิเรตส์ เอฟเอ คัพ สำหรับวัตถุประสงค์ในการเป็นผู้สนับสนุน. 736 สโมสรได้ตอบตกลงเข้าร่วมการแข่งขันและจะเริ่มต้นในรอบเบื้องต้นพิเศษในวันที่ 11 สิงหาคม ค.ศ. 2018, และจะสิ้นสุดกับเกมนัดชิงชนะเลิศในวันที่ 18 พฤษภาคม ค.ศ. 2019. ทีมชนะเลิศจะได้สิทธิ์เข้าไปแข่งขัน ยูฟ่ายูโรปาลีก ฤดูกาล 2019–20 รอบแบ่งกลุ่ม.


title: เอฟเอคัพ ฤดูกาล 2018–19

text: ทีมจาก พรีเมียร์ลีก เชลซี เป็นแชมป์เก่าที่จะต้องป้องกันแชมป์.


title: เอฟเอคัพ ฤดูกาล 2018–19

text: กำหนดการมีดังนี้.


title: เอฟเอคัพ ฤดูกาล 2018–19

text: ทั้งหมดของทีมที่เข้าร่วมการแข่งขันนั้นคือทีมที่ไม่ได้เป็นสมาชิกของ พรีเมียร์ลีก หรือ อิงกลิชฟุตบอลลีก มีเข้าแข่งขันในรอบคัดเลือกเพื่อรักษาหนึ่งจาก 32 ที่ว่างใน รอบแรก. การแข่งขันรอบคัดเลือกจะเริ่มต้นกับรอบเบื้องต้นพิเศษในวันที่ 11 สิงหาคม ค.ศ. 2018. รอบคัดเลือกรอบสุดท้าย (สี่) จะถูกเล่นในช่วงสุดสัปดาห์ของวันที่ 20 ตุลาคม ค.ศ. 2018.


title: เอฟเอคัพ ฤดูกาล 2018–19

text: การจับสลากรอบแรกจะจัดขึ้นในวันที่ 22 ตุลาคม และจับสลากรอบแรกโดย เดนนิส ไวส์ และ ดิออน ดับลิน. ทั้งหมด 40 คู่รอบแรกที่จะลงเล่นในช่วงสุดสัปดาห์ของวันที่ 10 พฤศจิกายน กับ 13 เกมนัดรีเพลย์ที่จะลงเล่นในวันที่ 20 และ 21 พฤศจิกายน. 32 ทีมที่มาจากการแข่งขันรอบคัดเลือกจะได้เข้าร่วมกับ 48 ทีมที่มาจาก ลีกวัน และ ลีกทู ที่จะเข้าร่วมการแข่งขันในรอบนี้. รอบนี้ประกอบไปด้วยสามทีมที่มาจากระดับ 7, ทีมที่มีอันดับต่ำที่สุดที่อยู่ในการแข่งขัน ณ จุดนั้น: เมโตรโปลิแตน โปลิส, ฮารินกีย์ โบโร, และ ฮิตชิน ทาวน์.


title: เอฟเอคัพ ฤดูกาล 2018–19

text: การจับสลากรอบสองจะจัดขึ้นในวันที่ 12 พฤศจิกายน. 40 ทีมผู้ชนะของรอบแรกลงเล่นใน 20 คู่รอบสองในช่วงสุดสัปดาห์ของวันที่ 1 ธันวาคม. รอบนี้ประกอบไปด้วยห้าทีมที่มาจากระดับ 6: ไกส์ลีย์, สเลอ ทาวน์, เซาท์พอร์ต, สต็อคพอร์ต เคาน์ตี, และ วอกิง, ผู้ที่เป็นทีมอันดับต่ำที่สุดที่ยังอยู่ในการแข่งขัน. รอบนี้ประกอบไปด้วยคู่ที่เป็นทีมจากเวลส์ทั้งหมด, เร็กซ์แฮม ที่บ้านพบกับ นิวพอร์ต เคาน์ตี, คู่แรกในเอฟเอคัพนับตั้งแต่ปี ค.ศ. 2006.


title: เอฟเอคัพ ฤดูกาล 2018–19

text: การจับสลากรอบสามจะจัดขึ้นในวันที่ 3 ธันวาคม ค.ศ. 2018 และได้มีการยิงสัญญาณการถ่ายทอดสดทางช่อง บีบีซี วัน และ บีที สปอร์ต หลังจากรอบสองคู่สุดท้ายระหว่าง ไกส์ลีย์ และ ฟลีตวุด ทาวน์. ทั้งหมด 32 คู่ในรอบสามจะจัดแข่งขันในช่วงสุดสัปดาห์ของวันที่ 4–7 มกราคม ค.ศ. 2019. ทั้งหมด 64 สโมสรจะลงเล่นในรอบสาม; 20 ผู้ชนะของรอบสอง, และ 44 ทีมจาก พรีเมียร์ลีก และ อีเอฟแอลแชมเปียนชิป จะเข้าสู่ในรอบนี้. รอบนี้จะประกอบไปด้วยหนึ่งทีมที่มาจากระดับ 6, วอกิง, คือทีมที่มีอันดับต่ำที่สุดที่ยังอยู่ในการแข่งขัน.


title: เมลาเรน

text: ทะเลสาบเมลาเรน () เดิมหมายถึง ทะเลสาบมาลาร์ (Malar) ในภาษาอังกฤษ เป็นทะเลสาบน้ำจืดใหญ่เป็นอันดับ 3 ของประเทศสวีเดน (ถัดจากทะเลสาบแวแนร์นและแวทแทร์น) มีพื้นที่ 1,140 กม² มีจุดลึกสุดที่ 64 เมตร ทะเลสาบเมลาเรนมีความกว้างจากทิศตะวันออกมายังตะวันตก 120 กม. ทะเลสาบไหลจากทิศใต้-ตะวันตก ไปยังทิศเหนือ-ตะวันออก สู่ทะเลบอลติกผ่านทางน้ำธรรมชาติบริเวณนอร์สเตริม (Norrström) และเซอเดอร์สเตริม (Söderström) และไหลผ่านแถวเกาะสตัดสฮอลเมน (Stadsholmen) และไหลผ่านคลองขุด คลองเซอเดอร์ตัลเย (Södertälje) และทางน้ำฮัมมาร์บีเลเดน (Hammarbyleden) อ่าวทางทิศตะวันออกสุดของเมลาเรนอยู่ตอนกลางของสต็อกโฮล์ม เรียกว่า อ่าวริดดาร์ฟเจร์เดน (Riddarfjärden) ทะเลสาบตั้งอยู่ในสวีลันด์ (Svealand) และรายล้อมด้วยจังหวัดอุปลันด์ (Uppland), จังหวัดเซอเดอร์มานลันด์ (Södermanland), จังหวัดเนร์เค (Närke) และจังหวัดเวสต์มานลันด์ (Västmanland) เกาะที่ใหญ่ที่สุดในทะเลสาบเมลาเรนคือ เกาะเซลาเอิน (Selaön) พื้นที่ 91 กม² และเกาะสวาร์ทเจอลันเดต (Svartsjölandet) พื้นที่ 79 กม²


title: พายุไห่ขุย

text:
ไห่ขุย (, ) เป็นชื่อในรายชื่อพายุหมุนเขตร้อนในชุดที่ 1 ของมหาสมุทรแปซิฟิกตะวันตกเฉียงเหนือ ส่งโดยประเทศจีน คำว่า "ไห่ขุย" ในภาษาจีนกลางหมายถึง ดอกไม้ทะเล ชื่อนี้ส่งมาทดแทนชื่อ หลงหวาง (, ) ซึ่งเป็นชื่อพญามังกรผู้ควบคุมลมฝนและดูแลท้องทะเล และถูกถอนไปในฤดูกาล 2548
พายุหลงหวางนั้นอาจหมายถึง
ส่วนพายุไห่ขุยนั้นอาจหมายถึง


title: วิภูริศ ศิริทิพย์

text: วิภูริศ ศิริทิพย์ หรือรู้จักในชื่อ ภูมิ วิภูริศ (Phum Viphurit) เป็นนักร้อง นักดนตรี นักแต่งเพลงชาวไทยแนวดนตรีอินดีโฟล์กและนีโอโซล ในสังกัดค่ายแรตส์เรเคิดส์


title: วิภูริศ ศิริทิพย์

text: วิภูริศเกิดที่ประเทศไทย มีบิดาเป็นสถาปนิก และ มารดาเป็นนักออกแบบกราฟิก ทั้งคู่เป็นชาวไทย ต่อมาเมื่ออายุได้ 9 ปี วิภูริศได้ย้ายตามครอบครัวไปอยู่อาศัยในประเทศนิวซีแลนด์ ในเมือง ฮามิลตัน (Hamilton) ห่างจากออกแลนด์ไปทางใต้ประมาณ 1.30 ชั่วโมง เมื่ออายุได้ 15 ปี ได้เครื่องดนตรีชุดแรกคือกลองชุด ซึ่งตนมีประสงค์อยากเล่นกลองมาตั้งแต่ยังเป็นเด็ก แต่เล่นได้ 2 ปีก็เปลี่ยนมาเล่นกีตาร์แทน เพราะเมื่อเล่นกลองมักจะเสียงดังรบกวนเพื่อนบ้าน ในขณะเดียวกันก็เริ่มทำงานพาร์ตไทม์ และเริ่มงานดนตรีอยู่บ้าง พออายุ ราว 16-17 ปี เริ่มคัฟเวอร์เพลงลงยูทูบ เมื่ออายุ 18 ปี วิภูริศได้ย้ายกลับมาอยู่ที่ประเทศไทยเพื่อศึกษาต่อระดับปริญญาตรี สาขาวิชาการผลิตภาพยนตร์ วิทยาลัยนานาชาติ มหาวิทยาลัยมหิดล และเริ่มทำเพลงจริงจังตอนอายุ 19 ปี โดยแต่งทั้งเนื้อร้องและทำนองเอง เผยแพร่ผ่านทางบริการสตรีมเพลงฟังใจ


title: วิภูริศ ศิริทิพย์

text: วิภูริศเริ่มรู้จักกับอนุชา โอเจริญ ผู้ก่อตั้งค่ายแรตส์เรเคิดส์ จากนั้นได้เริ่มทำเดโม่ และมีเพลงแรกคือ "Adore" ขณะที่เขาเรียนอยู่ชั้นปี 1-2 มีอัลบัมแรกคือ "Man Child" ออกมาเมื่อปี 2560 แนวเพลงของเขาได้แก่แนวอินดีโฟล์ก นีโอโซล และออลเทอร์นาทิฟนีโอโซล ในปี พ.ศ. 2561 เพลง "Long Gone" ซึ่งเขากำกับมิวสิควิดีโอด้วยตนเองกลายเป็นที่พูดถึงในโลกอินเทอร์เน็ต ตามด้วยเพลง "Lover Boy" ซึ่งถูกเผยแพร่และเป็นที่นิยมทั้งในประเทศไทยและโดยเฉพาะในต่างประเทศ สิ่งเหล่านี้ผลักดันให้เขาเดินทางไปเล่นคอนเสิร์ตในต่างประเทศที่ไต้หวันเป็นประเทศแรก หลังจากนั้นเขาได้แสดงคอนเสิร์ตทัวร์ทวีปเอเชีย ได้แก่ ประเทศญี่ปุ่น และ ประเทศเกาหลีใต้ ตามลำดับ ในปีเดียวกันเขาได้เริ่มแสดงคอนเสิร์ตทัวร์ทวีปยุโรปและทวีปอเมริกา เริ่มต้นจากโปแลนด์, เยอรมนี, สหราชอาณาจักร, ไอร์แลนด์, ฝรั่งเศส, สวิตเซอร์แลนด์, อิตาลี, เนเธอร์แลนด์ และ เบลเยียม และปิดท้ายเวิลด์ทัวร์ที่ 4 เมืองใหญ่ในสหรัฐ ต่อมาในช่วงต้นเดือนพฤศจิกายน 2561 วิภูริศมีคอนเสิร์ตใหญ่เต็มรูปแบบครั้งแรกในไทยที่มีชื่อว่า "เวรี่ไลฟ์: บอยพาโบล แอนด์ ภูมิ วิภูริศ" ในวันเสาร์ที่ 24 พฤศจิกายน 2561


title: การล้อมปราสาทโอดะวาระ

text: การล้อมปราสาทโอดะวาระ เป็นการรวมญี่ปุ่นให้เป็นปึกแผ่นของโทโยโตมิ ฮิเดโยชิ


title: การล้อมปราสาทโอดะวาระ

text: เมื่อฮิเดโยชิขยายอำนาจไปจนสุดทางตะวันตกของญี่ปุ่นแล้ว ก็เหลือไดเมียวที่ทรงอำนาจเพียงตระกูลเดียวหลงเหลืออยู่ นั่นคือตระกูลโฮโจในภูมิภาคคันโตทางตะวันออก แต่ทว่าตระกูลโฮโจนั้น เป็นพันธมิตรกับโทกุงาวะ อิเอยาซุ แม้จะเป็นเช่นนั้น แต่คัมปะกุฮิเดโยชิก็ยังคงยืนกรานที่จะขอความช่วยเหลือจากอิเอยาซุในการปราบปรามตระกูลโฮโจ ใน ค.ศ. 1590 คัมปะกุฮิเดโยชิได้ส่งทัพไปทางตะวันออกนำโดยอิเอยาซุเข้าปราบปรามตระกูลโฮโจ ท่ามกลางความหวาดระแวงซึ่งกันและกัน


title: การล้อมปราสาทโอดะวาระ

text: ทางทัพหน้าที่นำโดยอิชิดะ มิสึนะริกำลังเข้าโจมตีปราสาทโอชิที่นำทัพโดยนาริตะ นากาจิกะ และ คาอิฮิเมะ ซึ่งทั้งสองแม่ทัพโฮโจนั้นป้องกันปราสาทอย่างสุดความสามารถ อิชิดะ มิสึนะริจึงใช้แผนด้วยการพังเขื่อน ทำให้น้ำไหลทะลักเข้าท่วมปราสาท ทำให้ทหารโฮโจนั้นยากที่จะป้องกัน และทำให้กองทัพตระกูลโทโยโตมิสามารถหักตีเอาปราสาทโอดะวาระและปราสาทโอชิได้ ในที่สุด ผู้นำตระกูลโฮโจซึ่งก็คือ โฮโจ อุจิมาซะ ทำการเซ็บปุกุสิ้นชีพ


การล้อมปราสาทโอดะวาระ


title: โอเบอร์อัมเมอร์เกา

text: โอเบอร์อัมเมอร์เกา () เป็นเทศบาลในอำเภอการ์มิช-พาร์เทินเคียร์เชินของรัฐบาวาเรีย ประเทศเยอรมนี โอเบอร์อัมเมอร์เกาเป็นเมืองขนาดเล็กบริเวณพรมแดนติดกับประเทศออสเตรีย ของขึ้นชื่อของที่นี่คืองานแกะสลักไม้ เมืองนี้ยังเป็นที่ตั้งของโรงเรียนเนโทซึ่งเป็นสถาบันการศึกษาทางทหารขององค์การสนธิสัญญาแอตแลนติกเหนือ และยังเคยเป็นที่ตั้งของค่ายทหารและโรงเรียนทหารสหรัฐ ซึ่งจัดตั้งขึ้นหลังสงครามโลกครั้งที่สอง


title: โอเบอร์อัมเมอร์เกา

text: การแสดงประจำปีของเมืองแห่งนี้ก็มีชื่อเสียงไปทั่วยุโรป ทุกๆปีชาวเมืองกว่า 2,000 คนจะร่วมกันแสดงฉากพระทรมานของพระเยซู นับเป็นการแสดงฉากพระทรมานที่มีผู้เข้าร่วมแสดงมากที่สุดในโลก การแสดงนี้ทำติดต่อกันมาแล้วมากกว่า 380 ปี ดึงดูดผู้คนเรือนหมื่นมาชมการแสดงยังเมืองเล็กๆแห่งนี้ในทุกปี


title: โชนเกา

text: โชนเกา () เป็นเมืองชนบทในรัฐบาวาเรีย ประเทศเยอรมนี เมืองนี้ตั้งอยู่บนแม่น้ำเล็ช ระหว่างเมืองลันทซ์แบร์คอัมเล็ชกับเมืองฟึสเซิน


title: ปลากระป๋อง

text: ปลากระป๋อง คือ ปลาที่ผ่านการบรรจุลงในบรรจุภัณฑ์ เช่น กระป๋องดีบุกและให้ความร้อนเพื่อทำให้อาหารสุก, การบรรจุกระป๋องเป็นวิธีถนอมอาหารอย่างหนึ่งและสามารถขยายระยะเวลาการเก็บได้ถึง 1-5 ปี


title: ปลากระป๋อง

text: ปลามีความเป็นกรดต่ำซึ่งเป็นระดับที่จุลินทรีย์สามารถแพร่กระจายได้ ดังนั้นอาหารที่มีความเป็นกรดต่ำ (มีค่า pH มากกว่า 4.6) จะต้องผ่านกระบวนการสเตอริไลส์ภายใต้ความร้อนสูง (116-130 องศาเซลเซียส) เพื่อป้องกันการขยายพันธ์ุของจุลินทรีย์และแบคทีเรียที่ทำให้อาหารเน่าเสียได้


title: ปลากระป๋อง

text: นิโคลัส แอปเปิร์ท ผู้ได้ชื่อว่าเป็นบิดาแห่งอาหารกระป๋องในปี ค.ศ.1795 โดยเขาได้เริ่มการทดลองนำปลาลงไปขวดโหลและนำโหลไปต้มในน้ำเดือดในช่วงปีแรกของสงครามนโปเลียนทางรัฐบาลฝรั่งเศสได้เสนอเงินรางวัล 12,000 ฟรังก์ให้กับผู้ที่สามารถคิดค้นวิธีการเก็บอาหารให้อยู่ได้นานๆ เพื่อใช้เป็นเสบียงอาหารให้แก่ทหารในช่วงสงคราม และเขานำผลงานของตนไปลงประกวดและชนะรางวัลได้ในปี 1810 แต่ยังไม่มีใครทราบถึงสาเหตุที่อาหารกระป๋องนั้นไม่เน่าเสียซึ่งเป็นช่วง 50 ปีก่อนที่หลุยส์ ปาสเตอร์จะเข้ามามีบทบาทในวงการจุลชีววิทยาแต่อย่างไรก็ตาม บรรจุภัณฑ์ที่เป็นแก้วนั้นยากต่อการขนส่งเข้าไปในสนามรบ แต่ต่อมาไม่นาน นักประดิษฐ์ชาวอังกฤษที่ชื่อ ปีเตอร์ ดูรันด์ ได้คิดค้นวิธีการของเขาเองโดยการพัฒนากระป๋องโลหะที่สามารถนำอาหารมาบรรจุและผนึกปิดฝาได้ขึ้นมาซึ่งได้ถูกนำมาใช้จนในปัจจุบันนี้


title: ปลากระป๋อง

text: การบรรจุกระป๋องถูกใช้ในสก็อตเลนด์ในช่วงทศวรรศ 1830 เพื่อให้ปลาคงความสดได้ก่อนที่นำไปขาย และในช่วงปี 1840 ปลาแซลมอนได้ถูกนำมาทำเป็นปลากระป๋องในรัฐเมนและรัฐนิวบรันสวิก ต้นกำเนิดหลักของการทำปลาแซลมอนกระป๋องในทางการค้าเริ่มขึ้นในรัฐแคลิฟอร์เนียและในภาคตะวันตกเฉียงเหนือของสหรัฐอเมริกาโดยเฉพาะในบริเวณแม่น้ำโคลัมเบีย


title: ปลากระป๋อง

text: โรงงานผลิตปลาแซลมอนกระป๋องเป็นโรงงานที่ผลิตปลาแซลมอนกระป๋องเพื่อการค้าขายซึ่งเป็นการบุกเบิกอุตสาหกรรมการผลิตปลากระป๋องโดยทั่วไปและมีการสร้างโรงงานผลิตปลาแซลมอนกระป๋องในบริเวณชายฝั่งมหาสมุทรแปซิฟิกของทวีปอเมริกาเหนือในศตวรรศที่ 19 และได้แพร่กระจายไปยังส่วนอื่นๆของโลกที่ปลาแซลมอนสามารถหาได้ทั่วไป


title: ปลากระป๋อง

text: ก่อนที่จะมีการบรรจุกระป๋อง ปลาแซลมอนจะถูกนำมาหมักเกลือเพื่อเก็บรักษาปลาไว้ ในช่วงต้นศตวรรศที่ 19 ชาวรัสเซียได้นำปลาแซลมอนเค็มที่จับได้ในอลาสก้าไปขายที่เซนต์ ปีเตอร์สเบิร์ก ต่อมาไม่นาน บริษัทนอร์ทเวสท์เฟอร์ได้เริ่มขายปลาแซลมอนเค็มจากแม่น้ำโคลัมเบียโดยได้รวมกับบริษัทอ่าวฮัดสันและนำไปวางขายในออสเตรเลีย,ฮาวาย,จีน,ญี่ปุ่นและภาคตะวันออกของสหรัฐ ต่อมาโรงงานที่เคยผลิตปลาแซลมอนเค็มบางแห่งก็เปลี่ยนมาผลิตปลาแซลมอนกระป๋องแทน


title: ปลากระป๋อง

text: ปลาซาร์ดีนสามารถนำมาบรรจุกระป๋องได้หลายวิธี โดยจะนำปลาไปล้างให้สะอาด หัวและหางของมันจะถูกตัดออกแล้วนำไปทำให้สุกด้วยการนำไปทอดหรือนึ่งไอน้ำและนำไปบรรจุพร้อมกับน้ำมันมะกอก น้ำมันเมล็ดดอกทานตะวันหรือน้ำมันถั่วเหลืองหรือไม่ก็ซอสมะเขือเทศ ซอสพริกหรือซอสมัสตาร์ด


title: ปลากระป๋อง

text: ปลาทูน่ากระป๋องมักจะนำบรรจุพร้อมกับน้ำมันพืช น้ำเกลือหรือซอสต่างๆ โดยที่ปลาทำนำมาทำมักจะเป็นปลาทูน่าครีบเหลืองหรือปลาโอลายที่จับกันในที่ๆห่างไกลจากโรงงานที่ผลิตซึ่งถ้าเก็บรักษาปลาก่อนที่จะนำมาผลิตได้ไม่ดีก็จะทำให้ปลาเสียคุณภาพไปได้ กระบวนการผลิตจะนำปลาไปล้าง นำเครื่องในออก คัดแยกเนื้อและปิดบรรจุกระป๋อง โดยเนื้อที่มีสีเข้มจะถูกไปทำเป็นอาหารของเจ้านาย การนำกระป๋องที่บรรจุปลาไปผ่านความร้อนจะสามารถฆ่าเชื้อโรคต่างๆได้แต่ไม่สามารถทำลายสารฮิสตามีนที่สร้างกลิ่นหืนแบบฉบับของปลาทูน่ากระป๋องได้